
O scurtă istorie a descoperirii razelor X 


Descoperirea razelor X în anul 1895 a reprezentat începutul unor schimbări 
revoluţionare în modul nostru de a înțelege lumea fizică. 


În iarna în care împlinea 50 de ani, în timp ce era rector la Universitatea Wurtsburg, 
Wilhelm Conrad Röntgen efectua o serie de experimente cu radiațiile catodice, folosind 
un tub Crookes, când a observat că un ecran acoperit cu un strat de sare de bariu care se 
afla în apropiere devenea strălucitor ori de câte ori în tub se producea o descărcare. Când 
a pus mâna în dreptul petei fluorescente de pe peretele tubului Crookes, pe ecran a 
apărut conturul slab al mâinii și al oaselor palmei, iar când a aşezat o geantă s-a putut 
vedea clar conturul acesteia. Lăsând la o parte îndatoririle ce le avea față de universitate și 
de studenţi, Röntgen își petrece următoarele şase săptămâni în laborator, fără să împartă 
nimic din noua sa descoperire cu colegii săi. 

Cu trei zile înainte de Crăciun, și-a chemat soţia în laborator, unde cu ajutorul unei plăci 
fotografice învelite în hârtie neagră obține „prima fotografie a mâinii fără carne”, o 
fotografie a oaselor mâinii soţiei sale cu tot cu inelul ei pe deget. Era emisă o nouă 
radiație care putea să străbată cu uşurinţă materialele care erau opace pentru lumina 
obişnuită. A denumit-o „radiație X” datorită naturii sale enigmatice. 

Röntgen a anunțat descoperirea pe data de 28 decembrie 1895. Medicii au înțeles imediat 
imensul folos pe care pe care îl poate trage medicina de pe urma proprietăților radiațiilor 
X de a străbate diferite corpuri. Toţi cunoaștem azi termenii de radioscopie şi radiografie. 
Aplicațiile acestor radiații sunt folosite astăzi în mai multe domenii, nu numai în 


medicină. 


Atelierul lui Conrad Röntgen 


CAPITOLUL 


1 


RAZELE X, IMAGINEA RADIOLOGICĂ ŞI PROTECȚIA ÎN RADIOLOGIE 


Ungureanu Ana-Maria, Feiler Alina, Vesa Ana-Maria 


1.1 RAZELE RÖNTGEN 


1.1.1 RADIAŢIILE 


Radiațiile sunt un mod special de mișcare a materiei. 
In funcție de modul propagării şi proprietățile lor, distingem: 
- radiații ondulatorii sau electromagnetice; 
- radiații corpusculare. 


Ondulaţiile electromagnetice — razele X, gamma, razele cosmice, radiaţiile ultraviolete, radiațiile luminoase, 
radiațiile infraroşii, microundele, undele hertziene (folosite în telefonie, radar, televiziune şi radiofonie). 
Se deosebesc între ele prin lungimea lor de undă și prin frecvenţă. Cu cât lungimea lor de undă este mai 
scurtă, cu atât energia radiaţiilor (duritatea lor) este mai mare. 


Radiațiile corpusculare — particule (încărcate electric) direct ionizante, ca razele alfa şi beta ale radiului şi 
corpilor radioactivi; electronii, mezonii, protonii, deutronii şi alte particule. 


Razele X = ondulaţii electromagnetice cu lungimi de undă care se măsoară în angstromi. 

Un angstrom (LĂ) este a 10000 parte dintr-un micron, deci este egal cu 1/10000000 dintr-un 
milimetru. 

Razele X utilizate în scopuri medicale au lungimea de undă cuprinsă 0,06-8 angstromi, ceea ce le 
conferă o penetrabilitate mare. Penetrabilitatea este cea mai importantă proprietate a razelor X, care le face 
deosebit de utile în practica medicală. 


1.1.2 APARATUL RÖNTGEN 


Aparatul este compus din părți principale şi secundare. 
- părțile principale sunt: tubul emițător de raze X, transformatoarele, kenotroanele, ecranul. 
- părțile secundare: masa de comandă, stativul, cablurile etc. 


1.1.3 PRODUCEREA RAZELOR X 


E TUBUL EMIŢĂTOR DE RAZE X 

Razele X sunt produse când un fascicul de electroni în mişcare foarte rapidă este frânat brusc, 
energia lor cinetică transformându-se în energie radiantă. 

Pentru producerea razelor X este nevoie de un tub de raze X care este alimentat de circuite electrice 
adecvate prin intermediul transformatorilor şi în care se produc electronii, cărora li se imprimă energii 
foarte mari, apoi sunt frânați brusc. 


Tubul de raze X, care se întrebuințează în prezent, este tubul Coolidge cu vid, în care electronii se 
produc la catod prin încălzirea unui filament. 

Tubul de raze X are pereții constituiți din sticlă, de formă sferică, elipsoidală sau cilindrică. La 
extremităţile sale se găsesc două prelungiri tubulare în care sunt montați cei doi electrozi, care poartă 
numele de catod şi anod. Electrozii sunt conectaţi la bornele unui transformator de înaltă tensiune. 

În tub există vid. Sticla tubului şi ceramica utilizată ca izolator, are particularitatea că rezistă la 
presiunea atmosferică exterioară, ca şi la încărcări electrice mari şi permite trecerea razelor X. 


Radiator 
Catod Fascicol de Anod 


alsctroni 


Figura 1. Tubul emiţător de raze X 


CATODUL este constituit dintr-o spirală metalică de tungsten, liniară sau sub formă de arc, de 200-220 
microni grosime. 


Filamentul, liniar (unic sau filament dublu) sau circular, este înconjurat de o piesă metalică cilindrică în 
formă de degetar, care este numită piesă de concentraţie şi focalizare. 


Filamentul este încălzit pănă la incandescenţa tungstenului (2500* CELSIUS) cu ajutorul unui curent de 
încălzire (6-12 V), produs de transformatorul de joasă tensiune (trasformator de încălzire). 


Prin efect termoionic, electronii atomilor filamentului de tungsten de pe orbitele periferice se rotesc din ce în 
ce mai repede în jurul axului lor şi se desprind de pe orbite, formând un nor de electroni liberi. Numărul 
de electroni desprinşi este cu atât mai mare, cu cât filamentul este mai puternic încălzit. 


Piesa de concentrare, atât prin forma și înclinarea pereţilor săi, cât şi prin sarcina electrică negativă cu 
care este încărcată în circuitul de înaltă tensiune, organizează electronii într-un fascicol conic, orientat cu 
vârful spre anod. In acest mod se produce focalizarea fasciculului de electroni. 


Utilizând transformatorul de înaltă tensiune, electronii se vor deplasa cu viteză foarte mare spre anod. 


Anodul poartă numele şi de anticatod, având rol de frânare a electronilor catodici. 


ANODUL este constituit dintr-un bloc cilindric masiv de cupru, în care este încorporată o pastilă de 
tungsten, care are formă ovoidă sau dreptunghiulară. 


Pastila, care se numeşte focus sau focarul tubului, trebuie să aibă duritate mai mare, pentru a nu se pulveriza 
şi crateriza sub efectul bombardării cu electroni catodici şi o temperatură de topire ridicată (peste 


350090). 


In momentul când se stabileşte circuitul electric de înaltă tensiune, polul pozitiv al transformatorului de 
înaltă tensiune este reunit la anodul tubului, iar polul negativ la catod. 


Între aceste două piese există o diferență de potenţial mare (între 10 kV şi 400 kV, variabilă după tipul 
aparatului şi necesitatea de moment), care face ca electronii catodici să fie atraşi şi să izbească cu putere 
anodul. Din frânarea bruscă rezultă un proces complex: 97% din energia cinetică, 1% se transformă în 
căldură, 1% în raze X, 1% se pierde. 


Pe lângă rolul de focar termic, pastila anodului înmagazinează căldura degajată în timpul funcționării 
tubului. 


Pentru a realiza o imagine radiologică de calitate, focarul optic trebuie să fie foarte mic. Pentru aceasta, 
planul anodului trebuie să prezinte o înclinare de 45°, pentru că în acest mod suprafața lui de proiecție 
(focarul optic) este de 6 ori mai mică decât a focarului termic. În acest scop se pot utiliza două sau trei 
filamente catodice (corespunzând focarului mare, mijlociu, mic). 


Transformator 


230 Volti ki 


Figura 2. Schema electrică a aparatului de raze X 


Tuburile moderne au discul anodic constituit dintr-un bloc de grafit (capabil să înmagazineze cantități 
mari de căldură). Blocul de grafit este acoperit cu o placă de Molibden și cu un strat subțire de 1-2 mm 
de Wolfram şi Rhenium. 


Alte tuburi, conform dezideratului focar termic mare, focar optic mic, utilizează anode rotative, care au 
forma unui disc înclinat, cuplat la rotorul unui motor al cărui stator este situat în afara tubului; acesta 
roteşte anodul cu viteze variabile (3000/min-6000/min). 


= 
AZ 

E 
Raze X 


Figura 3. Desen schematic — anoda rotativă 


Rotația talerului anodic permite o încărcare a tubului de 6-10 ori mai mare decât la tubul echivalent cu 
anod fix, ceea ce are drept consecință, micșorarea de tot atâtea ori a focarului tubului. 


Focarul optic al tubului, la instalațiile ce funcționează în serviciul nostru, sunt între 2 mm și 1,2 mm-focar 
mare şi 0,3 mm — focarul mic (ambele în acelaşi tub — cu filamente catodice aparte). 

De asemenea, tuburile cu izolator de ceramică şi tuburile cu dispozitiv electronic de protecție permit 
examene laborioase ca: angiocardiografia, cinefluorografia, mărirea imaginii, tomografiile. 

Sisteme de răcire a anodului 

Anodul se încălzește puternic și pentru a obţine o funcționalitate îndelungată a tubului fără ca 
acesta să se deterioreze, trebuie luate măsuri de răcire a acestuia. 


| Răcirea anodului se poate face în mai multe moduri: 
- cu lichide (apă, ulei special); 

- cu act; 

- la unele tuburi, anodul este prelungit până la exteriorul tubului de raze X printr-o piesă 
metalică, care se continuă cu un radiator cu aripioare ce oferă o suprafață mare de 
difuziune a căldurii (răcire prin convecție); 

- în alte cazuri, anodul este gol şi se prelungeşte în afară cu un tub care comunică cu un 
recipient cu apă. Apa din recipient ajută la difuziunea căldurii şi răcirea tubului. 

- la tuburile pentru radioterapie, care trebuie să funcționeze continuu, timp îndelungat, 
prin anod, care este scobit, circulă un curent de ulei sau apă, care captează căldura 
anodului și o difuzează la distanță. 


MECANISMUL PRODUCERII RAZELOR X 


Razele X iau naștere în tubul emițător, prin frânarea bruscă a electronilor catodici, la nivelul anodului. 

Electronii catodici, cu energie corespunzătoare curentului de înaltă tensiune din tub, lovind pastila 
anodică produc în atomii metalici ai acesteia, fenomene de ionizare şi deci punerea în libertate de electroni. 

Fiecare electron catodic se comportă ca un proiectil în stare să smulgă atomilor anodici electroni de 
pe o orbită mai periferică sau mai centrală a acestora, cu prețul cedării energiei lui. 

Electronul smuls din anod poartă numele de fotoelectron şi se comportă la rândul său față de atomii 
anodici din jur ca un nou proiectil. 

Radiațiile X iau naştere ca urmare a interacțiunii dintre electronii animați de viteze mari, plecați de la 
nivelul catodului şi atomii anodului. Aceste acțiuni îmbracă aspectul de coliziune şi de frânare astfel încât 
fasciculul de raze X este format din radiații caracteristice și radiații de frânare. 


Radiațiile caracteristice se produc ca urmare a interacțiunii colizionale dintre electroni. 

Astfel, electronii catodici având energii mari produc dislocări ale electronului de pe straturile 
centrale. Pentru refacerea echilibrului atomic, electronii periferici se deplasează pe straturile centrale; în 
acest fel, se eliberează o cantitate de energie egală cu diferența de nivel energetic. Valoarea acestei energii 
este proprie atomului ionizat şi învelișului electronic în care a avut loc interacțiunea colizională, fotonii de 
raze X fiind caracteristici acesteia. 


Radiațiile de frânare 

Frânarea constituie o formă de interacțiune între electroni şi particulele materialului anodului. 
Electronul care se deplasează în vecinătatea unui nucleu atomic este influențat de sarcina pozitivă a acestuia 
fiind supus forței de atracţie electrostatică, care îl frânează și îi schimbă direcția. Astfel, se produce o 
deviere a traiectoriei electronului şi o reducere a energiei sale cinetice. Energia pe care o cedează electronul 
în cursul frânării se manifestă sub formă de fotoni de raze X. 

Astfel, fasciculul de raze X este format din radiații caracteristice şi radiații de frânare. 


TRANSFORMATORII 

Aparatul de raze X este dotat cu un żransformator de înaltă tensiune şi un transformator de încălzire a 
filamentului. 

Transformatorii electrici se bazează pe principiul inducției electromagnetice şi au drept scop 
transformarea curentului electric alternativ, cu o anumită diferență de potențial şi intensitate (tensiune mică 
şi intensitate mare), într-un curent electric cu diferență de potenţial adecvată scopului nostru. 

Transformatorul de înaltă tensiune ate bobina primară constituită din circa 300 spire, iar cea secundară 
din 90000-300000 spire, coeficientul de transformare K fiind de 300-1000. 

Transformatorul de încăkire al filamentului catodic are bobina primară cu 300 de spire şi este alimentat 
cu 220 sau 380 V, iar bobina secundară cu 10-20 spire, eliberând la bornele sale un curent cu o tensiune de 
7-14 V şi cu o intensitate de 3-5 A pentru focarul de radioscopie şi 5-9 A pentru focarul de radiografie. 

Autotransformatorul sau transformatorul cu trepte serveşte la reglarea durității razelor X şi este un 
transformator cu mai multe prize, conectat la pupitrul de la care, printr-un comutator, se pot lua mai multe 
tensiuni diferite cu care se alimentează primarul transformatorului de înaltă tensiune. 

Reglarea intensității fasciculului de raze X (bogăţia lui în raze X), se face prin reglarea curentului de 
încălzire a  filamentului prin intermediul unui reostat, care modifică tensiunea din primarul 
transformatorului de încălzire. 


CHENOTROANELE (SUPAPE, VENTILE) 

Curentul electric din bobina secundară și transformatorul de înaltă tensiune este un curent 
alternativ. Prin tubul de raze X, circuitul de înaltă tensiune nu se stabileşte decât dinspre catod-A spre anod 
+B, alternanță în care se produc razele X. În alternanța următoare, când sensul curentului de la reţea se 
schimbă, curentul electric de înaltă tensiune ar trece dinspre borna B a transformatorului devenit pol 
negativ spre anodul tubului; aici din cauză că anodul este rece şi în jurul lui nu se găsesc electroni, circuitul 
se întrerupe şi în tub nu se produc raze X. 

Dacă anodul tubului a devenit incandescent şi este înroşit prin funcționare îndelungată, atunci 
alternanța inversă a curentului de înaltă tensiune găseşte în jurul anodului suficienți electroni cu ajutorul 
cărora se stabileşte circuitul de înaltă tensiune în tub în sens invers; electronii anodului pot bombarda 
filamentul fragil al catodului (care se poate vaporiza) şi scot tubul din uz. 

Pentru a preveni trecerea curentului electric în sens invers, deci arderea filamentului catodic, pentru 
a asigura permanent negativ la catod şi pozitiv la anod deci pentru a se utiliza întreaga valoare a curentului 
alternativ, se întrebuințează chenotroane (supape sau ventile), iar în prezent dispozitive cu seleniu. 


CUPOLA TUBULUI DE RAZE X 
Tubul emitent de raze X este învelit la exterior de o cupolă metalică, de formă cilindrică, construită 
din oţel sau alamă şi căptușită în interior cu un strat de plumb; spaţiul dintre tub și pereţii cupolei este 
umplut cu ulei, ce joacă rol de izolator pentru înalta tensiune şi contribuie la răcirea tubului prin difuziunea 
căldurii de la tub la cupolă. Cupola permite trecerea într-o singură direcție a fasciculului util pentru 
examinare sau pentru tratament, loc unde se găseşte o fereastră prevăzută cu un diafragm și un filtru din 
aluminiu precum şi un vizor luminos necesar pentru delimitarea fasciculului. 
Diafragmul este format din 4 plăci de plumb, două orizontale şi două verticale care pot fi activate 
cu ajutorul unui buton sau manete de la nivelul ecranului. 
Rolul cupolei mai constă în: 
- protejarea personalului contra înaltei tensiuni, 
- împiedicarea difuziunii în camera de radiologie a radiațiilor extrafocale nocive şi a luminii ce 
se produce în tub în timpul funcționării, 
- protejarea de lovituri a sticlei tubului. 


CALITATEA ȘI CANTITATEA RAZELOR X 
Fasciculul de raze produs în tubul de raze se caracterizează prin: 
- duritatea razelor, cate reprezintă calitatea razelor X de a pătrunde prin diferite corpuri şi 
- intensitatea razelor X, cate corespunde cantității de raze X emisă în unitatea de timp. 
Pentru întrebuințarea razelor X în practică trebuie să existe posibilitatea de a varia duritatea lor 
(penetrabilitatea, calitatea) şi intensitatea fasciculului (cantitatea lor). 


DURITATEA RAZELOR X depinde de diferența de potenţial dintre catod şi anod, dată de 
transformatorul de înaltă tensiune, diferență de potenţial care imprimă fasciculului catodic de electroni o 
anumită viteză (energie cinetică). 

Cu cât energia electronilor ce se lovesc pe anod este mai mare, cu atât razele X care iau naştere au 
lungimi de undă mai scurtă şi posibilități de pătrundere mai mari, se spune că sunt RAZE MAI DURE. 

Cu cât viteza electronilor din fasciculul catodic este mai mică, razele X care iau naştere pe anod au 
lungime de undă mai mare, sunt mai puţin penetrante şi se spune că sunt RAZE MOI. 

Între 45-60 kV, razele produse sunt raze moi întrebuințate pentru diagnostic. 

Între 60-70 kV razele X sunt de dutitate mijlocie. 

Între 75-135 kV sunt radiaţii dure. 

În fasciculul de raze X care pleacă de la tub, radiaţia nu este omogenă (nu are aceeaşi lungime de 
undă). Cu ajutorul filtrelor ce se pun în calea fasciculului de raze X la tub, radiațiile moi sunt oprite și 
absorbite, radiațiile care ajung la corpul omenesc sunt de lungime de undă mai uniformă şi de 
penetrabilitate mai mare. 


INTENSITATEA FASCICULULUI DE RAZE X este în funcție de numărul de electroni care se 
izbesc de anod, deci de gradul de încălzire a filamentului catodic, respectiv de intensitatea curentului de 
încălzire şi de diferenţa de potenţial dintre bornele bobinei secundare de la transformatorul de încălzire. 

Dacă este nevoie de un fascicul mai bogat în raze se încălzește mai puternic spirala catodică și 
invers. 


ECRANUL APARATULUI RÖNTGEN 

Ecranul reprezintă partea aparatului pe care se formează imaginea radiologică. El este prevăzut cu o 
folie de 35/35cm impregnată cu săruri fluorescente (platinocianura de bariu, sulfură de zinc, tungstatul de 
calciu), care au proprietatea de a lumina atâta timp, cât asupra lor acționează razele X. Fasciculul heterogen 
rezultat din absorbția razelor X care străbat corpul, produc grade diferite de luminozitate a ecranului. 

În faţa foliei se găseşte un geam impregnat cu săruri de plumb, care au rol de protecţie. 

Imaginile radiologice obţinute pe ecran pot fi radiografiate pe film, ecranul fiind prevăzut cu un 
sistem special de efectuare a unor radiografii de ansamblu sau seriate. 

Pentru eliminarea radiațiilor secundare atunci când examinăm regiuni anatomice cu diametru 
antero-posterior mare, între bolnav și ecran se interpune diafragmul Potter-Bucky sau grila antidifuzoare. 

Compresiunea regiunilor anatomice moi se efectuează cu ajutorul unui dispozitiv de compresie 
dreptunghiular sau rotund, care permite disocierea elementelor anatomice suprapuse şi fixarea leziunilor în 
vederea efectuării de radiografii. Ecranul este prevăzut cu o serie de butoane cu roluri diferite; pun în 
funcție şi întrerup aparatul, mobilizează diafragmele, coboară şi ridică stativul etc. 


ACCESORIILE APARATULUI de RAZE X (PĂRŢILE SECUNDARE) 
MASA DE COMANDĂ 


Serveşte la reglarea intensității şi durității razelor X și la punerea în funcţie a aparatului. 


Instrumentul de măsură a tensiunii se numeste voltmetru, este intercalat pe circuitul primar al 
transformatorului de înaltă tensiune şi este încorporat în masa de comandă. El este gradat 
convenţional şi măsoară în volți (V) tensiunea din bobina primară şi în kilovolți (kV) tensiunea din 
bobina secundară. 


In masa de comandă se mai află un ampermetru, necesar pentru măsurarea intensității curentului de 
joasă tensiune şi miliampermetru, necesar pentru măsurarea intensității curentului de înaltă tensiune. 


Practic, este necesar ca kilovoltajul şi miliamperajul să fie modulate de la masa de comandă în așa fel 
încât să corespundă cerințelor noastre. 


De exemplu, pentru o radioscopie pulmonară este nevoie de 55 kV și 3 mA, pentru o radioscopie 
gastrică sunt necesari 70 kV şi 4 mA, pentru radiografii osoase este nevoie de 40-50 mA, pentru 
radiografii pulmonare este nevoie 200-300 mA. 


Aparatele moderne cu ecran întăritor de imagine pot funcționa în regim de radioscopie numai cu 
1,5 mA. 

La aparatele moderne curentul de încălzire al filamentului, care este reglabil, este redat prin produsul 
cu timpul de expunere în valori miliamperi secunde |mA/s]. 

În masa de comandă mai sunt încorporate butoane și comutatoare, care stabilesc circuitele electrice 
pentru punerea în funcțiune și oprirea motoarelor de la ventilator, de la masa basculantă şi 
diafragm, lumina albă şi roşie. 


STATIVUL este o masă verticală care poate fi înclinată până la poziţia Trendelenburg. 

La stativ sunt anexate: ecranul radiologic, diferite piese ajutătoare (mânerele pentru diafragm, grila 
pentru radioscopie, conul compresor pentru stomac, dispozitivul Albrecht pentru radiografii țintite, 
rame pentru casete). 

În locul ecranului convențional, la aparatele moderne se poate adapta şi scoate ecranul întăritor de 
imagine cu posibilități multiple de transmitere şi înregistrare, camera de luat vederi pentru 
transmiterea imaginii la monitorul de televiziune, aparat pentru executat fotografii de la ecran 
(amplifotografii). 


CABLURILE DE ÎNALTĂ TENSIUNE unesc transformatorul cu tubul radiologic. 


1.1.4 FUNCȚIONAREA APARATULUI RÖNTGEN 


Se pune în funcție transformatorul de încălzire şi se stabileşte circuitul filamentului catodic, ce 
devine incandescent şi eliberează electronii care constitue proiectile cu ajutorul cărora se vor produce raze 
X la nivelul anodului, care îi frânează brusc. 

După aceea se stabileşte circuitul de înaltă tensiune sau circuitul anodic. În acest moment catodul 
tubului se încarcă cu electricitate negativă, iar anodul cu electricitate pozitivă; în acest mod se stabileşte o 
diferență mare de potențial între cei doi poli ai tubului. 

Electronii care au şi ei o sarcină negativă sunt respinşi de către piesa de concentrație legată de catod 
(având aceeaşi sarcină electrică) și sunt atraşi cu o viteză mare de către piesa anodică încărcată cu 
electricitate pozitivă; prin intermediul fasciculului de electroni se închide circuitul de înaltă tensiune prin 
focalizarea fasciculului de electroni spre anodul tubului. 

În momentul în care torentul de electroni catodici loveşte cu putere piesa anodică, iau naștere razele 
X, se produce căldură și lumină. 


1.1.5 PROPRIETĂȚILE FIZICE, CHIMICE şi BIOLOGICE ale RAZELOR X 


Razele X au proprietăți fizice, chimice şi biologice. 


E Pe PROPRIETĂȚILE FIZICE se bazează utilizarea lor în medicină. 

Se consideră că razele X se propagă în vid cu o viteză de 300 000 Km pe secundă. 

Razele X se produc la nivelul anodului şi se propagă în mod sferic și în linie dreaptă în jurul lui. 
Parte din radiații sunt oprite de metalul anodului înclinat față de axul tubului și practic, este utilizat un 
singur fascicul conic care trece prin deschizătura cupolei și care este reglat mai mic sau mai mare, cu 
ajutorul diafragmelor. 

În cazul examenului radiologic, baza conului este reprezentată de ecranul radiologic sau de clișeul 
radiografic, iar vârful conului-punctiform este reprezentat de focarul tubului. 

Razele X produc fenomene de luminescență atunci când ele cad şi se absorb în anumite substanțe 
cristaline, semictistaline sau fluide, de exemplu ecrane sau folii care conțin anumite săruri ca tungstat de 
calciu, sulfură de zinc și cadmiu, platinocianură de bariu, de calciu, titan sau pământuri rare-godolinium, 
care emit în zonele albastru şi verde ale spectrului. Absorbția razelor X care cad pe aceste substanțe 
schimbă poziția electronilor pe orbite şi fac ca atomul să treacă în stare de excitație. 

Revenirea lui la starea fundamentală se face prin emisia energiei absorbite de la fotonii de raze X 
incidenţi, sub formă de radiaţii de luminescenţă (caracteristice sărurilor respective). 

Fenomenele de luminescenţă pe care le produc se caracterizează în general prin întârzierea emisiei 
luminoase față de absorbția de raze X şi sunt de două feluri: de fluorescenţă și de fosforescenţă şi ele stau la 
baza fabricației ecranului radioscopic şi foliilor întăritoare din casetele pentru radiografii precum și a 
utilizării cristalelor de scintilație din detectoarele de izotopi. 

F'/norescența foliei ecranului radioscopic nu are temanenţă şi durează numai atât timp cât razele X cad pe 
ecranul sensibil, în timp ce fosforescența foliilor întăritoare din caseta de radiografie, persistă şi după întreruperea 
fasciculului de raze X; foliile întăritoare au remanență și impresionează filmul şi după expunerea la razele X. 


EFECTUL FOTOCHIMIC 

Razele X pot produce anumite reacții chimice: impresionează emulsia fotografică, acționând asupra 
sărurilor de argint şi permit astfel obţinerea de radiografii. 

In practică, energia razelor X este utilizată pentru producerea luminescenţei foliilor între care se găsesc 
filmele radiologice în timpul expunerii. 


LEGEA DIVERGENŢEI 

Intensitatea fasciculului de raze X scade progresiv cu cât se depărtează de focarul tubului, proporțional 
cu pătratul distanţei (legea lui LAMBERT) şi acest fapt este important de știut atât pentru calcularea 
timpului de expunere la radiografii, dar mai ales în radioterapie, unde distanţa focus-piele joacă un rol 
mare în stabilirea dozei. 


PENETRABILITATEA (duritatea) RAZELOR X 

Este proprietatea fundamentală pe care se bazează utilizarea lor în medicină și este o calitate definită 
prin lungimea de undă, determinată de diferenţa de potențial dintre anod şi catod. 

Mărind diferența de potenţial, prin sporirea kilovoltajului la bornele transformatorului, se obţin raze X 
din ce în ce mai dure, cu lungime de undă din ce în ce mai mică şi cu putere de pătrundere din ce în ce 
mai mare. 


ABSORBILA RAZELOR X 

Fasciculul de raze X întâlnind în calea sa corpul omenesc sau diferite alte obiecte este absorbit în parte, 
intensitatea lui scade, iar energia lui se transformă în radiaţii secundare, lumină, căldură şi fenomene 
fotochimice, o parte din fascicul rămâne neabsorbit şi trece mai departe de corpul întâlnit sub forma 
unui fascicul atenuat. 


Absorbţia razelor X comportă două aspecte: aspectul calitativ și cantitativ. 
1. Absorbţia calitativă - constă în formarea radiaţiilor secundare, care alterează calitatea imaginii 
radiologice. 


Razele secundare care rezultă din efectul Compton, efectul Thomson, formarea de perechi de 
electroni şi efectul fotoelectric, sunt nocive în diagnostic pentru că fac penumbră cu imagine 
imprecisă, fluu, dar sunt utile în radioterapie pentru că îmbogăţesc fasciculul principal şi sporesc 
doza. 


În diagnostic, razele secundare se îndepărtează cu grila antidifuzoare LYSHOLN în radioscopie sau 
grila POTTER-BUCKY în radiografie, cu ajutorul unui localizator cilindric sau tronconic adaptat la 
deschiderea cupolei şi prin diafragmarea strânsă a fasciculului incident la plecarea lui din tub cu 
diafragmul cu 4 sau 8 volete; de asemenea prin compresiunea regiunii cu care se subțiază părțile moi 
prin care trece fasciculul de raze X şi se reduce în acest mod difuziunea secundară. 


GRILA de tip LYSHOLN sau POTTIER-BUCKY este constituită din lamele de plumb paralele 
între ele şi separate prin lamele de lemn sau de aluminiu. 


Lamelele de plumb sunt astfel orientate față de focarul tubului încât permit trecerea numai pentru 
fotonii perpendiculari pe clişeu (focalizarea grilei sau a potter-ului). 


Radiațiile secundare care sunt orientate în alte sensuri decât radiațiile primare directe sunt oprite de 
lamelele de plumb ale grilei. In timpul expunerii radiografiei, grila cu lamele de plumb se mișcă 
pentru a evita ca lamelele opace să se vadă pe clişeu. 

Figura 4. Grila Potter Bucky 


2. Absorbţia cantitativă a razelor X în corpul omenesc depinde de numărul atomic al 
elementelor din tabloul lui MENDELEEV (notat cu Z), de lungimea de undă, de densitatea 
ţesuturilor prin care trece fasciculul de raze X şi de grosimea regiunii iradiate. 


Conform legii elaborate de Bragg şi Pierce, absorbția este proporțională cu puterea a patra a 
numărului atomic. lată de ce diferitele părți moi ale corpului omenesc compuse din carbon, 
hidrogen, oxigen, azot sunt mai transparente la raze X şi absorb mai puţine raze X decât oasele 
compuse din calciu şi fosfor, elemente care au număr atomic mare A=40 pentru Ca şi A=32 pentru 
fosfor și despre care se spune că sunt opace la razele X. În acest mod se crează contraste între două 
ţesuturi diferite, între două medii cu structură diferită. 


Tot datorită acestei modalități de absorbție, rezultă că atomii de iod cu Z=53 sau de bariu cu Z=56 
care se găsesc în compoziţia chimică a substanţelor de contrast întrebuințate în radiologie absorb 
foarte multe raze X constituind un contrast pozitiv; oxigenul şi aerul sunt întrebuințate pentru 
contrast negativ. Plumbul cu Z=82 în foițe de anumite grosimi opreşte complet razele X, încât este 
întrebuințat pentru confecționarea dispozitivelor, ecranelor, paravanelor, şorțurilor de protecție în 
radiologie. 


Absorbţia este proporțională cu puterea a 3-a a lungimii de undă, cu cât se sporeşte kilovoltajul, 
razele X vor fi de lungime de undă mai mică, deci şi absorbția va fi mai mică; razele X, fiind dure, 
sunt mai penetrante nu se absorb şi aproape tot fasciculul va străbate organismul ceea ce explică de 
ce nu vom avea contraste radiologice. 


Absorbţia razelor X depinde de densitatea corpului străbătut (cu numărul de atomi dintr-un volum 
dat). Osul, masa hepatică, sunt mai dense şi absorb mai multe raze X. 


Absorbţia este direct proporţională cu grosimea regiunii de examinat. 


Efectul de ionizare şi efectul biologic vor fi studiate odată cu problemele de radiobiologie şi cele de 
radioterapie. 


Cunoscând proprietăţile fizice ale razelor X, ne explicăm mai uşor fenomenele optice și biologice 
care se produc în diagnostic sau în radioterapie: 

- formarea imaginii radiologice și diferitele ei particularități, 

- efectele terapeutice sau nocive ale razelor X. 


El PROPRIETĂȚILE CHIMICE 


Razele X modifică culoarea platinicianurii de bariu, din verde în galben, apoi brun şi această 
proprietate era folosită în trecut pentru dozarea razelor X. 


Razele X impresionează placa fotografică care conţine în structura ei bromura de argint, 
transformând-o într-o subhalogenură. 

Ele modifică conductibilitatea unor metale cum ar fi seleniu — proprietate care este şi ea folosită în 
dozimetrie. 


E PROPRIETĂȚILE BIOLOGICE 

Sub influența razelor X toate țesuturile biologice suferă o serie de modificări în funcție de doza de 
radiații absorbite care pot merge până la moartea celulei. 

Efectele biologice au la bază proprietatea de ionizare a razelor X. În doze mici radiațiile au acțiune 
de biostimulare. 

Primele modificări apar în nucleul celulelor care se fragmentează, iar armătura nucleară se 
dispersează în citoplasmă şi celula se distruge. 

Modificările biologice sunt dependente şi de tipul de celule care a fost iradiat. Din acest punct de 
vedere există celule radiosensibile şi celule radiorezistente. Sensibilitatea celulelor la radiații este cu atât mai 
mare cu cât: 

- activitatea reproducătoare este mai mare, 
- perioada şi evoluţia cariochinetică este mai lungă, 
- morfologija şi funcţiile sunt mai puțin fixate. 


Razele X, chiar dacă sunt aplicate local, au şi o acţiune generală asupra organismului. 

Diferitele cantități de raze pe care le primeşte organismul, la diferite intervale de timp se însumează 
constituind acțiunea cumulativă a radiației ionizante. 

În cazul iradierii multiple, între iradieri țesuturile se refac parțial şi pentru a obține acelaşi efect 
biologic este necesar să aplicăm o doză totală mai mare, ca în cazul unei iradieri unice. 

Ţesuturile cele mai radiosensibile sunt țesuturile hematopoetice. "Țesutul limfoid, splina, ganglionii 
limfatici, limfocitele sunt distruse repede de doze relativ mici. La fel în măduva osoasă limfocitele sunt 
primele elemente care sunt distruse de razele ionizante. 

Dacă doza nu a fost mare, ele încep să se refacă după o săptămână. Radiosensibilitatea țesutului 
mieloid este mai mică ca a țesutului limfoid. 

Celulele eritrocitare sunt şi mai puţin radiosensibile. Cu cât celula este mai matură cu atât este mai 
radiorezistentă. Globulele roşii sunt radiorezistente. Măduva osoasă poate fi distrusă de doze mari de 
radiaţii. Dozele mai mici permit refacerea ei din celulele rămase. 

Acţiunea radiaţiilor asupra testiculului și ovarului este diferită cu faza în care se găsesc celulele 
germinative. 

Spermatogoniile şi foliculii în creştere sunt foarte radiosensibili. 


Cu ajutorul razelor X se poate obţine castrarea. 

Radiațiile X produc mutații atât în celulele germinative cât şi în celulele somatice. 

După iradierea ovarului și testiculului cu doze mici se produc modificări ale cromozomilor și 
genelor (mutații). Astfel se obțin anomalii de formă ale cromozomilor, transpoziţii (schimbări de fragmente 
între cromozomi), modificări ale mecanismului kariokinetic. 

Mutaţiile legate de gene pot fi: 

- dominante care apar la prima generație născută după iradierea glandelor sexuale; 
- mutații recesive care apar după mai multe generaţii. 


Consecințele mutațiilor sunt: sterilitatea la prima generație, malformații congenitale, moarte fetală 
intrauterină sau postpartum. 

Dozele de radiaţii se însumează şi se transmit generațiilor următoare, producând în afara leziunilor 
genetice, leucoze. 

Necunoscându-se precis doza de radiaţii care poate induce aceste modificări, este de recomandat 
evitarea iradierii gonadelor la femeile tinere şi a produsului de concepţie în primele 3 luni. 

Radioterapia şi efectuarea de numeroase radiografii ale aceleaşi regiuni sunt contraindicate la tinerii 
de ambele sexe până la vârsta de 40 de ani. 

1.2 IMAGINEA RADIOLOGICĂ ŞI FORMAREA EI 


Imaginea radiologică se formează având la bază proprietăţile razelor X de a se propaga în linie dreaptă, de a 
pătrunde și a fi absorbite de organe şi ţesuturi, de a produce luminescența ecranului fluorescent sau 
fosforescent, de a impresiona filmul radiografic. 

Dacă fasciculul de raze X străbate toracele, constituit din organe şi ţesuturi cu compoziție chimică, 
densitate şi grosimi variate, absorbția va fi inegală, iar imaginea rezultată pe ecranul fluoroscopic va consta 
din zone mai luminose sau mai întunecate. 

Pe filmul radiografic reprezentarea este inversă celei de pe ecranul fluorescent, zonele luminoase 
vor apărea negre (radiotransparente), iar zonele întunecate albe (radioopace). 

Coastele şi claviculele au o structură densă şi absorb o cantitate mai mare de raze X astfel gradul de 
luminozitate a ecranului va fi mai mic. 

Muşchii toracici, tendoanele şi aponevrozele absorb o cantitate mai mică de raze X decât oasele; 
organele parenchimatoase pline (cordul şi vasele, ficatul, rinichii, splina) ori lichidele, lasă să treacă prin ele 
o parte din fascicul și de aceea, în dreptul lor, ecranul se va lumina discret, iar filmul radiografic se va 
înnegri nuanțat, în raport cu grosimea şi densitatea lor. 

Țesutul adipos absoarbe de 10 ori mai puţin razele X decât muşchii și organele din jurul cărora se 
găseşte, pe care le scoate în evidență. 

Aerul și gazele, care au densitate de 1000 ori mai mică decât a părților moi, absorb o cantitate mai 
mică de raze X şi contribuie la contrastarea organelor pe care le mărginesc. 

"Țesutul pulmonar cu structură spongioasă şi conţinut aeric ca şi camera cu aer a stomacului, nu 
absorb aproape deloc razele X din fasciculul incident și, la ieşirea din torace, ajung în cantitate mare și 
luminează ecranul sau înnegresc puternic filmul. 

În regiunea mediastinală, radiațiile fiind absorbite aproape în întregime, atât de schelet, cât şi de 
organele din mediastin, ecranul rămâne complet întunecat, iar sărurile de argint din filmul radiografic rămân 
nemodificate. 

Absorbţia inegală determină „relieful radiologic” constituit din nuanțe de umbră și nuanțe de 
lumină (grade de opacitate şi grade de transparenţă), care creează contrastul natural între diferite organe şi 
ţesuturi având ca rezultat imaginea radiologică care redă forma acestor organe şi, de multe ori, structura 
ţesuturilor. 


1.2.1 LEGILE OPTICII RADIOLOGICE 


Particularitățile imaginii radiologice care decurg din proprietățile fizice ale razelor X, menţionate mai sus 
sunt generate de anumite legi ale opticii radiologice cum sunt: 

- legea proiecției conice, 

- legea tentelor, 

- legea sumaţiei şi substracției planurilor, 

- legea incidențelor tangențiale şi a celor ortograde (apariția liniilor nete şi a contururilor). 


1.2.2 FENOMENUL PROIECȚIEI CONICE 


Imaginea pe care o realizează un obiect interpus între sursa de raze şi ecran sau film prezintă caracteristicile 
proiecției unui corp tridimensional într-un plan bidimensional, precum şi defectele proiecției conice, adică 
ea apare mărită şi deformată. 


E MĂRIREA IMAGINII RADIOLOGICE 


Imaginea rezultantă a unui obiect pe ecranul sau filmul radiografic este mai mare decât cea reală, 
mărirea este dependentă de situația obiectului față de sursa de raze X şi față de ecran. 

Figura 5. Mărirea imaginii radiografice 


Dacă dorim ca imaginea obiectului să aibă dimensiuni cât mai apropiate de cele reale, trebuie să 
apropiem obiectul cât mai mult de ecran sau să îndepărtăm tubul cât mai mult de obiect; de exemplu: 
pentru a nu mări şi deforma imaginea organelor toracice (cord, desen pulmonar) se utilizează proiecția 
paralelă (ortodiagrama), care se obţine la distanță de 1,8-2 m (teleradiografia). 

Uneori în practica medicală este nevoie să mărim imaginea pentru a obține mai multe detalii de 


structură. Pentru aceasta apropiem tubul de regiunea de examinat şi îndepărtăm filmul la distanță de 40 cm 
(macroradiografia). 


E DEFORMAREA IMAGINII OBIECTELOR 

O sferă în calea fasciculului de raze X realizează o imagine mărită, dar cu aceeaşi formă dacă 
fasciculul conic este perpendicular pe obiect. Dacă fasciculul este oblic, imaginea sferei apare ca un oval, cu 
atât mai alungit, cu cât fasciculul conic de raze este mai departe de normala perpendiculară pe film. 


Figura 6. Deformarea imaginii radiologice 

De acest fapt trebuie să ţinem seama în practică. Pentru a evita deformările obiectelor se cere ca 
raza centrală să cadă perpendicular pe planul de proiecţie. De exemplu, capul femural sau capul humeral 
care anatomic sunt rotunde, pe radiografia cu fascicul oblic de raze X pot fi deformate optic şi apar ovale. 

Un obiect metalic lung (glonte de armă, ac de cusut, sau un cui metalic) dacă este orientat în sensul 
fasciculului de raze X se proiectează pe ecran ca un punct opac şi este cel mai tipic exemplu de proiecție 
axială directă sau ortorontgenogradă. 

Dacă se schimbă poziţia obiectului sau dacă se mobilizează focarul tubului, lăsând obiectul pe loc, 
acul de exemplu, va fi proiectat cu forma sa, imaginea fiind orientată diferit în raport cu locul unde se află 
focarul emițător, iar dimensiunile vor fi mai mici sau mai mari în raport cu depărtarea de ecran. 

De aici rezultă că pentru a obține date cât mai apropiate de realitate, în ce priveşte forma și poziția 
unor constituente normale şi patologice din organism este nevoie să se efectueze două radiografii în 
incidenţe perpendiculare una pe alta (faţă şi profil). 


1.2.3 FENOMENUL SUMAȚIEI ŞI SUBSTRACȚŢIEI PLANURILOR 


Imaginea radiologică a oricărui segment al corpului omenesc reprezintă suma imaginilor diferitelor organe 
şi ţesuturi, care caracterizează din punct de vedere anatomic acel segment, care sunt străbătute de razele X, 
plan cu plan aşa cum sunt ele aşezate în spațiu şi rețin din fasciculul de raze X cantități diferite, în raport cu 
densitatea şi structura lor, conform legilor absorbției ale lui Bragg şi Pierce. 

Opacitatea mediastinului este o imagine complexă care rezultă din suma imaginilor tuturor 
organelor ce sunt surprinse în calea fasciculului de raze X pe linia mijlocie a toracelui în poziția P.A., în 
proiecție centrală directă. Din această cauză, nu putem aprecia starea fiecărui organ din mediastin. 

În regiunea în care, în calea fasciculului de raze X, se află organe opace și corpuri transparente, 
acestea din urmă micșorează intensitatea umbrei cauzate de primele prin efectul substracţiei. De exemplu, 
traheea se observă prin umbra coloanei vertebrale grație acestui fenomen. Substracţia joacă un rol 
important și la nivelul regiunilor şi segmentelor cu structură anatomică mai simplă. 

Efectul sumaţiei intervine în toate imaginile radiologice şi din cauza ei, uneori, sunt mascate detalii, 
ceea ce constituie un dezavantaj. Aşa se explică de ce leziuni de anumite dimensiuni nu se văd pe 
radiografie, fiind mascate de imaginea țesutului normal din jur. 


1.2.4 FENOMENUL de PARALAXĂ 


Paralaxa reprezintă fenomenul de disociere a elementelor unei imagini sumate. 

Imaginea radiologică a mediastinului rezultă din sumaţia imaginilor tuturor organelor situate în calea 
fasciculului de raze X. 

Disocierea acestor organe, care anatomic se găsesc în planuri diferite, se face pe baza proiecției oblice. 

Figura 7. Paralaxa 

Dacă se rotește bolnavul sau se deplasează tubul, obiectele situate în planuri diferite, deci la distanțe 
de ecran sau de focarul tubului, îşi schimbă poziţia între ele şi are loc fenomenul denumit PARALAXA. 
Obiectul care se deplasează cel mai puțin, când încercăm disocierea planurilor, este cel situat mai aproape 
de ecran. 


ROLUL DIMENSIUNILOR FOCARULUI ANODIC 

Imaginea radiologică este cu atât mai clară, conturul cu atât mai net, detaliile desenului cu atât mai 
precise, cu cât focarul tubului este mai fin. Pentru acelaşi obiect, imaginea are caractere precise în cazul 
tubului cu focar fin punctiform şi prezintă fenomenul de penumbră în cazul tubului cu focarul mare. 


1.2.5 LEGEA INCIDENȚELOR TANGENŢIALE 


O lege optică particulară imaginilor radiologice este legea incidențelor tangentiale, care ne explică de ce 
pe imaginea radiografică pot apărea linii opace nete — dungi sau contururi precise — în cazul în care raza 
incidentă atinge tangenţial suprafața unui obiect opac la razele X sau când fasciculul incident atinge 
suprafaţa, care separă obiecte de opacitate diferită. 

Astfel, scizura orizontală dreaptă se vede pe radiografia în incidenţă de faţă atunci când raza 
incidentă este tangentă la planul scizural. 


1.3 PROTECŢIA în RADIODIAGNOSTIC şi RADIOTERAPIE 


1.3.1 DOZIMETRIE 


Dozimetria este un factor fundamental în studiul fenomenelor biologice produse de radiații. 

Deoarece fotonii X produc în orice organism viu efecte biologice de diferite grade sau diferite tipuri 
în raport cu cantitatea energiei cedate, apare ca absolut necesară cunoașterea cu precizie a dozei absorbite 
de indivizi sau de diferitele ţesuturi expuse radiațiilor. Acest lucru constituie o premisă indispensabilă 
pentru orice problemă de protecție, pentru a evita ca într-o populație în general sau la indivizi expuși 
profesional să se producă leziuni datorită unei utilizări necorespunzătoate a unor surse radiante. În afara 
acestora, evaluările dozimetrice sunt necesare în radiodiagnostic pentru cunoașterea unui bilanț între riscul 
pe care îl pot produce bolnavului investigaţiile radiologice şi beneficiul obținut prin aceste investigații. 

În sfârşit, măsurătorile dozimetrice permit concepția planurilor radioterapeutice cu care se vor 
iradia focarele patologice, de obicei de natură neoplazică, cu doze suficiente pentru a se obţine scopul 
urmărit, cruțând în același timp pe cât este posibil toate țesuturile sănătoase din jur. Pentru scopuri 
medicale interesează deci în primul rând cunoaşterea dozelor în ce priveşte energia absorbită de ţesuturi: 
cantitatea energiei absorbite depinde de calitatea şi cantitatea fotonilor X incidenți. 

Există metode şi unități de măsură ale calității şi cantității fotonilor X. 


1. Calitatea fotonilor X este caracterizată de energia lor. Fasciculul de raze X emis de un punct este 
policromatic, pentru că el este constituit din fotoni de diverse energii. 


Având în vedere că fotonii de energie minoră sunt opriţi de sticla tubului sau de o filtrare suplimentară 
din aluminiu la tuburile utilizate în radiodiagnostic sau din cupru, zinc, la tuburile utilizate în 
radioterapie profundă, calitatea unui fasciculul de fotoni X este definită de energia maximă a fotonilor 
exprimată în keV, coresponzând tensiunii aplicate la polii tubului care este exprimată în kVp adică 
tensiunea maximă sau tensiunea de vârf. 


Fotonii X de energie mai mare, mai penetranţi, corespund razelor dure în timp ce razele moi sunt 
acelea dotate cu energie mai mică fiind mai puțin penetrante. 


Aprecierea exactă a calității unui fascicul de fotoni X se poate face prin spectrometrie. In practică se 
utilizează aprecierea cu ajutorul așa zisului strat semivalent, adică grosimea exprimată în mm a unui 
anumit material care poate să înjumătăţească intensitatea unui fascicul de fotoni X, aceasta constituind 

o metodă de evaluare a calității fasciculului de radiații mai precisă decât simpla indicare a valorilor 
tensiunii maxime. În radiologia medicală pentru calitatea unui fascicul se indică în mod curent energia 
maximă a fotonilor exprimată în keV sau în MeV. 


2. Măsurătorile cantitative ale radiațiilor ionizante. 
Dozimetria cantitativă are trei aspecte distincte: doza de iradiere, doza absorbită, doza echivalentă. 


Doza de emisie este cantitatea de radiaţii emise; ea este exprimată în R (rem), unitate care în 
prezent tinde să fie schimbată prin utilizarea unei noi unități de măsură a sistemului internațional, 
SI, prin unitatea de Coulomb/kg (C/kg aer). Această unitate de măsură reprezintă numărul de 
ionizări produse de fotonii X în aer. 


Doza absorbită corespunde cantității de energie absorbită de un corp expus la radiații şi este 
exprimată în rad sau după SI în Gy (gray). Un Gy este egal cu 100 razi. 


Doza echivalentă este o unitate de măsură care reprezintă aprecierea efectelor biologice 
secundare unor iradieri în raport cu energia fotonilor incidenți şi mai ales cu tipul de iradiere 
(fotonii X şi gama, particule elementare). De exemplu, la aceleaşi cantități de energii absorbite, 
efectele biologice produse de fotonii X de 1MeV sunt mai mici decât cele produse de particulele 
grele de aceeaşi energie. 

Înmulţind doza absorbită cu un factor de calitate, care ţine cont de acest fenomen se obţine doza 
echivalentă care este exprimată în rem sau după SI în Sv (sievert). Un Sv este egal cu 100 rem. 
Metodele de măsurători cantitative ale radiaţiilor ionizante se bazează pe diferite fenomene fizice 
sau chimice cum ar fi: ionizarea gazelor (contoare Geiger-Mullen), ionizarea şi excitarea unor 
corpuri solide (contoare cu scintilaţii), modificarea conductibilității electrice a unor substanțe 
(dozimetria cu semiconductori), înnegrirea peliculelor fotografice (dozimetre fotografice). 


1.3.2 PROTECŢIA în RADIOLOGIE 


Au fost fixate doze limită ce pot fi suportate de organism fără pericol, nivelul lor pentru întreg corpul fiind 
de maximum: 

- 100 mR pe săptămână 

-  Brempean 

- 50 rem până la vărsta de 30 ani 

- 200 rem pentru viața întreagă. 


Aceste valori au fost stabilite de Comisia Internațională de Protecție în radiologie care le recomandă 
ca doze de toleranță pentru cei care muncesc în mediu cu radiații. 

Pentru populaţia expusă nu se va depăși doza de 150 mrem pe an. Efectele radiațiilor sunt 
considerate somatice şi genetice. Efectele somatice pot fi locale sau generale. Leziunile locale pot fi evitate 
prin efectuarea corectă a radiografiilor şi radioscopiilor. În practica radiologică sunt puţine cazuri de 
modificări generale ale organismului uman rezultate în urma expunerii pentru radiodiagnostic, totuşi unii 
autori menționează un număr mai mare de cazuri de leucemie la copii a căror mame au fost supuse în 
timpul sarcinii la examene radiologice cum ar fi pelvimetria radiografică şi care astfel au primit doze mari de 
radiații a întregului corp al fătului. Totodată este evident faptul că incidența leucemiei este mai mare la 
radiologi decât la alți medici care nu au fost expuşi la doze importante de radiații. La fel, se notează o 
creştere a frecvenţei cancerului tiroidian la bolnavii care au fost iradiați pentru timus în copilărie. 

Experiențele pe animale au arătat că iradierea întregului corp poate scurta mult viața acestora, dar 
dozele aplicate în acest caz trebuie să fie destul de mari. 


22 


Riscurile genetice trebuie considerate mai mult prin evaluarea întregii populații decât pe baza unor 


cazuri individuale. Efectul genetic se bazează pe producerea de mutații al căror număr este direct 
proporțional cu doza gonadală, indiferent de intensitatea sau de intervalul de timp dintre expuneri. 


In indicarea examenelor radiologice, trebuie avute în vedere avantajele acestora, cu evitarea unor 


expuneri inutile. De asemenea, ele nu trebuie repetate la intervale scurte de timp. De aceea, orice medic 
care utilizează o aparatură radiologică sau apelează la serviciile ei, trebuie să cunoască riscurile, avantajele și 
limitele examenului radiologic pe care îl efectuează sau îl solicită pentru evaluarea corectă a procentajului 
risc, beneficiu. Pentru scăderea iradierii şi a efectelor ei există o serie de măsuri ce trebuie riguros 
respectate, cum ar fi: 


Filtrarea. Orice tub de raze trebuie să fie prevăzut cu un filtru de 2 mm al atât în radioscopie cât şi 
în radiografie. Această măsură duce la o scădere apreciabilă a procentaţului de raze de lungime mai 
mare cu protejarea pielii. 

Localizatoarele, sub formă de conuri sau diafragme au rolul de a delimita suprafața şi deci 
volumul corpului supus iradierii. 

Tehnica voltajelor înalte reduce considerabil doza totală de iradiere. 

Distanţa. Doza de iradiere este invers proporțională cu pătratul distanței de la sursă, de aceea este 
foarte importantă păstrarea unei distanțe maxime în radiografie, iar în radioscopie tubul trebuie să 
aibă o distanță minimă pănă la bolnav de 60-70 cm. 

Dispozitive de protecție. Există diferite dispozitive pentru acoperirea acelor părți din corp care 
nu interesează examenul, ca şorțul de cauciuc plumbat, benzi speciale care acoperă pelvisul și 
gonadele. 

Filmele şi ecranele, de maximă sensibilitate sunt elemente importante care contribuie la reducerea 
dozei de iradiere. 

Întăritoarele de imagine, contribuie în mod semnificativ atât la reducerea iradierii bolnavului cât 
şi a personalului medical. 

Radioscopia. Din cauza dozelor mari primite de bolnavi în timpul radioscopiilor, acestea trebuie 
reduse la minim şi înlocuite pe cât posibil cu radiografia. De asemenea, este indicat ca aparatul de 
raze să fie dotat cu un ceas de cronometrare a duratei radioscopiei pentru deconectarea automată în 
cazul depăşirii unei anumite durate. Orice examen radiologic trebuie făcut cu o protecție adecvată a 
bolnavilor, posibilă când se iau precauțiile indicate. Această protecție este mai importantă la 
persoanele tinere sub 30 de ani. Femeile gravide trebuie protejate în mod deosebit cu evitarea 
completă sau reducerea la minimum a iradierii fătului în uter. 

INVESTIGATII RADIOIMAGISTICE 


Ungureanu Ana-Maria, Feiler Alina, Mogoşeanu Maria 


2.1 METODE de EXPLORARE RADIOIMAGISTICĂ 


Dispunem astăzi de o mare varietate de metode de explorare radioimagistice, pe care este necesar să le 
selectăm şi să le ierarhizăm după anumite criterii. 

Orice examinare radio-imagistică trebuie precedată de un examen clinic competent, care să 
stabilească diagnosticul prezumtiv. În funcţie de boală şi de bolnav, radiologul alege metoda de explorare 
radio-imagistică adecvată. 


2.1.1 METODE CLASICE, RADIOSCOPIA 


Radioscopia este metoda radiologică cea mai simplă, rapidă și ieftină. Ea constă în examinarea la ecranul 
aparatului Roentgen a imaginilor pe care le formează fasciculul de raze X, după ce a traversat o anumită 
regiune anatomică și se bazează pe următoarele proprietăți ale razelor X: propagare în linie dreaptă, 
penetrabilitate, absorbţie inegală şi fluorescență. 

Radioscopia ne furnizează date importante asupra aspectului morfologic (de ansamblu, raporturile, 
mobilitatea, punctele dureroase ale organelor) şi funcțional; disociază imaginile. 

Radioscopia trebuie efectuată sistematic, după un anumit plan începând cu examenul de ansamblu, 
continuând cu examenul pe regiuni, succesiv şi simetric în diferite incidențe. Ea trebuie să aibă o durată 
scurtă pentru a iradia cât mai puţin bolnavul şi examinatorul. 


Avantaje: 
- metodă ieftină; 
- permite examinarea aspectului morfologic şi funcțional al organelor; 
- permite disocierea imaginilor, prin posibilitatea examinării bolnavului în mai multe 
incidențe. 


Dezavantaje: 
-  nuidentifică leziunile mici (sub 5-6 mm); 
- metodă subiectivă; 
- nu se obţine un document pentru controlul ulterior; 
-  iradiază mult bolnavul. 


2.1.2 RADIOSCOPIA cu AMPLIFICATOR de IMAGINE şi TELEVIZIUNE 


Progresele realizate în domeniul electronicii au dus la creşterea calității acestei metode de examinare, atât 
prin aportul informaţional, cât şi printr-o serie de alte avantaje: 
- reduce doza de radiații cu aproape 50%, asigurând protecția ideală a bolnavului şi medicului; 
- măreşte gradul de luminozitate a ecranului de 3.000 până la 6.000 de ori față de radioscopia 
obișnuită; 
- realizează imagini care pot fi analizate şi interpretate la lumina zilei; 

- evidențiază leziuni mici; 

- imaginea poate fi transmisă la distanță de ecran pe aparate de televiziune aflate în alte 
încăperi; 

- imaginea poate fi înregistrată pe film radiografic sau bandă magnetică cu posibilitatea redării 
ei ulterioare. 


Amplificatorul de imagine este format dintr-un tub electronic care prezintă vid în interior și este 
dotat cu două ecrane: ecranul primar situat la intrarea în tub — este format dintr-un ecran fluorescent care 
transformă fotonii X în fotoni luminoși și un strat fotoelectric care transformă fotonii luminoşi în electroni. 


25 kV 


Figura 8. Amplificatorul de imagine 


Aceștia sunt acceleraţi într-un câmp electric de 15-25 KV şi focalizați spre ecranul secundar care are 
dimensiuni mai mici, dar un efect luminos cu mult mai mare. Ecranul anodic fosforescent formează o 
imagine mai mică decât secțiunea regiunii examinate, care apoi este reflectată pe o oglindă de unde va fi 
transmisă pe ecranul de televiziune, la o cameră fotografică (ampliofotografie) sau înregistrată pe film. 

Dezvoltarea electronicii a dus la electromecanizarea manoperelor de examinare cu telecomandă, 
care permite o examinare la distanţă, în afara încăperii în care se află bolnavul. 


2.1.3 RADIOGRAFIA 


Radiografia este metoda de explorare radiologică care se bazează pe proprietatea razelor X de a impresiona 
emulsia filmelor radiografice, pe care le face capabile, după developare, să redea imaginea obiectului 
străbătut de fasciculul de raze X. 


Imaginea radiografică 

Emulsia fotografică expusă la fotoni X este impresionată şi, prin developare, se înnegreşte. În acest 
fel filmul radiografic poate evidenția imaginea latentă conținută de fasiculul de electroni emergent din 
corpul traversat, înnegrindu-se în zonele în care radiațiile ajung fără să fie absorbite şi rămânând mai 
transparentă în acele părți în care se proiectează formaţii, care au absorbit în întregime sau în măsură mai 
mare fotonii incidenţi. Deci emulsia fotografică se impresionează şi prin developare devine cu atât mai 
întunecată cu cât sunt mai radiotransparente elementele materiale traversate de fasciculul de radiații. 

Imaginea radiografică este negativul imaginii radioscopice, deoarece elementele opace pentru razele 
X apar luminoase (albe) pe radiografii în timp ce elementele transparente dau o imagine întunecată. Astfel, 

la nivelul toracelui, plămânii, datorită conţinutului lor aeric, rețin într-o măsură mică radiațiile — deoarece 
aerul şi gazele au un coeficient de atenuare redus. Datorită densității lor mici, vor apărea pe radiografie ca 
imagini mai întunecate separate între ele de imaginea albă, radioopacă, a opacităţii mediastinale. 

Pentru organele abdominale, contrastul este mai puţin evident: sunt vizibile imaginile ficatului, a 
rinichilor şi a splinei, datorită în special relativei radiotransparențe a unui strat subțire adipos care 
înconjoară aceste viscere (țesutul adipos prezintă un coeficient de atenuare inferior altor părți moi). 

Ansele intestinale şi stomacul nu sunt vizibile dacă sunt goale; dacă ele conţin o cantitate oarecare 
de gaz dobândesc o radiotransparenţă relativă, absorbind într-o măsură mai mică fotonii X şi devenind 
vizibile segmente mai mult sau mai puţin întinse ale mulajului cavităților lor. 

Pentru a face vizibile radiologic, indirect, cavitățile naturale ale organismului se poate recurge la 
umplerea acestora cu substanțe cu un număr atomic mai mare care astfel sunt radioopace, acestea 
constituind așa-zisele substanțe de contrast artificiale radioopace. De asemenea, se pot utiliza şi substanțe 
de contrast radiotransparente, umplând aceleași cavități reale sau virtuale cu aer sau cu alte gaze. 

Avantajele radiografiei: 

- este o metodă obiectivă; 

- reprezintă un document, care să se poată compara cu alte imagini; 
- poate pune în evidenţă leziunile mici chiar de câțiva milimetri; 

- radierea bolnavului este mai mică. 


Dezavantaje: 
- este mai costisitoare decât radioscopia; 
- necesită numeroase filme pentru a putea urmări funcția unor organe. 


Filmul radiografic 

Filmul radiografic este alcătuit dintr-un suport central de celuloză acetil acetată, de 0,15-0,25 mm 
sau dintr-un poliester. De o parte şi de alta a acestui strat urmeză: un strat adeziv, emulsie fotosensibilă 
(formată din bromură de argint înglobată în gelatină), un strat protector. 

Filmele radiografice au diferite dimensiuni: 13/18, 18/24, 24/30, 30/40, 35/35 şi 15/40 cm, iar 
pentru radiografiile dentare 3/4 cm. Ele sunt păstrate în cutii bine închise, ferite de acţiunea luminii. 


Casetele 

Pentru efectuarea radiografiilor se utilizează casetele metalice, care conferă filmului protecția 
împotriva luminii şi îl menţine într-un singur plan. 

Caseta conţine două folii sau ecrane întăritoare impregnate cu săruri fosforescente (Wolframat de 
Calciu, Sulfură de Yitrium sau Titan), cu pământuri rare (Gadolinium), care au proprietatea de a emite 
lumină și după ce acțiunea razelor X a încetat, impresionând filmul radiografic pe faţa corespunzătoare. 


Camera obscură 

După expunerea la raze X a filmului radiografic, acesta este prelucrat la lumina roşie sau verde 
filtrată. Se scoate din casetă, se fixează pe o ramă, apoi se introduce succesiv în tancurile de developare. 
Revelatorul conţine substanțe reducătoare (metol şi hidrochinonă), care descompun sărurile de argint 
impresionate de razele X în granule de argint metalic, negre. Sărurile de argint nereduse sunt îndepărtate de 
hiposulfitul de sodiu conţinut în fixator. În final filmul este bine spălat într-un bazin cu apă curentă şi se 
usucă natural sau în dulapuri speciale. 

Developarea filmului poate fi făcută şi cu ajutorul aparatelor automate într-un timp foarte scurt (1-3 
minute) la lumina zilei. Astăzi există aparate cu magazii de clișee, transport mecanic, expunere automată, 
developare automată, cu laser etc. 

În continuare, filmul este introdus în cameră pentru transformarea şi ameliorarea imaginilor: 
- copii de pe radiografii cu corectarea contrastului; 
- transformarea (substracția) electronică sau fotografică cu imagini alb-negru sau color; 
- înregistrare pe CD, bandă optică etc. 


Ameliorarea calității imaginii se poate efectua prin radiografia mărită direct sau prin procedee 
fotografice sau citirea cu lupă sau la video-viewer. 

Dispozitivele electronice sau optice care ameliorează calitatea imaginii (Logetron) efectuează 
substracţia structurii de cercetat, armonizează şi permit densimetria diferitelor elemente de pe film. 


Substracția — operaţia prin care se întăresc structurile de cercetat. Substracția digitală, din memoria 
electronică a computerului, reprezintă tratarea punct cu punct a diferitelor elemente ale imaginii. 


„Armonizarea — accentuează detaliile şi scade contrastul de fond prin atenuarea structurilor grosolane. 


Densimetria — efectuată cu celule fotoelectrice, dă relații asupra gradului de mineralizare a osului, 
raportul sânge/aer în țesutul pulmonar. 


Radiografia în culori — are ca scop obținerea de imagini mai frumoase şi mai bogate în detalii de 
structură, 


e Radiografia cu raze dure sau cu supravoltaj 
Acest tip de radiografie se efectuează cu 110-150 KV şi este utilizată pentru studiul 
structurii unor imagini complexe. Astfel putem identifica printr-o opacitate lichidiană un 
proces patologic al parenchimului pulmonar (de exemplu: putem identifica o tumoră de 
patrenchim mascată pe radiografia standard de o pleurezie), putem identifica cu uşurinţă 
vasele pulmonare, bronşiile, ganglionii. 


e Radiografia cu dublă expunere 
Constă în efectuarea a două expuneri succesive pe același film. Este utilizată pentru studiul 
mobilităţii coastelor şi diafragmului prin aprecierea gradului lor de deplasare în inspir şi 
expir. 


e Poliradiografia 
Poliradiografia este utilizată pentru aprecierea mişcărilor unui organ (de exemplu: a 
peristaltismului gastric) şi constă în efectuarea mai multor expuneri pe acelaşi film. 


e Seriografia 
În situația în care trebuie să se studieze diversele aspecte ale unui organ în mișcare sau 
diferitele faze ale aceluiași fenomen, care se succed în mod rapid, există dispozitive speciale 
numite seriografe, care permit să se efectueze pe aceeaşi peliculă două sau mai multe 
radiografii la intervale de timp mai mult sau mai puţin scurte. 


Seriografia este utilizată în mod curent în examenul tractului gastro-intestinal şi efectuarea 
acestor seriografii este de regulă însoţită de observarea radioscopică, care alege momentul 
cel mai potrivit pentru expunerea radiografică, realizând aşa-zisele radiografii țintite. 


e  Radiofotografia medicală 


Radiofotografia medicală este o metodă de investigație radiologică care constă în 
fotografierea imaginii obținută la ecranul de radioscopie, pe filme de 7/7 cm sau 10/10 cm. 
Aparatul pentru radiofotografie prezintă montat în fața ecranului o piramidă în vârful căreia 
se adaptează un aparat fotografic (cameră Odelka bazată pe principiul oglinzilor concave). 
Filmele obținute sunt examinate cu lupa sau la un aparat de proiecție. 

Metoda este foarte utilă pentru depistarea afecțiunilor toracice și cardiace cu extensie în 
masă: TBC, silicoză, cancer bronhopulmonar, malformații cardiace, valvulopatii etc. 


e Amplifotografia 
Constă în efectuarea de fotografii a imaginii radiologice la amplificatorul de imagine. 

e Stereoradiografia 
Stereoradiografia este o metodă radiologică care permite obținerea de imagini în relief. 
Tehnica constă în efectuarea a două radiografii succesive în aceeași incidență deplasând 
tubul transversal 65 mm (distanţă interpupilară). Radiografiile sunt examinate simultan cu 
un aparat optic special. 


2.1.4 TOMOGRAFIA 


E TOMOGRAFIA LINIARĂ 

Tomografia, stratigrafia sau planigrafia este o metodă prin care se realizează reprezentarea 
radiografică a unui singur strat din grosimea corpului examinat, pe cât posibil degajat de suprapunerea 
imaginilor straturilor suprapuse din alte planuri. 

Metoda se bazează pe utilizarea unui dispozitiv care permite imprimarea unei mișcări a tubului 
radiogen şi a filmului radiografic în timpul expunerii, corpul de radiografiat rămânând nemișcat. Mişcarea 
tubului se efectuează pe un arc de cerc (baleaj de 20°, 40°, 60°) al cărui centru de rotaţie este situat la 
nivelul stratului care urmează să fie tomografiat. Prin această metodă, straturile care sunt situate în planul 
axei de mişcare se proiectează în timpul expunerii în acelaşi punct pe pelicula radiografică, pe când 
imaginile straturilor situate deasupra şi dedesubtul planului interesat, se proiectează în permanenţă în 
puncte diferite, ceea ce face ca imaginile lor să se şteargă, producând o voalare difuză mai mult sau mai 
puţin estompată. 

Aplicațiile practice ale tomografiei sunt numeroase. Astfel, la torace, eventualele cavități din masa 
unei condensări, care nu sunt vizibile deoarece sunt acoperite de opacitatea situată anterior și posterior 
constituie cea mai largă utilizare. Alte utilizări ale tomografiei privesc studiul regiunii petro-mastoidiene 
pentru urechea mijlocie şi internă, a laringelui, unele examinări ale aparatului urinar precum și în alte cazuri 
de patologie osoasă. 

Tomografia poate fi efectuată cu film unic în casetă simplă sau poate fi simultană cu mai multe 
filme situate paralel la anumite distanțe de 0,5-1 cm, corespunzătoare straturilor de ţesuturi care sunt 
radiografiate cu o singură expunere. 

Tomografia poate fi efectuată în plan frontal, sagital. 


ZONOGRAFIA 
Este o tomografie efectuată cu un unghi de baleaj mic 3-6” obținându-se în acest fel imaginea unui 
strat de câțiva cm grosime. 


E TOMOGRAFIA AXIALĂ COMPUTERIZATĂ 

Tomografia axială computerizată (T.A.C.) denumită în terminologia anglo-saxonă Computed Tomography 
(C.T. scan) şi în literatura franceză Tomodensitometrie, este o metodă de investigaţie care deşi se bazează pe 
utilizarea razelor X nu produce o imagine directă prin fasciculul emergent, ci prin intermediul unor foarte 
numeroase măsurători dozimetrice cu prelucrarea matematică a datelor culese. Ea construieşte, prin calcul, 
imaginea radiologică a unui strat transversal al corpului examinat. 

Metoda a fost realizată în anul 1973 de inginerul englez Gotfray Hounsfield, care a prezentat 
primele sale rezultate obţinute prin această metodă a examenului craniului şi a creierului. Ulterior, 
tehnologia aparaturii a progresat în mod rapid şi a permis explorarea întregului corp, fiind prezentat într-o 
continuă evoluţie. 

Grosimea unui strat examinat prin această metodă poate varia, în raport cu aparatura utilizată și cu 
tehnica aleasă. 

Principiul acestei metode este următorul: 

Figura 9. Principiul tomografiei computerizate 


Din fasciculul de fotoni X emis de un tub radiogen este utilizat numai un mic mănunchi de radiații 
centrale care, traversând perpendicular axa longitudinală a corpului examinat, ajunge la un detector adică un 
dozimetru, care măsoară doza emergentă şi o transformă într-o valoare numerică proporțională cu 
coeficientul de atenuare medie a ţesuturilor explorate. Astfel computerul memorează un număr mare de 
valori, divizează stratul explorat în numeroase suprafețe cu secțiune pătrată. Pentru fiecare din 
microvolumele realizate de aceste măsurători, computerul este capabil să aprecieze coeficientul de atenuare 
şi să determine o valoare numerică de radioopacitate sau radiotransparență. 

Imaginea, reconstruită geometric de calculator, este transmisă pe un monitor şi pe o memorie cu 
disc dau bandă magnetică. Astfel examinatorul are posibilitatea să studieze pe un monitor imaginea 
construită de calculator, care este constituită din puncte mai întunecate la nivelul structurilor mai 
radiotransparente și din puncte mai luminoase la nivelul structurilor mai radioopace. 

T.A.C.-ul, în comparaţie cu radiografia tradițională, permite evidenţierea unor structuri a căror 
diferență de radioopacitate față de țesuturile învecinate este atât de redusă încât ea nu poate să fie 
evidenţiată prin examene radiologice tradiționale. 


Figura 10. Computer tomografie axială abdominală 

PANTOMOGRAFIA 

Pantomografia este o metodă de explorare radiologică prin care se obține o imagine panoramică a 
întregii danturi. 

Fasciculul de raze X este selectat printr-o fantă şi orientat spre arcadele dentare, străbătând o altă 
fantă şi impresionând filmul radiografic. Bolnavul și filmul se rotesc în sens invers. radierea este 
minimă, numai la nivelul arcadelor dentare. 


2.1.5 ULTRASONOGRAFIA 


Ultrasonografia se bazează pe utilizarea ultrasunetelor, care sunt reflectate sub formă de ecouri în funcţie 
de proprietăţile ţesuturilor solide și lichide, proporțional cu rezistența la pătrundere (impedanță a fiecărui 
organ). 

Tehnica imagistică ultrasonografică este numită ultrasonografie. Cel mai uzual tip de tehnică de 
măsurare a vitezei de curgere este numit Doppler ultrasonic, iar metoda — sonografie Doppler. 

Ultrasunetele sunt unde mecanice, care au la bază oscilaţiile particulelor materiei. De aceea ele nu 
există în vid și au o lungime de undă peste 18000 Hz. Cele mai utilizate game de frecvenţe se situează între 
2-10 MHz (IMHz = Imilion Hz). 


Formarea ultrasunetelor se bazează pe efectul piezoelectric dacă la extremitățile unui cristal de cuarț 
se aplică o diferență de potenţial electric, acesta se deformează. Vibraţiile mecanice ale cristalului de cuarț, 
la rândul lor produc diferenţe de potențial. 

Ultrasunetele se formează şi sunt recepționate la nivelul transducerului. Iniţial se utiliza cristalul de 
cuarț. Astăzi în locul cristalului de cuarț sunt utilizate ceramici sintetice (zirconat de Pb, titanat de Ba) sau 
mase plastice (florura de poliviniliden) care produc la o singură stimulare numai 2-3 oscilații, ceea ce 
permite o rezoluție mai bună a imaginii. 

Transducerul are funcție de emițător de ultrasunete, care sunt pulsatorii. Un puls are durata de o 
u/s şi este transmis de 1000 oti/s. În timpul rămas 999/1000, transducerul acţionează ca receptor. 

Transducerul poate fi: liniar sau sectorial (mecanic, convex). 

În funcţie de frecvenţă distingem transducer de 2, 3, 5, 6, 7, 10, 30 MHz. 

Uşurinţa cu care se propagă ultrasunetele printr-un ţesut depinde de masa particulei (care determină 
densitatea țesutului) şi de forțele elastice care leagă particulele între ele. Viteza de propagare a ultrasunetelor 
prin ţesuturi este determinată de elasticitatea țesutului. Densitatea şi elasticitatea unui ţesut determină 
impedanţa acustică (rezistența) Z=pxc (p>densitate, c=viteza de propagare a sunetului prin ţesut). Cu cât 
diferenţa de impedanţă acustică este mai mare, cu atât mai puternică va fi reflectarea. Între gaz şi un ţesut 
moale există o diferență de impedanţă acustică foarte mare. De aceea la aplicarea transducerului pe piele 
este necesară utilizarea unui gel pentru a elimina aerul care ar fi oprit propagarea ultrasunetelor. La fel între 
os şi ţesuturi moi impedanța acustică este mare, oasele restricționând utilizarea ultrasunetelor. 

Ultrasunetele emise se propagă în mediul biologic. În corpul uman propagarea ultrasunetelor se 
face liniar şi suferă fenomene de reflexie, refracție, dispersie şi difracție. 

De asemenea, energia sonoră este preluată de particulele din mediul de propagare și reflecție- 
difuzie, astfel energia fasciculului incident se pierde treptat prin absorbţie. Suma pierderilor de energie prin 
absorbție şi difuziune determină atenuarea. 

Întâlnind în calea lor diferite interfeţe, ultrasunetele se reflectă sub formă de ecouri. Acestea sunt 
recepționate de cristale, determină vibrații ale acestuia şi produc diferențe de potențial electric. 

Informaţia ecografică poate fi reprezentată în mai multe moduri. 

Fiecare ecou care se întoarce la transductor generează un semnal electric a cărui putere 
(amplitudine) este determinată de puterea ecoului. Transformarea semnalului electric într-o imagine ce 
apare pe un monitor, se bazează pe viteza relativ constantă de propagare a ultrasunetelor prin țesuturi. 

Prin măsurarea timpului de la transmisia ultrasonică și până la recepţia ecoului poate fi estimată 
adâncimea până la care au pătruns ultrasunetele. Pe parcursul perioadei de „ascultare” care urmează emisiei 
fiecărui puls ultrasonic, se înregistrează ecouri provenite de la adâncimi diferite. Datorită atenuării 
ultrasunetelor în ţesuturi, ecourile provenite de la structurile cele mai îndepărtate vor fi cele mai slabe. 
Acest lucru este compensat prin amplificarea semnalelor electrice generate de ecourile întârziate. Cu cât 
ecoul ajunge mai târziu, cu atât este mai mare amplificarea aplicată cu ajutorul aşa numitor gainere, 
compensarea câştigului de timp sau controlul câştigului de timp (TGC — time gain control). 


Cea mai simplă afişare a ecourilor înregistrate este aşa numita afisare în mod A (modul amplitudine). În 
acest mod, ecourile provenite de la diferite adâncimi sunt prezentate ca vârfuri pe o linie orizontală 
care indică adâncimea (sau timpul). Primul ecou înregistrat după transmiterea pulsului ultrasonic este 
cel din stânga, iar ecourile înregistrate mai târziu se găsesc în partea dreaptă a liniei. Puterea ecoului 
determină amplitudinea sau înălțimea fiecărui vârf şi de aici modul A. Modul A permite doar afişarea 
unidimensională a modificărilor de impedanţă acustică de-a lungul fasciculului de ultrasunete şi este 
foarte puţin utilizat. 


Modului A i se pot ataşa şi o componentă dinamică utilizând un mod alternativ, odul M (M - mişcare) 
sau modul TM (mişcare în timp). În cazul acesta, axa adâncimii este orientată vertical pe monitor. 
Diversele ecouri nu sunt prezentate ca variații de-a lungul liniei, ci ca puncte care au strălucire 
(luminozitate) în funcție de puterea ecoului. Aceste puncte strălucitoare se deplasează pe ecran 
producând curbe luminoase, care indică schimbarea în timp a poziției structurilor reflectate. Curbele de 
pe monitor sunt actualizate de fiecare dată când punctele ating extremitatea din dreapta ale acestuia. 
Curbele din modul M oferă informații foarte detaliate despre comportamentul în mişcare a structurilor 
reflectante de-a lungul faciculului de ultrasunete, iar metoda a fost în mod deosebit folosită în 
cardiologie pentru a arăta modul de mişcare al valvelor cardiace. 


In modul B (strălucire), ecourile sunt prezentate pe un ecran ca puncte luminoase, strălucirea fiecărui 
punct fiind determinată de puterea ecoului. Modul B oferă imagini bidimensionale în secțiune, ale 
anatomiei omului. 


Figura 11. Ultrasonografie abdominală 


În zilele de început ale ultrasonografiei, piața era dominată de scannere care produceau imagini 
statice. Astăzi, acestea au fost înlocuite cu scannere în timp real. Transductorii utilizați pentru aceasta din 
urmă au în componentă elementele formate din cristale de dimensiuni mici, aranjate față în față. Folosind 
diverse tehnici, un fascicul îngust de ultrasunete liniar sau sectorial, scanează sau balează corpul pacientului, 
iar pentru fiecare poziție (linie de scanare) sunt înregistrate ecourile produse de fascicul. O poziție a liniei 
de scanare poate corespunde poziției unui singur element format din cristale. Ecourile provenite de la toate 

liniile de scanare crează o imagine de formă dreptunghiulară sau sub formă de sector. Imaginea este 
dinamică şi poate arăta fenomene cum sunt mişcările respiratorii, pulsațiile vaselor, contracțiile cardiace şi 
mişcările fetale. Transductorul este conectat la aparatul de ultrasunete printr-un cablu flexibil care permite 
poziționarea lui în orice poziție. 


Scannerele moderne utilizează tehnici digitale. Semnalele electrice analogice, care sunt generate în 
cristalul transductorului de către ecouri sunt digitalizate, fiind creată o matrice digitală a imaginii pe baza 
puterii semnalului. La imaginea finală prezentată pe monitor, pixelii primesc tonuri de gri în funcție de 
numărul corespunzător în matricea digitală. 


E SISTEMUL DOPPLER 

Măsurarea vitezei de curgere a sângelui folosind ultrasunetele se bazează pe fenomenul general prin 
care frecvența unei unde este dependentă de viteza relativă dintre emițătorul şi receptorul acesteia. Acesta 
este efectul Doppler, care este aplicabil la orice fel de undă, atât electromagnetică (lumina), cât şi mecanică 
(ultrasunete). 

La sonografia Doppler a vaselor sangvine, în corp este transmis un fascicul îngust de ultrasunete ce 
provine dintr-un transductor Doppler. Dacă fasciculul de ultrasunete intersectează un vas de sânge sau 
cordul, hematiile vor reflecta o mică parte din ultrasunete. Dacă hematiile se deplasează spre transductorul 
Doppler, ecourile reflectate vor avea o frecvență mai înaltă decât cele emise de transductor, iar atunci când 
se deplasează în sens contrar, frecvenţa va fi mai mică decât cea a ultrasunetelor emise. 

În principiu, există două modalităţi de transmitere și recepție a ultrasunetelor în aplicaţiile Doppler: 
modul undă continuă (CW) şi modul Doppler pulsator (PD). 

În cazul modului undă continuă, traductorul Doppler are două cristale separate, un cristal transmite 
continuu, iar celălalt recepționează continuu ecourile. Acest concept permite măsurarea vitezelor foarte 
mari. Vitezele sunt măsurate simultan pentru o gamă largă de adâncimi și nu este posibilă măsurarea 
selectivă a vitezelor de la o anumită adâncime prestabilită. 

În cazul modului Doppler pulsator unul şi același cristal realizează atât transmisia, cât şi recepţia 
ultrasunetelor. Ultrasunetele sunt transmise sub formă de pulsuri, ecourile fiind înregistrate în timpul de 
aşteptare dintre două pulsuri succesive. Intervalul de timp dintre transmisia şi recepţia ecoului determină 
adâncimea la care sunt măsurate vitezele de curgere ale unor volume foarte mici (volum eşantion) de-a 
lungul fasciculului de ultrasunete dat. Vitezele maxime ce pot fi măsurate sunt considerabil mai mici decât 
cele ce pot fi măsurate în modul undă continuă. 

Cele mai uzuale aparate Doppler utilizate sunt așa numitele scannere duplex, care combină 
ultrasonografia în timp real şi sonografia Doppler pulsatoare. La scanarea duplex direcția fasciculului 
Doppler este suprapusă pe imaginea în mod B, iar dimensiunea şi poziţia volumului eşantion de-a lungul 
fasciculului poate fi selectată cu ajutorul unor markeri electronici. Atunci când un cursor electronic este 
poziționat manual, paralel cu direcția de curgere a sângelui, se realizează măsurarea automată a unghiului 
Doppler şi se afişează viteza reală de curgere. Dacă se măsoară aria secțiunii, poate fi calculat şi debitul 
sângelui. 

O dezvoltare ulterioară a scanării duplex este Dopp/er-7/ color. Pe o imagine în timp real, în mod B, se 
suprapun culori pentru a indica prezenţa unui curent sangvin. 'Țesuturile staționare sunt afişate în tonuri de 
gri, iar vasele în culori (tonuri de albastru, roşu, galben, verde) în funcţie de viteza medie relativă şi direcția 
de curgere. Imaginile codificate color oferă o imagine de ansamblu foarte bună asupra diferitelor vase şi 
direcții de curgere existente, dar informaţiile cantitative oferite cu ajutorul acestei metode sunt mai puțin 
precise decât din cele două metode prezentate anterior. Astfel Dopplerul color este întotdeauna combinat 
cu ecografia Doppler pulsatoare, iar imaginile color servesc ca un foarte bun ghid pentru plasarea 
eşantionului de volum pentru metoda Doppler pulsatoare. 

2.1.6 IMAGISTICA prin REZONANŢĂ MAGNETICĂ 


IRM constituie o metodă de investigaţie, care se bazează pe fenomenul fizic al rotației protonilor de 
hidrogen în jurul axului propriu care se numeşte mişcare de spin. 

În stare de repaus, protonii de H din corpul omenesc sunt otientaţi anarhic. Dacă îi supunem unui 
câmp magnetic extern intens, ei se aliniază cu axul paralel sau antiparalel cu direcția câmpului magnetic. Sub 
acțiunea unui alt câmp exterior, protonii îşi pierd orientarea și alinierea, revenind la poziția lor inițială de 
echilibru, trec printr-o fază de tanga], care constă într-o mişcare de rotație analogă mișcării unui titirez în 
timpul căreia emit un semnal de rezonanţă recepționat de bobinele detectoare. 

Amplitudinea semnalului recepționat este proporțională cu numărul de nuclei din probă. Protonii 
de H care se văd mai bine sunt cei legați de apă şi grăsimi. Aceste două medii dense în protoni apar albe; 


osul (15% apă) apare negru ca şi plămânul. Fluidele în mișcare având protonii în mişcare au semnale foarte 
slabe. 


w235 

Figura 12. Imagini IRM abdomen şi coloana cervicală 


Semnalele şi imaginea sunt recepționate de un oscilograf catodic. Programarea datelor de tratament 
al informațiilor în computer se face ca și la C.T. 

Alte informații sunt obținute prin determinarea timpului de relaxare, care caracterizează transferul 
de energie între nuclei și mediul înconjurător şi timpul de relaxare spin-spin, care caracterizează schimbul 
de energie între nuclei. 


2.1.7 TOMOGRAFIA prin EMISIE DE POZITRONI 


Unele componente ale materiei vii — O, C, N, prin bombardarea cu particule accelerate de ciclotron, pot fi 
aduse în starea de izotopi radioactivi. Astfel, iau naştere izotopi radioactivi artificiali, care au proprietatea de 
a emite pozitroni o perioadă foarte scurtă de timp. Întâlnind electroni, ei produc două radiații 
electromagnetice (2 fotoni), care se propagă liniar în direcţii opuse. Un sistem de detectori, câte doi la 
fiecare capăt de ax, se activează când sunt loviți simultan de fotoni şi înregistreză radiații. Un ordinator 
înregistrează numărul de atomi emițători, densitatea lor, situația şi durata emisiei. Datele obţinute apar pe 
un ecran și sunt înregistrate pe computer. 


2.1.8 EXPLORĂRILE DIGITALE 


Achiziționarea imaginilor digitale constă în convertirea imaginii în date numerice, numit sistem analog 
digital şi readucerea pe ecran printr-un convertor digital analog a imaginii digitale memorate pe calculator. 

Rezoluţia imaginii este limitată la un număr de puncte (pixeli), date orizontale şi verticale. Cu cât 
sunt mai multe puncte, imaginea este mai clară. 
Imaginea este definită printr-un număr de nuanţe de gri. 


Angiografia digitală se bazează pe fenomenul de substracție numerică. Ea permite injectarea unei 
cantități mici de substanță de contrast în venă, fără a fi necesare injectările prin sonde intraabdominale. 

În ultimul timp asistăm la o dezvoltate vertiginoasă a aparaturii medicale creatoare de imagini, o 
adevărată imagotehnologie pentru care termenul cel mai potrivit pare a fi acela de imagistică medicală. 

Imagistica medicală cuprinde: 

- imagistica radiologică care utilizează raze X, Gama, tomografia computerizată, tomografia 
cu emisie de pozitroni, medicina nucleară, radioscopia televizată, radiografia digitală, 
angiografia cu substracția digitală, IRM. 

- imagistica fără radiaţii ionizante, endoscopia, camerele video ataşate la microscopie, 
termografie etc. 


Începând din 1976 a fost introdusă o subspecialitate a radiologiei — radiologia intervențională, care 
utilizează și perfecționează diferite tehnici de diagnostic și terapie: colangiografia transparieto-hepatică, 
ERCP — dilatările arteriale transluminale, extracții de calculi, introducere de stenturi etc. 

Apariţia unor asemenea tehnici în imagistica medicală pune problema stabilirii unui algoritm în 
utilizarea lor, pe care îl face radiologul în funcție de boală şi bolnav. 


2.1.9 METODE de EXPLORARE RADIOLOGICĂ cu SUBSTANȚE de CONTRAST 


Radioscopia, radiografia și tomografia axială computerizată permit evidenţierea unor organe și structuri 
patologice a căror grosime și coeficient de atenuare realizează un contrast natural cu țesuturile din jur. 
Acest contrast poate fi mărit sau chiar creat când el nu există, prin intermediul aşa-ziselor substanțe de 
contrast artificiale. Acestea sunt constituite din elemente sau compuşi cu o greutate specifică diferită a 
ţesuturilor examinate şi care intrând în spaţii virtuale sau în cavități naturale realizează un mulaj şi produc 
imagini de o opacitate corespunzătoare în cazul substanțelor de contrast radioopace sau de o transparență 
majoră în cazul substanţelor de contrast radiotransparente sau gazoase. 

Contrastul prin opacitate poate fi mărit chiar și în unele organe sau ţesuturi, prin injectarea 
substanței de contrast în circulație. Prin această metodă se pot evidenția în primul rând ramificațiile 
vasculare opacifiate și apoi organele sau țesuturile prin distribuţia sângelui opacifiat în teritoriul arteriolo- 
capilar al acestor structuri. 

Substanțele de contrast, deşi nu sunt produse medicamentoase în sensul strict al cuvântului 
deoarece nu produc nici un efect terapeutic, trebuie să fie cunoscute pentru ca recomandarea utilizării lor să 
ţină cont de riscurile la care poate fi expus bolnavul şi să fie apreciat beneficiul ce poate fi obținut în urma 
acestor examinări proporțional cu riscul care-l comportă. 


Primele încercări de utilizare a unor substanțe de contrast artificiale au început încă din secolul 
trecut, dar numai în 1910 a fost propusă utilizarea sulfatului de bariu pentru examenul radiologic al 
aparatului digestiv. Treptat au fost introduse substanţe de contrast nonionice, care sunt mai bine tolerate de 
organism, având o osmolaritate mai redusă (Ultravist, lopamiro, Omnipaq etc.) 

Din punct de vedere al comportamentului, distingem substanțe de contrast pozitive și substanţe de 
contrast negative. 

Substanțele de contrast radio-transparente sunt constituite din gaze (aer, oxigen, bioxid de carbon, 
protoxid de azot) şi ele sunt utilizate pentru realizarea unui contrast negativ artificial în organele cavitare 
(stomac, colon, căi excretorii urinare) sau în cavitățile naturale reale sau virtuale (ventricoli cerebrali, cavități 
articulare, cavitatea peritoneală, mediastin sau spațiu retroperitoneal). Investigațiile cele mai frecvente 
efectuate cu substanțe de contrast radio-transparente sunt: pneumoencefalografia, pneumoperitoneul, 
retropneumo-peritoneul şi pneumomediastinul. 

Uneori pot fi asociate ambele tipuri de substanțe de contrast realizându-se examinări complexe cum 
ar fi pneumoginecografia asociată cu histerosalpingografia, examenul radiologic în dublu contrast al 
stomacului, colonului, vezicii urinare sau al cavităților articulare. 


Fenomene de intoleranţă, reacţii adverse şi incidentele produse de substanțele de 
contrast iodate 

Fenomenele de intoleranță care pot apărea în urma utilizării substanţelor de contrast iodate sunt de 
regulă uşoare şi dispar spontan. Aceste fenomene pot fi digestive (căldură abdominală, greață, 
vărsături), respiratorii (prurit nazal, strănut, tuse, senzație de constricție laringiană), nervoase (senzație 
de nelinişte, cefalee, tulburări vizuale). Aceste manifestări nu necesită, în general, nici o terapie specială 
și dispar chiar în timpul injectării substanţei de contrast; unele manifestări cutanate (urticaria localizată) 
dispar 5-10 minute mai târziu. 


Mai rar, manifestările de intoleranță grave, pot fi şi mortale. Ele sunt cutanate (urticarie gigantiformă, 
eritrodermie generalizată, crize astmatice, edem pulmonar acut, edem al glotei), nervoase (convulsii, 
comă), digestive (dureri abdominale acute, vărsături incoercibile), cardiovasculare (colaps, stop cardiac). 
Manifestările de intoleranţă respiratorii şi cardiovasculare grave apar de regulă chiar în cursul injectării, 
uneori după introducerea unor cantități minime de substanță de contrast la începutul injectării. Este 
stabilit faptul că fenonemele de intoleranţă, în special cele mai grave nu sunt legate de cantitatea de 
substanță de contrast injectată sau de viteza de injectare. 


Metodele de testare preventivă a sensibilităţii la substanţele de contrast (conjunctivale, intradermice 
etc.) s-au dovedit a fi inutile şi ele au fost definitiv abandonate. În ce priveşte testul intravenos el poate 
constitui uneori în sine cauza unui fenomen de intoleranță chiar grav. În consecinţă, se poate afirma că 
fenomenele de intoleranță a substanţei de contrast, inclusiv cele mai grave, sunt absolut imprevizibile. 
In cazurile în care este absolut necesară efectuarea unor asemenea investigaţii la persoanele care au 
antecedente de manifestări alergice, de insuficiență hepato-renală sau cardiacă sau când examinările au 
un risc ridicat ca în coronarografie, angiocardiopneumografie etc, este recomandabilă colaborarea cu un 
medic reanimator, iar examinarea să fie efectuata numai în laboratoare dotate corespunzător cu 
mijloace de rezolvare a respectivelor complicații. 


| În cazul în care reacția adversă se produce, se practică: 
- întreruperea administrării de substanţă de contrast; 
- puncţionarea, cateterizarea unei vene cu ajutorul unei flexule și instalarea perfuziei; 
- administrarea de hemisuccinat de hidrocortizon în doze variabile între 100-1000 mg; 
- administrarea de antihistaminice; 
- tratament simptomatic (noradrenalină, diazepam, calciu); 
- solicitarea serviciului de ATI, în cazul în care, cu mijloacele mai sus menţionate, nu se obțin 
rezultate. 

CAPITOLUL 


3 


DIAGNOSTICUL RADIOIMAGISTIC al 
AFECTIUNILOR APARATULUI RESPIRATOR 


Bîrsăşteanu Florin, Motoi Sorin, Ungureanu Ana-Maria, Feiler Alina 


3.1 METODE de INVESTIGAŢIE ale APARATULUI RESPIRATOR 


3.1.1 RADIOSCOPIA TORACICĂ 


Înainte de a începe examinarea radiologică medicul trebuie să cunoască anamneza, datele clinice şi de 
laborator ale bolnavului. 

Radioscopia toracelui ne ajută la examinarea funcției și modificărilor morfologice ale aparatului 
respirator. Ea ne dă imaginea de ansamblu a aparatului respirator, fără însă să ne poată pune în evidență 
detaliile fine ale unor leziuni. 

În radioscopie se folosesc raze de duritate mijlocie, 50-60 KV la copii şi 70-90 KV la adulți, cu 
intensitate de 3-4 mA. La distanță focus-ecran în medie de 50 cm. 

Bolnavul se examinează în poziție verticală şi în poziție orizontală, prin culcarea stativului și în 
poziție Trendelenburg. Mai întâi se examinează toracele în totalitate. După examinarea în ansamblu a cutiei 
toracice, se micşorează diafragmul şi se examinează diferitele regiuni pulmonare: vârfurile, câmpurile 
pulmonare mijlocii drept şi stâng, bazele pulmonare, sinusurile costo-diafragmatice, mediastinul, cordul, 
mişcările diafragmului etc. În tot timpul radioscopiei bolnavul trebuie continuu mişcat în jurul axului lui 
longitudinal, indicând bolnavului să se rotească încet în diferite direcții. 

Examenul radioscopic se face în incidențele de față, oblice şi profil. 


OAD 


Figura 13. Incidențele de examinare radioscopică 


În incidența de față, postero-anterioară, se examinează mai întâi bolnavul aşezat cu fața la ecran, 
apoi bolnavul se întoarce şi se examinează cu spatele la ecran. 

În poziţia cu faţa la ecran, pentru a putea examina mai bine scizurile se întrebuinţează poziţia 
numită „de lordoză” (Fleischner). În poziția de lordoză, bolnavul face un pas înainte de la stativ, îşi înclină 
coloana dorsală înapoi, apoi ţinând capul flectat pe piept, până ce atinge stativul cu umerii, abdomenul fiind 

înainte în contact cu ecranul. In această poziţie, planul scizurii orizontale este străbătut anterior făcând-o 
vizibilă ca o opacitate fină liniară. 


Figura 14. Poziţiile de examinare pentru scizuri respectiv vârfuri 


În poziția numită tot de față însă cu spatele la ecran, se examinează vârfurile pulmonare. Punând 
bolnavul să facă un pas înapoi, apoi să își flecteze coloana dorsală, care se sprijină de ecran și capul să-l 
ducă în extensie, apexul pulmonar este bine evidențiat. 

În incidenţele oblice, bolnavul este răsucit: 

- cu umărul drept la ecran şi cu fața la ecran — poziția oblică anterioară dreaptă (OAD); 

-  cuumărul stâng la ecran şi cu fața la ecran — poziţia oblică anterioară stângă (OAS); 

- cu umărul drept la ecran şi cu spatele la ecran — poziția oblică posterioară dreaptă (OPD); 
- cu umărul stâng la ecran și cu spatele la ecran — poziţia oblică posterioară stângă (OPS). 


În incidenţele de profil drept şi stâng, numite şi laterale, bolnavul este așezat la ecran, cu mâinile 
ridicate pe cap în profil perfect. 


Radioscopia cu raze dure 

Este o metodă radiologică care constă în examinarea cu tensiunea de 120-150 KV. Aceste examinări cu 
raze dure şi miliamperaj mic (1 mA) iradiază mai puţin bolnavul decât radioscopiile obişnuite, de aceea 
aceste examinări încep să se folosească din ce în ce mai mult, întrucât ele pot pune în evidenţă unele 
leziuni care nu se văd în radioscopia obişnuită. 


3.1.2 RADIOGRAFIA TORACICĂ 


Reprezintă transpunerea pe film radiografic a imaginii radioscopice. Se poate efectua fără substanță de 
contrast sau se poate asocia și substanţă de contrast efectuându-se radiografii în diferite incidențe (AP, PA, 
profil, oblice etc). 

Se fac radiografii toracice pentru a distinge leziunile mici și pentru a avea documente comparative 
ale evoluţiei leziunilor ce dorim să le urmărim. 

Ca tehnică, aceste radiografii trebuie făcute la distanță de 2 m, pentru a nu apărea leziuni mărite şi 
deformate (teleradiografii). 

Pe filmul radiografic trebuie să se vadă desenul pulmonar dat de ramificația vaselor pulmonare, de 
la hil până aproape de periferia câmpurilor pulmonare. 

3.1.3 ANGIOGRAFIA 


Constă în injectarea substanței de contrast în arborele vascular realizându-se astfel angio-pneumografia 
(opacifierea arterelor pulmonare), flebografia (opacifierea venelor) şi limfografia (opacifierea vaselor 
limfatice). 


3.1.4 BRONHOGRAFIA 


Metodă care permite vizualizarea lumenului endobronșic cu substanță de contrast (SDC). De obicei se 
utilizează Lipiodol ultrafluid în asociație cu sulfamide. Acesta se introduce fie cu sonda Metras în teritoriul 
bronşic pe care dorim să-l explorăm (bronhografie dirijată) sau în porțiunea iniţială a traheei (bronhografie 
nedirijată) de unde, prin gravitație, se repartizează în ramificațiile bronşiilor. 


Figura 15. Bronhografie normală 


3.1.5 DIGRAFIA 
Constă în efectuarea a două expuneri pe același film — una în inspir şi una în expir — pentru aprecierea 


mobilității diafragmelor și a cutiei toracice. 


3.1.6 TOMOGRAFIA LINIARĂ 


Are avantajul că vizualizează mult mai bine structurile anatomice şi patologice ale unor secțiuni în plan 
coronar. 


3.1.7 COMPUTER TOMOGRAFIA 


Ne dă relații asupra peretelui toracic, parenchimului pulmonar şi a organelor mediastinale, putând sesiza 
diferențe mici de densitate. După examenul de ansamblu al toracelui, se fac scanuri centrate pe leziune 
utilizând secțiuni subțiri de 1 mm şi cu înaltă rezoluţie. 

Figura 16. Imagine toracică computer tomografică 


C.T. permite studierea leziunilor endobronşice utilizând metoda bronhografiei virtuale. 
Angio-C.T. diagnostichează neinvaziv vascularizația pulmonară fiind deosebit de utilă în aprecierea 
emboliilor pulmonare şi a malformațiilor vasculare. 


3.1.8 IMAGISTICA PRIN REZONANŢĂ MAGNETICĂ 


Rezonanța magnetică este cel mai modern mijloc de investigație imagistică şi permite obținerea unor 
imagini din organismul uman fără utilizarea razelor X, ci doar prin magnetismul propriu pe care îl au 
protonii de H din apa distribuită în întreg organismul. 


3.1.9 SCINTIGRAFIA 


Constă în injectarea i.v. a unor particule marcate radioactiv şi detectarea externă a radiației gama emisă de 
acestea în urma distribuției şi localizării la nivelul sistemului arterio-capilar pulmonar. 


3.2 IMAGINEA RADIOLOGICĂ NORMALĂ a TORACELUI 


Punerea în poziţie a radiografiei pulmonare 

In incidența postero-anterioară, partea dreaptă a filmului trebuie așezată la stânga examinatorului. 
Pentru aceasta, arcul aortei este poziționat spre partea dreaptă a examinatorului, la fel bula de gaz a 
stomacului de pe film tot spre partea dreaptă a examinatorului. 

În incidenţa OAD coloana vertebrală de pe film trebuie să fie aşezată spre stânga examinatorului, 
iar cordul şi sternul spre dreapta. 

În OAS coloana vertebrală se aşează spre dreapta examinatorului. 


Examinarea radiografiilor pulmonare se face după cum urmează. 
Iniţial este necesară o privire generală a cutiei toracice, timp în care se examinează: forma, dimensiunea, 
simetria și scheletul cutiei toracice. 
Examinarea în detaliu a radiografiei constă în: 
- examenul structurilor osoase a toracelui: coloană, coaste, clavicule, omoplați etc.; 
- examenul opacității mediastinale; 
- examenul desenului câmpurilor pulmonare; 
- examenul hemidiafragmelor şi al sinusurilor costo- și cardiodiafragmatice. 


Radiografia cu raze dure ne poate pune în evidenţă detalii invizibile pe radiografiile obişnuite. Astfel 
pe aceste radiografii se pun în evidenţă traheea şi bronhiile primitive, uneori chiar şi bronhiile de gradul I şi 

II. În special în diagnosticul cancerului pulmonar şi în opacităţile duble, care apar pe radiografia simplă ca o 
opacitate unică din cauza sumației, prin metoda radiografiei cu raze dure, cele două opacități apar ca umbre 
diferite şi pot fi astfel diferențiate. 

O atenţie deosebită trebuie acordată imaginii radiografice a părților moi toracice și ale gâtului. 

La nivelul vărfurilor pulmonare, când poziționarea nu a fost corectă (bolnavul a întors capul oblic 
într-o parte) un vârf pulmonar este acoperit de umbra sternocleidomastoidianului respectiv. Tot aici se 
observă o opacitate paralelă cu marginea superioară a claviculei, care reprezintă pielea, ce se răsfrânge de pe 
claviculă spre fosa supraclaviculară. 

La indivizii musculoși, în mijlocul câmpurilor pulmonare, poate apărea uneori un voal uniform, dat 
de muşchii pectorali. 


Figura 17. Imagine toracică normală — față şi profil drept 


La femei, umbra sânilor apare ca un voal uniform, simetric situat la bazele câmpurilor pulmonare. 
Uneori, se mai poate observa o opacitate nodulară uni- sau bilaterală, care reprezintă proiecția ortogradă a 
mamelonului. 


Figura 18. Părțile moi ale toracelui 

Scheletul cutiei toracice 

Arcurile costale posterioare sunt foarte bine vizibile, având convexitatea superioară. Arcurile 
costale anterioare, mult mai scurte, se proiectează mai jos decât cele posterioare, au concavitatea în sus, iar 
extremitatea lor anterioară, reprezentând partea condrală, nu se vizualizează radiografic până la stern. La 
persoanele în vârstă această zonă se calcifică putând să apară sub forma unor opacităţi polimorfe uşor de 
interpretat pentru radiologul cu experiență. 

Sternul nu poate fi distins, la examenul de față din opacitatea mediastinului. 

Omoplaţii, pe un film corect executat, trebuie să nu se proiecteze pe imaginea câmpurilor 
pulmonare, ci lângă peretele lateral toracic. 

Din coloana vertebrală toracică nu trebuie să se vadă decât primele 4-5 vertebre, care apar prin 
transparența dată de trahee, restul coloanei fiind acoperită de umbra mediastinală. 

Diafragmul apare ca un arc convex în dreapta și stânga, aşa cum vom vedea la capitolul respectiv. 

Imaginea pulmonară 

Imaginea radiologică a plămânilor cuprinde următoarele elemente: traheea, hilurile şi câmpurile 
pulmonare. 

Traheea apare ca o imagine transparentă, proiectată pe opacitatea primelor 4-5 vertebre dorsale. 
Rar se văd şi bronhule principale. 

Hilurile apar ca două opacităţi în formă de aripă de pasăre. Opacitatea hilară stângă este situată 
ceva mai sus decât cea dreaptă. Opacităţile hilare sunt date de artera pulmonară care se bifurcă, dând câte o 
ramură pentru fiecare plămân. 

In afară de opacitățile longitudinale hilare, în hiluri se văd opacităţi, unele rotunde, altele ovalare, 
imagini ce sunt datorate tot ramurilor arterei pulmonare proiectate ortorântgenograd. Opacităţile hilare 
longitudinale și circulare sunt imagini normale, ce se găsesc la toți oamenii sănătoși. Dacă la unele persoane 
aceste opacități sunt mai mari, însă cu contur net, nu trebuie să le socotim ca patologice, întrucât opacitățile 
hilare pot varia ca mărime de la un individ la altul. 

Bronhiile proiectate ortorântgenograd pot fi vizualizate ca imagini opace inelare localizate hilar, 
însoţite de obicei de opacitatea arterei, realizând imaginea de „ochelar spart”. 


Câmpurile pulmonare 

La dreapta şi la stânga opacităţii mediastinale, câmpurile pulmonare se întind până la peretele costal. 
Ceea ce caracterizează câmpurile pulmonare este desenul pulmonar specific, care este dat de ramificația 
arterelor. Vasele pulmonare se bifurcă dicotomic, caracter important după care se pot diferenţia de alte 
opacități patologice. 


Figura 19. Circulaţia pulmonară: a. distribuţia vaselor în regiunile pulmonare, b. dispoziţia arterelor și venelor pulmonare 

Din punct de vedere topografic câmpurile pulmonare se împart în 4 regiuni (pe imaginea 
radiografică de faţă): vârful, regiunea subclaviculară, regiunea medie pulmonară și bazele. 

Vârful cuprinde porțiunea supraclaviculară a plămânului. El are transparență mai redusă la indivizi 
musculoşi datorită suprapunerii mușchilor sternocleidomastoidieni, care voalează părțile lor interne. În 
tuse, vârfurile se luminează la radioscopie, deoarece creşte cantitatea de aer alveolar. Ganglionii cervicali 
calcificați şi coastele cervicale, când există, apar la mijlocul vârfurilor pulmonare, ca opacități supraadăugate, 
destul de uşor de diferențiat de leziunile vârfului pulmonar, prin aspectul lor caracteristic. 

Regiunea subclaviculară este cuprinsă între un plan superior care trece prin claviculă și un plan inferior 
care trece prin partea superioară a hilului. Această regiune este împărțită într-o zonă internă numită şi inter- 
cleido-hilară şi alta externă. 

Regiunea medie pulmonară este delimitată superior de o linie orizontală, care trece prin partea 
superioară a hilului şi inferior tot de o linie orizontală, care trece prin partea inferioară a hilului. La fel şi 
această regiune este împărţită în două zone, una internă sau parahilară şi alta externă. În această regiune se 


găsesc hilurile deja descrise. 
zona axilara e 
zonălintercleidohilara 


regiunea imediopul 
externa 


ea paracardiaca 


Figura 20. Regiunile topografice pulmonare 


Regiunea bazală este delimitată superior de o linie orizontală ce trece prin partea inferioară a hilului, 
iar inferior de diafragm. Se împarte într-o regiune internă, infrahilară sau paracardiacă și o regiune externă. 

La nivelul bazelor, desenul pulmonar este accentuat datorită vaselor mari ce se găsesc la baza 
plămânului. Unghiurile pe care le face diafragmul cu coastele reprezintă sinusurile costo-diafragmatice, iar 
cele pe care le face cu inima reprezintă sinusurile cardio-diafragmatice. După cum vom vedea, aceste 
sinusuri dispar în pleurezii şi pericardite exudative. 

La examenul de profil, se vede coloana vertebrală, mediastinul posterior, inima, vasele mari, spaţiul 
retrosternal şi sternul. Mediastinul posterior este reprezentat de spaţiul limitat înainte de cord şi vasele mari, 
iat înapoi de coloana vertebrală toracală (spațiul retrocardiac Holzknecht). 


Segmentele de ventilaţie şi circulație pulmonară 

Prin segmente de ventilație şi circulație pulmonară se înțeleg porțiuni din lobii pulmonari, care au o 
unitate anatomică, fiziologică şi patologică. 

Unitatea anatomică constă în porțiuni din lobii pulmonari, izolate între ele prin septuri conjuctive 
sau pleurale, cu bronhii şi vase propri. 

Unitatea fiziologică constă în faptul că fiecare segment având o bronhie şi vase sanguine proprii, are 
şi o funcționalitate proprie. 

Unitatea patologică constă în faptul că numeroase afecțiuni se localizează cu predilecție la una sau 
mai multe segmente pulmonare, realizând anumite aspecte clinico-radiologice. 

În mod clasic, se descriu 3 lobi în plămânul drept şi 2 în cel stâng, însă în aproximativ 15% din 
cazuri se găsesc 2 lobi la dreapta şi în 9% din cazuri există şi în plămânul stâng un lob mjlociu. 


Figura 21. Lobii pulmonari 


Nomenclatura internaţională a segmentelor este aceeași ca şi a bronhiilor segmentare. 

La nivelul vertebrei T 4-5, traheea se împarte în două bronhii principale, dreaptă şi stângă. 

Din bronhia principală dreaptă se desprinde trunchiul lobar superior, trunchiul lobar mijlociu şi 
trunchiul lobar inferior. 

Din trunchiul lobar superior drept iau naştere 3 bronhii segmentare, care dau naştere la segmentele 
de ventilație 1 — apical, 2 — posterior sau dorsal, 3 — anterior sau ventral. Inconstant există şi un segment 
axilar. 

Din trunchiul lobar mijlociu iau naştere două ramuri: 4 — un ram postero-extern, care dă naștere 
segmentului de ventilație cu același nume şi 5 — un ram antero-intern, care dă naștere la segmentul de 
ventilaţie antero-intern. 

Trunchiul lobar inferior continuă bronhia principală şi se împarte în 5 ramuri: 6 — un ram mare 
numit bronhia lui Nelson, se dirijează posterior la segmentul apical al lobului inferior, cunoscut sub numele 
de segmentul lui Fowler. Ramura infracardiacă dă segmentul paracardiac (7), ramura anterioră dă segmentul 
bazal anterior (8), ramura laterală dă segmentul bazal extern (9) şi ramura posterioară dă segmentul bazal 
posterior (10). 

Din bronbhia principală stângă iau naștere două trunchiuri lobare: superior şi inferior. 

Din trunchiul lobar superior iau naştere un trunchi superior similar cu cel din partea dreaptă şi altul 
inferior al lingulei, care corespunde trunchiului lobar mijlociu drept. Din trunchiul lobar superior stâng iau 
naştere 3 ramuri: apicală, anterioră şi posterioară. 

Din trunchiul inferior al lingulei iau naștere două ramuri la fel ca la dreapta. Din trunchiul lobar 
inferior stâng, iau naştere 4 ramuri: apicală, anterioară, posterioară şi terminală. 

În lobul superior stâng avem aceleași segmente ca în dreapta. Lingula corespunde lobului mijlociu 
drept. În lobul inferior stâng sunt numai 4 segmente, lipsind segmentul paracardiac. 

Anatomic, fiecare segment de ventilație pulmonară are forma de piramidă cu vârful orientat spre hil 
şi baza spre cutia toracică sau diafragm. 

Radiologic, aspectul fiecărui segment va apărea în raport cu poziția lui faţă de fasciculul de raze. 
Când segmentul este văzut în lungul axului (ortograd) apare ca o umbră patrulateră care reprezintă baza lui, 
iar când este văzut din profil are o formă triunghiulară. 


3.3 SEMIOLOGIA RADIOLOGICĂ a BOLILOR TORACELUI şi PLĂMÂNULUI 


E Cutia toracică poate prezenta modificări de formă, de dimensiune sau modificări mixte de 
formă şi dimensiuni. 

Modificările formei cutiei toracice ne pot da aspecte variate: torace cifotic, torace paralitic, 
emfizematos, astenic, asimetric etc. 


Figura 22. Hemitorace stâng paralitic 


Modificările de dimensiuni pot fi simetrice şi asimetrice. 
Mărirea cutiei toracice se caracterizează prin: 
e coaste orizontale şi mai distanțate; 
e  hemidiafragmele mai coborâte. 


Micşorarea cutiei toracice se caracterizează prin: 
e coaste oblice sau apropiate; 
e  hemidiafragmele ridicate. 


Mărirea sau micşorarea cutiei toracice poate fi localizată la un singur hemitorace. 

Coastele pot prezenta diferite variante anatomice: mai multe la număr, lipsa unei coaste, variate ca 
formă etc, pot prezenta diferite modificări patologice sau pot fi rezecate chirurgical, modificări care se 
observă foarte uşor pe radiografii. 


E Plămânul 
In funcţie de substratul anatomo-patologic, diferitele afecțiuni pulmonare pot produce absorbţia 
unei cantități mai mari de raze X sau invers, absorbţia unei cantități mai mici decât la plămânul normal. In 

primul caz apar voalul şi opacitățile, iar în al doilea caz, Pipertransparenta care poate fi întinsă sau circumscrisă, 
când apare sub forma de imagini transparente, rotunde, ovalare, liniare sau neregulate. 


Voalul este o opacitate fină care se observă ca o discretă umbrire uniformă a transparenţei 
pulmonare pe o zonă mai extinsă, de diferite mărimi. Substratul voalului poate fi dat de: afecțiuni ale 
plămânului, ale pleurei, sau falsul voal dat de părţile moi toracice. 

Voalul real se observă în acele afecțiuni în care un număr redus de alveole sunt invadate de o 
serozitate sau în cazul în care pleura îşi modifică aspectul normal. Afecțiunile care pot produce voal sunt: 
atelectazia pulmonră în stadiul incipient, congestia pulmonară, congestia pleurei la începutul unei pleurezii, 
îngroşarea pleurei după o pleurezie etc. 

Voalul extrapulmonar poate fi dat de: mușchii pectorali, opacitățile sânilor, tumori mari ale 
peretelui toracic (lipoame, sarcoame) sau poziționarea greşită a bolnavului. 


Opacităţile pulmonare sunt date de afecțiuni pulmonare, pleurale sau toracice în care substratul 
anatomo-patologic produce o absorbţie importantă de raze, comparativ cu plămânul normal. 

În plămânul normal alveolele şi vasele pulmonare nu absorb decât o cantitate foarte mică de raze, 
de aceea imaginea radiologică ne apare ca o transparenţă uniformă. În cazul când aerul din alveole este 
înlocuit de secreţii sau procese neoformative, acestea absorb o mare cantitate de raze în funcție de: 
grosimea procesului patologic, densitatea lui, întinderea şi iau naștere una sau mai multe opacități. 

Opacităţilor li se descriu următoarele caractere: număr, localizare, formă, mărime, delimitare, 
structură, intensitate, raport cu organele vecine. 

1. Localizarea poate fi: segmentară, lobară, să cuprindă un plămân, unilaterală sau bilaterală. În 
cazul în care bolnavul are efectuată o radiografie toracică numai în incidență de față, localizarea imaginii 
patologice trebuie făcută corespunzător regiunilor şi zonelor pulmonare. 

2. Forma opacităţii poate fi: rotundă, ovalară, triunghiulară, liniară, întinsă, fără o formă geometrică 
precisă etc. 


Figura 23. Tipuri de opacităţi pulmonare 


3. Mărimea poate varia: 

-  opacităţile punctiforme cu diametrul de 1-1,5 mm. 

-  opacităţile micronodulare cu diametrul de 1,5-3 mm şi din această cauză nu se pot 
observa la examenul radioscopic, ci numai pe radiografii bine executate. Aceste opacități 
sunt localizate în câmpurile pulmonare medii, parahilar şi către baze, mai rar la vârfuri. Ele 
se întâlnesc mai frecvent în: TBC miliară, pneumoconioze, hemosideroză etc. 

-  opacităţile nodulare mici (nodulii de gradul II) au dimensiunea de 3-10 mm; pot apărea 
în: bronhopneumonia banală, bronhopneumonia TBC, metastazele canceroase, pneumo- 
conioze etc. 

-  opacităţile nodulare mari pot avea dimensiuni de la 1 cm, când se mai numesc și noduli 

de gradul III sau dimensiuni de 3-5 cm sau mai mult când se numesc noduli de gradul IV. 
De obicei, aceste opacități au formă rotundă sau ovalară, sunt omogene şi net 
conturate. Ele pot fi unice sau multiple şi se pot găsi în evoluţia a numeroase boli 
pulmonare: TBC pulmonar, metastaze, tumori benigne, cancer pulmonare periferic 
etc. 

-  _opacităţile întinse pot fi date de afecțiuni pulmonare sau pleurale. Ele interesează un 
segment, lob sau chiar un plămân întreg. Cel mai frecvent se întâlnesc în pneumonia 
segmentară sau lobară, cancerul pulmonar forma lobară, TBC pulmonară lobară şi 
segmentară, atelectazia pulmonară, pleurezia exudativă etc. 

4. Delimitarea (conturul) poste fi netă, difuză sau infiltrativă (invadantă). 

5. Structura unei opacităţi poate fi omogenă sau neomogenă. 

6. Intensitatea unei opacități depinde de grosimea ei, densitatea şi numărul atomic al elementelor 
chimice din care este formată. 

Se descriu 3 categorii de intensități ale opacităților şi se compară cu o coastă neprinsă în leziune: 

e intensitatea subcostală — este intensitatea acelei opacități, care apare ca un voal fin, prin 
care încă se mai vede desenul pulmonar al regiunii respective; 

e intensitatea costală — este aceea prin care se mai pot vedea coastele și vasele mari din hilul 
pulmonar; 

e intensitatea supracostală — este intensitatea acelei opacităţi, care se aseamănă cu opacitatea 
cordului şi a mediastinului. 


7. Raportul cu organele vecine: țesutul pulmonar vecin, mediastinul, coastele, diafragmul etc., pot 
fi modificate sau nemodificate de opacităţile respective. Procesele patologice care radiologic apar ca 
opacități pot produce aspirația organelor vecine, ceea ce arată că procesul patologic a produs o micşorare a 
teritoriului pulmonar invadat sau invers, pot împinge organele din jur, ceea ce arată că procesul patologic 
produce mărirea teritoriului pulmonar afectat. 


Opacităţile liniare şi trabeculare apar sub forma unor benzi opace, unele cu aspect liniar, iar 
altele mai groase cu aspect de trabecule. Ele pot fi produse de afecțiuni pulmonare şi pleurale. Opacitățile 
liniare apar în afecțiunile pulmonare care interesează în special interstițiul pulmonar ca: pneumopatiile 
virotice, unele afecţiuni cardiace, unele forme de TBC pulmonar etc. Îngroşările pleurale pot apărea pe 
filmul radiografic ca opacități liniare sau trabeculare, dacă bolnavul este examinat în poziția în care 
îngroşările pleurale sau scizura este ortogradă față de fasciculul de raze, de aceea ele apar numai într-o 
anumită poziţie a bolnavului şi nu se văd în alte poziții. 


Imagini radiologice prin exces de transparență (hipertransparențe pulmonare și imagini 
cavitare). 
Aceste imagini apar atunci când fasciculul de raze întâlneşte regiuni în care absorbția este mai mică 
decât în țesutul pulmonar normal (mai mult aer şi mai puţine ţesuturi). 
Excesul de transparență poate fi: 
e generalizat ca în emfizemul pulmonar; 
e localizat sub formă de hipertransparenţe rotunde, ovalare sau tubulare. 


Hipertransparenţele rotunde pot fi unice sau multiple. Cele mai frecvente se întâlnesc în TBC 
pulmonar, chisturile aerice, bronşiectazii etc. Hipertransparenţe rotunde şi tubulare pot fi observate şi la 
normal, în cazul în care o bronhie este ortogradă față de fasciculul de raze. Acestea din urmă sunt situate în 
regiunea hilară. 

Figura 24. Imagini hipertransparente şi mixte 


Imaginile mixte rezultă din asocierea opacităţilor cu transparenţele. Ele mai sunt cunoscute și sub 
denumirea de imagini hidro-aerice. Apar sub forma unei opacități cu limita superioară orizontală, având 
deasupra o transparenţă. Aceste imagini se observă în numeroase boli ca: abcesul pulmonar parțial golit, 
chistul hidatic parțial golit, cancerul pulmonar excavat, caverna TBC parțial umplută, hidropneumotoraxul 
etc. 


3.4 MODIFICĂRI RADIOIMAGISTICE în AFECŢIUNILE TORACO-PULMONARE 


3.4.1 MALFORMAŢII TORACO-PULMONARE 


E Malformaţii ale cutiei toracice 

1. malformații costale 

-  malformaţiile de număr: coaste cervicale, aplazie totală sau parțială a unei coaste, 
coaste rudimentare; 

-  sinechii costale; 
-  dedublare totală sau parţială a arcurilor costale. 

2. malformații ale sternului 
- stern protruziv anterior (torace de porumbel); 
- stern înfundat (torace de pantofar). 

3. malformații ale coloanei toracale: cifoze, scolioze congenitale. 


Figura 25. Malformaţii costale:1- coastă cervicală, 2 - coastă bifidă, 3 - sinechii costale 

E Malformaţii ale parenchimului pulmonar 

Aplazia pulmonară, este o anomalie rar întâlnită, afectează mai frecvent plămânul stâng. 

Radiologic, se constată absența plămânului, o deplasare a mediastinului spre partea afectată, 
ascensionarea diafragmului, hernia plămânului opus. 


Hipoplazia reprezintă o dezvoltare incompletă a unui plămân sau a unul lob pulmonar 


Scizuri şi lobi accesorii 
+  Lobul venei azygos este un lob accesoriu, care se formează atunci când arcul venei 
azygos este localizat deasupra bronşiei principale drepte, astfel se formează o scizură, care 
are formă de virgulă şi un lob accesoriu. 
+  Lobul inferior accesoriu este determinat de o scizură accesorie localizată inferior care 
pornește de la diafragm şi se direcționează spre hil. 


Sechestraţia bronho-pulmonară reprezintă o anomalie congenitală în care un segment pulmonar 
este lipsit de vascularizație funcțională şi ventilație bronşică, circulația fiind asigurată de artere emergente 
din aorta toracică. 

Radiologic, apare ca o opacitate rotundă sau ovalară, localizată bazal posterior sau mediastinal 
având uneori în interior formațiuni chistice uni- sau multiloculare. Diagnosticul de certitudine îl pune 
aortografia. 


Chisturile pulmonare 
Chisturile congenitale pot fi lichidiene şi aerice. 
e  Chisturile lichidiene sunt vizualizate sub forma unei sau mai multor opacități rotunde, 
bine delimitate, omogene, elastice. 
e  Chisturile aerice apar sub forma unor zone hipertransparente cu pereți subțiri, dimensiuni 
variabile, bine delimitate. Ele pot fi solitare sau multiple. 


- 


Figura 26. Chisturi aerice 


Boala polichistică este caracterizată prin existența unor formațiuni chistice aerice, multiple de 
dimensiuni variabile, localizate la nivelul unui sau ambelor câmpuri pulmonare. Atunci când ele se 
infectează, conturul chistului devine imprecis delimitat, iar în interiorul lor poate apărea un nivel lichidian. 

Figura 27. Chist aeric gigant, dreapta tomografie liniară 


Pneumatocelele sunt imagini hipertransparente produse printr-un proces de hiperinflație în 
teritoriul pulmonar al unei bronşiole cu calibru mic, având ca mecanism de producere supapa cu ventil 
expitator. 


Figura 28. Chist aeric gigant — reprezentare schematică 


Ele au un perete subțire. Când sunt localizate subpleural se numesc blebsuri. 


E Malformaţiile vasculare 

Agenezie de arteră pulmonară (AP) 

Hipoplazia AP (sindromul McLeod) este caracterizată prin hipertransparență pulmonară 
determinată de un desen vascular sărac. 

Anevrismul de AP — reprezintă o dilatare localizată a arterei pulmonare; diagnosticul se confirmă 
prin grafie pulmonară digitală, angio C.T., angio I.R.M. 

Angioamele — sunt malformații vasculare care realizează pe radiografia toracică o opacitate de 
dimensiuni medii cu contur neregulat, având în interior calcificări. 


E Emfizemul pulmonar 
Este o stare de distensie alveolară (emfizem vezicula) sau pătrunderea accidentală a aerului în 
spațiile interstițiale (emfizem interstițial). După întinderea procesului patologic se întâlnesc două forme: 
+  Emfizemul pulmonar difuz, care poate fi după mecanismul de producere: 
- emfizem obstructiv hipertrofic; 
- emfizem restrictiv atrofic, senil. 
+ Emfizemul localizat, care poate fi: 

- emfizem bulos; 
- emfizem compensator, perilezional, care poate apărea în jurul unor leziuni TBC. 


Emfizemul pulmonar cronic este forma cea mai frecvent întâlnită şi este consecința obstrucției 
bronbhiilor mici, cu atrofia pereţilor bronhiolari, care are ca urmare destinderea alveolelor şi creşterea 
volumului de aer alveolar. Aspectul radiologic este tipic. Cutia toracică are diametre mărite, coastele 
orizontalizate, spaţiile intercostale lărgite, hemidiafragmele coborâte şi aplatizate, transparența pulmonară 
este mărită, spațiile retrosternal și retrocardiac, mărite, desenul pulmonar este mai accentuat, iar diafragmele 
cu mișcarea inspiratorie mult redusă. 


y 


Figura 29. Emfizemul pulmonar 


Emfizemul bulos, care este în numeroase cazuri cauza pneumotoraxului spontan, constă în 
obstrucția unor bronhii mici cu ventil expirator. Ca urmare apar bulele de emfizem, care radiologic se 
observă sub formă de transparențe rotunde, net delimitate, cu dimensiuni variabile de la câțiva milimetri 
până la mai mulți centimetri, situate în orice parte a plămânului, însă mai frecvent la vârf şi baze. 

Diagnosticul diferențial al bulelor de emfizem trebuie făcut cu: caverna TBC, chistul hidatic 
complet evacuat, abcesul pulmonar evacuat etc. 


Figura 30. Emfizemul bulos, bulă de emfizem evidențiată C.T. 

E Boala astmatică 

Este un sindrom cu etiologie și patogenie variată, caracterizat prin accese paroxistice de dispnee 
predominant expiratorie. Accesele sunt datorate bronhostenozei, care rezultă din bronhospasm, tumefierea 
mucoasei și hipersecreţie. 

Aspectul radiologic, în timpul crizei, arată un torace globulos, diafragme imobile, transparență 
pulmonară mărită, cu acelaşi aspect în inspirație şi expirație, umbrele hilare accentuate. Între crize, aspectul 
radiologic revine la normal. 

În astmul bronşic la copil, uneori, se pot observa opacități de formă triunghiulară situate mai 
frecvent în lobul mediu sau opacităţi rotunde situate în lobii superiori, asemănătoare cu infiltratele fugace 
Löffler şi accentuarea umbrelor hilare. 


E Atclectazia pulmonară 

Atelectazia pulmonară este un sindrom care constă în dispariția aerului din alveole, colabarea lor, 
micşorarea segmentului pulmonar interesat, cu păstrarea circulației sanguine în teritoriul atelectatic. 

Atelectazia pulmonară poate să apară imediat după naştere, când este produsă de absenţa 
expansiunii parenchimului pulmonar şi constituie atelectazia pulmonară congenitală sau în cursul 
numeroaselor afecțiuni ale aparatului respirator, atelectazia pulmonară dobândită. 

Anatomo-patologic, în atelectazia pulmonară zona respectivă este de culoare roşie, comparată cu 
consistenţa mușchilor, alveolele lipsite de aer, cu pereţii îngroşaţi. Atelectazia pulmonară poate apărea prin 
două mecanisme patogenice mai importante: atelectazie prin obstrucția bronșică şi atelectazie prin spasm al 
parenchimului pulmonar. 


Atelectazia prin obstrucție bronşică poate fi produsă de factori intrabronșici ca: dopuri de 
mucus, corpi străini, procese inflamatorii (cel mai frecvent TBC), tumori benigne și maligne etc. sau de 
factori extrabronșici: adenomegalii, tumori pulmonare, mediastinale, esofagiene, anevrisme de aortă, care 
comprimă unele bronhii şi realizează stenoza bronşică extrinsecă. 

După întinderea procesului patologic se pot întâlni: atelectazia unui plămân întreg, atelectazia unui 
lob pulmonar şi atelectazia segmentară, lobulară. 


Figura 31. Atelectzia pulmonară, atracția mediastinului 


Aspectul radiologic constă într-o opacitate omogenă însoţită de micșorarea volumului pulmonar şi 
toracic. Opacitatea are caractere retractile, este atrasă traheea, mediastinul, cupola diafragmatică, peretele 
toracic, iar regiunea pulmonară respectivă este mai mică. La radioscopie, se observă în timpul inspirației 
pendularea mediastinului către atelectazie (semnul lui Holzknecht, Jakobson). 


3 


51 


Figura 32. Atelectazia pulmonară 


Atelectazia prin spasm al parenchimului pulmonar apare în urma contracției spastice a 
parenchimului pulmonar, la care se asociază şi o mică obstrucţie a bronhiilor terminale. Aceste atelectazii 
ocupă teritorii mici, lobuli sau acini şi apar postoperator sau în timpul unor bol infecțioase. Ele apar 
radiologic ca opacități nodulare asemănătoare cu cele din bronhopneumonie. 

În stadiul inițial, atelectazia este reversibilă, mai târziu se transformă într-o zonă fibroasă, care nu se 
mai extinde. 


E Colapsul pulmonar 

Prin colaps pulmonar se înțelege turtirea şi compresiunea parenchimului pulmonar printr-o cauză 
externă, fără ca să se producă obstrucția bronhiei repective. El poate fi produs de: lichid pleural în cantitate 
mare, tumori costale sau ale parenchimului pulmonar, chisturi hidatice, pneumotorax etc. 

În colapsul pulmonar bronhiile sunt permeabile, iar teritoriul colabat nu este total exclus funcției 
respiratorii. Compresia interesează toate elementele anatomice pulmonare deci şi vasele sanguine; lipsind 
circulația sanguină nu se produce transudat în alveole și nici fibrozarea parenchimului pulmonar. Chiar 
după un colaps de lungă durată, luni sau ani de zile, o dată cu înlăturarea compresiunii mecanice, se 
produce reexpansionarea parenchimului pulmonar. Plămânul colabat nu produce opacitate retractilă, ci 
datorită presiunii atmosferice existente, opacitatea are tendința de a se expanda. 


3.4.2 MODIFICĂRI RADIOIMAGISTICE în AFECŢIUNILE TRAHEEI şi BRONHIILOR 


Modificări de formă şi de sediu 

Direcţia şi forma traheei suferă modificări în cazul existenței unor procese patologice în regiunea 
cervicală sau în torace şi mediastin. Anevrismele de aortă, hipertrofia ganglionilor mediastinali, teratoamele 
şi guşa tiroidiană împing traheea spre partea opusă. Procesele cicatriciale pleuropulmonare şi atelectaziile 
trag, mediastinul și traheca de partea bolnavă. 


Corpii străini traheo-bronşici 
Copiii sunt cel mai frecvent implicați în acest gen de patologie. Corpii străini pot fi radioopaci sau 
radiotransparenţi. In funcţie de dimensiunile lor se opresc la nivelul laringelui, traheei sau bronșiilor. 


Corpii străini de la nivelul traheei se văd cel mai adesea prin tranparența coloanei de aer, care le 
oferă un contrast natural. In inspir, aerul trece cu greutate pe lângă obstacol, ceea ce face ca porțiunea de 
deasupra obstacolului să se dilate, iar cea de sub nivelul obstacolului să se îngusteze. In expir, lumenul 

traheei redevine normal dar, în plus, se constată o accentuare a transparenţei câmpurilor pulmonare din 
cauza dificultății în evacuare a aerului (mecanism de ventil expirator). 

Corpii străini de la nivelul bronşiilor determină diferite grade de obstrucție. Obstrucția parțială se 
manifestă ca un mecanism de ventil expirator determinând hiperinflația segmentului pulmonar deservit de 
bronşia parțial obstruată. Obstrucţia totală determină atelectazia segmentară corespunzătoare. 


Bronşitele 


Sunt procese inflamatorii ce afectează difuz mucoasa bronșiilor. Bronşiolele intralobulare şi 

alveolele sunt indemne. 

Etiologie: boli infecțioase, procese alergice, inhalare de pulberi sau substanțe chimice iritante, 

tulburări circulatorii sau nervoase. 

Bronşita acută. Apare după afecţiuni ale căilor aeriene superioare (rinofaringite, vegetaţii adenoide) 
sau concomitent cu infecțiile gripale, rujeolă, tuse convulsivă, varicelă etc. Din punct de vedere radiologic 
nu se constată modificări, procesul fund limitat la nivelul mucoasei şi corionului submucos. Dacă apar 
complicaţii pulmonare, se constată zone de atelectazie sau focare pneumonice. 

Bronşiolita sau bronşita capilară. Apare în rujeolă și gripă, la copiii mici la care procesul 
inflamator cuprinde şi cele mai mici ramificații bronşice, cât şi alveolele din jur. Radiologic, se constată 
emfizem datorită îngustării lumenului bronşiolelor sau imagini de bronhopneumonie miliară (datorită 
focarelor mici de atelectazie). Vindecarea se face uneori cu cicatrici fibroase. 

Bronşita cronică. Procesul inflamator cronic determină leziuni ireversibile ale mucoasei şi 
glandelor submucoase, precum şi ale aparatului mioelastic. 


Figura 33. Modificări de bronşită cronică 


La nivel alveolar se produc rupturi interstițiale şi cicatrici parenchimatoase ce determină în fazele 
avansate tulburări de hematoză. În stadiile avansate de bronșită cronică, care provoacă emfizem, se 
realizează bronhopneumopatia cronică obstructivă. Bronhografia evidențiază zone de bronhospasm, 
îngustarea lumenului bronşiilor, iar în fazele avansate spasmul e înlocuit de dilataţii bronșice cilindrice. 


Bronşiectaziile 
Bronșiectaziile pot fi congenitale sau dobândite ca urmare a unor procese inflamatorii bronho- 
pulmonare sau pleurale. Dilataţiile bronșice favorizează procesele inflamatorii şi fibroza consecutivă. 


Mucoviscidoza este considerată factorul etiologic cel mai frecvent al dilataţiilor bronşice. 


După forma lor, dilatațiile bronşice se clasifică în: cilindrice, ampulare, moniliforme, sacciforme. 

Figura 34. Tipuri de bronşiectazii — cilindrice, sacciforme, varicoase, chistice 


Radiologic: uneori nu se constată modificări, alteori se observă doar modificări datorate proceselor 
inflamatorii întreţinute de bronșiectazii. Aceste aspecte îmbracă forma unor cordoane opace divergente de 
la hil spre bazele pulmonare (bronșii pline cu secreții), imagini de cavități chistice multiple sau cu nivel 
hidroaeric, mici zone de transparență având forma cifrei 8 sau în rozetă. Uneori se constată o opacitate 
triunghiulară ca urmare a dilatațiilor bronşice, modificărilor retractile ale parenchimului şi pleurei îngroșate 
(triunghiul lui Rist şi Besancon). Examenul bronhografic evidenţiază tipul dilataţiilor bronşice şi întinderea 
afecțiunii. 


Figura 35. Bronhografie cu modificări de bronşiectazii ampulare şi sacciforme 


Bronşiectaziile cilindrice şi cele moniliforme apar ca benzi opace liniare sau sinuoase, uneori 
neînsoţite de „frunzișul alveolar” deoarece bronhografinul nu opacifiază bronhiolele şi acinii datorită 
sclerozei retractile. Bronşiectaziile ampulare şi cele sacciforme apar ca nişte cavități pline, multiple, grupate 
în ciorchine. 

Diagnosticul diferențial se face cu: abcesul pulmonar, caverna bronşiectatică, chistul hidatic supurat, 
pleurezia și pahipleurita mediastinală, alte stări patologice ce se însoțesc de cavități multiple. 


Stenozele bronşice 
Stenozele bronşice pot fi produse de: 
- procese endobronşice: corpi străini, dopuri de mucus și fibrină; 
- procese parietale: inflamații localizate, tumori benigne, tumori maligne; 
- procese de vecinătate: amprentări ale bronşiilor produse de procese patologice ale organelor 
din jur (adenopatii, tumori, fibroze etc). 

Diagnosticul de certitudine se pune bronhoscopic şi bronhografic (bronhografie clasică sau 
virtuală). 
Orice formaţiune endobronşică se comportă ca o supapă cu ventil expirator sau inspirator. 


Figura 36. Diferite tipuri de stenoze bronşice; pendularea mediastinului 


În cazul supapei cu ventil expirator, aerul intră în teritoriul pulmonar tributar bronşiei, dar nu poate 
ieşi, astfel se realizează o hiperinflație pulmonară (emfizem localizat). Când se instalează mecanismul cu 
supapă inspiratorie, aerul pătrunde cu dificultate în teritoriul pulmonar, expirul fiind normal. În acest caz 
scade cantitatea de aer alveolar — ceea ce corespunde imaginii de voal. Când obstrucţia bronşică este 
completă se instalează atelectazia pulmonară. 


3.4.3 MODIFICĂRI RADIOIMAGISTICE în PNEUMOPATIILE ACUTE 
3.4.3.1 PNEUMONIA ACUTĂ TIPICĂ 


Pneumonia acută tipică reprezintă o inflamație a alveolelor pulmonare (alveolita). Denumirea de 
pneumonie francă lobară este improprie, deoarece este afectat mai rar un lob pulmonar întreg, cel mai 
adesea fiind interesată o zonă mai limitată, un segment sau mai multe. 

Etiologie: pneumococul (tip 1, 2, 3) determină în 90% din cazuri această afecțiune, dar nu se exclud 
și alți agenţi etiologici. 


Modificări Radiologice 

Imaginea radiografică este reprezentată de o opacitate omogenă, de obicei unică, localizată (de 
elecţie) la nivelul lobilor inferiori, graniţele lobare sau segmentare sunt respectate, delimitarea poate fi netă, 
liniară (când s-a ajuns la scizură) sau difuză (cînd nu s-a extins încă la întregul segment sau lob), intensitatea 
este subcostală/costală, țesuturile din jur rămân nemodificate, iar volumul pulmonar şi toracic, de 
asemenea, nu se modifică. 

Modificările radiologice apar precoce (în primele 6-12 ore de la debut), se propagă centripet, rapid 
de la o alveolă la alta, fapt care explică omogenitatea opacității pneumonice. 

În perioada de incubație (durează de la câteva ore la câteva zile) nu se constată modificări 
radiologice. 

Debutul clinic poate coincide cu debutul radiologic sau poate precede imaginea radiografică (în 
cazurile cu reactivitate scăzută a organismului, imaginea radiologică apare înaintea manifestărilor clinice). 
Acest moment corespunde fazei de congestie alveolară şi exudație (durează 1-3 zile, în alveole este 
prezent exudatul sero-albuminos, hematii, leucocite, celule descuamate şi germeni cauzali), iar radiologic, de 
obicei, se constată o opacitate care nu ajunge până la scizura segmentului de ventilație afectat. 

Figura 37. Stadii de evoluţie în pneumonia pneumococică 


După câteva ore sau în următoarele 3-4 zile, pneumonia trece în faza de hepatizaţie roşie (exudat 
sero-fibrinos, fibrina coagulată), în care procesul patologic interesează complet segmentul de ventilație, iar 
limita procesului spre scizură este netă. 


Figura 38. Pneumonie lobară medie dreaptă 


În stadiul de hepatizaţie cenuşie (are loc migrarea intraalveolară a leucocitelor şi umplerea 
alveolelor cu o mare cantitate de fibrină), care durează 2-6 zile, opacitatea devine neomogenă producându- 
se criza şi începutul fazei de resorbție (începe la 5-7-9 zile după debut sau după 12-36 ore de la începutul 
tratamentului), când are loc o atenuare a intensității opacității precum şi o micşorare a întinderii ei. Alteori 
resorbţia este centrală cu extensie periferică sau multifocală când apar în blocul pneumonie multiple zone 
radiotransparente (imagine în „tablă de şah”). 

Dispariţia infiltratului pneumonic se constată în săptămâna a 3-a sau mai târziu (la bătrâni). După 
resorbţie, desenul pulmonar rămâne accentuat câteva săptămâni sub formă de desen în fagure. 

Figura 39. Pneumonie lobară medie dreaptă 


Sechelele postpneumonice traduse de accentuarea desenului pulmonar vascular, afectarea pleurelor, a 
scizurilor, simfize şi altele, se constată cu atât mai rar cu cât se instituie un tratament mal precoce. 


Aspect C.I. (computer tomografic) 

Aspectul tipic este de zonă de consolidare (hiperdensă față de parenchimul pulmonar indemn din 
jur), cu bronhogramă aerică prezentă (arbore bronşic permeabil). 

În forma cronicizată se evidenţiază zone cicatriciale şi modificări fibroase, care pot cuprinde un 
întreg lob, cu reducerea localizată a volumului pulmonar şi bronşiectazii. 

Pleurezia poate fi prezentă în porțiunile declive. (Prokop M, Galanski M. Spiral and Multislice 
Computed Tomography of the Body, New York; Thieme Stuttgart; 2003, pg. 332-333). 


Figura 40. Pneumonie pneumococică, aspect C.T. 


| Complicatii: 
- întârzierea resorbției sau lipsa acesteia; 
-  abcedarea focarului, ce corespunde stadiului de hepatizaţie galbenă când apare abcesul sau 
gangrena (cu anaerobi); 
-  pleureziile para- (în cursul bolii) sau meta- (după vindecare) pneumonice alături de 
cronicizarea procesului şi 
- altele: meningită, endocardită, pericardită. 

În stabilirea diagnosticului radiologic de pneumonie francă lobară, trebuie să ţinem cont şi de alte 
procese care provoacă condensarea parenchimului pulmonar. Astfel, ea trebuie diferențiată de: 


1. Pneumonia stafilococică, care radiologic se prezintă sub formă de opacități micro- şi 
macronodulare, cu număr şi formă variabile (triunghiulare, rotunde, ovalare);, se modifică în cursul 
evoluţiei, sunt diseminate bilateral, au un contur bine delimitat sau şters şi devin neomogene prin 
apariția unor hipertransparențe centrale, delimitate de un inel opac (balonizare). Aceste din urmă 
imagini sunt produse prin hiperinflație alveolară determinată de existența dopurilor mucofibrinoase în 
teritoriul bronşiilor mici, care se comportă ca o supapă cu ventil expirator. Ele pot ajunge la dimensiuni 
foarte mari. 


Figura 41. Pneumonia stafilococică 


Prezenţa bulelor de emfizem justifică denumirea de „pneumonie buloasă”. Concomitent apar şi 
modificări pleurale, mai frecvent întâlnit fiind empiemul. 


2. Pneumonia cu bacili Friedländer — opacităţi lobare, intense, omogene, dar care în cursul evoluţiei 
au tendință mare la exulcerare şi apariția de imagini hidroaerice. 


3. Pneumonia cazeoasă (tuberculoasă) — aspect neomogen prin prezența multiplelor zone de 
ramolisment în interiorul opacităţii pneumonice (aspect de miez de pâine), iar în jur, se găsesc, de 
obicei, şi alte focare bacilare nodulare. Evoluția este mai îndelungată, nefavorabilă de obicei, spre 
excavare. 


4. Atelectazia — opacitate omogenă însoţită de micșorarea volumului pulmonar (în pneumonie acesta 
este nemodificat), de deplasarea persistentă a mediastinului şi diafragmului (pendularea acestora), 
reducerea amplitudinii mișcărilor diafragmatice şi devierea traheei spre plămânul atelectatic. 


5. Pleurezia — atunci când lichidul este în cantitate destul de mare, realizează modificări ale volumului 
pulmonar în sensul micşorării acestuia (colabare), prin deplasarea mediastinului spre partea opusă, 
lărgirea spaţiilor intercostale precum și o reducere a mobilității diafragmului. Examinarea în 
Trendelenburg diferențiază pleurezia de pneumonie prin migrarea lichidului. 


6. Faza iniţială a abcesului pulmonar. 


7. Infarctul pulmonar — de cele mai multe ori, diagnosticul diferențial este imposibil de realizat şi se 
bazează pe datele clinice şi antecedentele bolnavului. 


8. Cancerul bronho-pulmonar — se prezintă sub forma unei opacități, care determină o mărire de 
volum pulmonar şi eventual toracic şi care, de obicei, nu respectă delimitările scizurale. 

3.4.3.2 BRONHOPNEUMONIA sau PNEUMONIA în FOCARE 


Reprezintă o inflamație a alveolelor şi a bronhiilor corespunzătoare, care cuprinde porțiuni limitate, 
dar diseminate din parenchimul pulmonar şi interesează, de obicei, ambii plămâni. 

Este mai frecventă la copii şi la bătrâni, fiind provocată de diverși agenţi patogeni dintre care, 
stafilococul reprezintă cauza cea mai frecventă. Pot fi incriminați și alți agenți patogeni: streptococul, 
bacilul Friedlander, piocianicul, bacili Prous, Escherichia coli etc. Poate să apară în cadrul unor boli 
infecțioase generale (rujeolă, tuse convulsivă, gripă) sau poate fi doar o complicaţie a altor afecțiuni (dilatații 
bronșice, chisturi congenitale). 

Dacă în pneumonie modificările sunt toate de același tip, caracteristice stadiului anatomo-patologic 
respectiv, focarul bronhopneumonic reprezintă toate fazele procesului pneumonic, condensate într-o 
singură opacitate, la care, în centru, se găsesc fenomene de hepatizaţie, iar la periferie modificări de 
congestie, de atelectazie şi de emfizem. 

S-a constatat că leziunile pot fi şi pur alveolare, fără a fi centrate în mod obligatoriu de leziunea 
bronhică, de unde şi denumirea de pneumonie în focare. 


Modificări radiologice 

Apar, de obicei, ca opacități de dimensiuni variate, mai frecvent macronodulare, multiple, localizate 
bilateral, asimetric, interesând mai ales regiunile perihilare şi bazale. Tendinţa opacităților este spre confluare 
(mai ales la adulți și bătrâni). 

Intensitatea opacităţilor este subcostală cu centrul mai opac şi diminuându-se spre periferie, 
structura este omogenă, iar conturul, de obicei, şters (leziuni inflamatorii). 

Determină modificări de vecinătate: reacţii pleurale (scizurite, pleurezii), mărirea hilurilor (prin 
adenopatie), aderenţe pleuro-diafragmatice etc. Acest tablou are o mare variabilitate de la o examinare la 
alta, într-un timp relativ scurt şi reprezintă o caracteristică a bolii. 

În raport cu dimensiunile nodulilor, se pot descrie următoarele forme de bronhopneumonie: 

1. cu opacităţi miliare, unde radiografic se constată prezența a numeroase opacități mici (1,5-3 
mm), diseminate în jurul hilurilor congestive şi înspre baze. 


Figura 42. Bronhopneumonia miliară şi micronodulară 


2. cu opacități medii şi mari, când dimensiunea este mai mare, între 3-10 mm, cu localizare 
hilară sau perihilară. 

Figura 43. Bronhopneumonia nodulară 


3. forma pseudolobară — prin confluarea opacităților în focare segmentare. 


Figura 44. Bronhopneumonia pseudolobară 


În cursul evoluţiei, în bronhopneumonii dispar întâi opacităţile şi în cele din urmă se atenuează 
accentuarea desenului pulmonar. Hipertrofia ganglionilor limfatici din hiluri poate dura mai mult timp. La 
copii, în timpul resorbției pot să apară bule de emfizem. Dacă resorbţia este întârziată, iar tabloul persistă 
mai mult timp poate fi confundat cu tuberculoza. 


Aspectul C.T. — multiple imagini hiperdense, rotund/ ovalare, peribronşice, care implică zone 
multiple şi care pot conflua într-un aspect de consolidare pulmonară, ce implică un segment sau chiar un 
lob pulmonar. Frecvent, în jurul opacităților se poate evidenția o zonă hipodensă, care reprezintă reflecția 
hemoragiei perilezionale. Pot deveni foarte neomogene şi nu prezintă de regulă priză de substanţă de 
contrast. 

Aceste leziuni pot dezvolta cavitaţie centrală şi abces pulmonar. (Prokop M, Galanski M. Spiral and 
Multislice Computed Tomography of the Body, New York; Thieme Stuttgart; 2003, pg.332-333) 

Figura 45. Bronhopneumonie, aspect C.T. 


Cowplicațiile sunt aceleaşi ca în pneumonia tipică, mai importante fiind reacțiile pleurale, cele 
supurative și erupțiile buloase pulmonare. Rar, mai pot să apară: edemul, emfizemul, pneumotoraxul 
spontan, dilatațiile bronşice şi bronşita cronică. 


In funcție de etiologie, bronhopneumonia poate fi: 
e nespecifică (bronhopneumonie hipostatică, de aspirație, cu germeni banali). 
+ specifică (cu stafilococ, febra Q, virusul gripal, rujeolă, tuse convulsivă). 


Diagnosticul diferenţial se face cu afecțiuni ce dau determinări pulmonare nodulare: 

1. TBC — leziunile se localizează cu predilecție în regiunile pulmonare superioare şi medii, 
evoluţia este lentă, opacitățile au tendinţă la confluare şi excavare. Diferenţierea este dificilă, 
având în vedere că la copil, bronhopneumonia poate să reprezinte una din posibilitățile de 
debut al procesului tuberculos. 

2. Infiltratele fugace pulmonare — descoperite întâmplător radiologic, se diferențiază prin 
lipsa simptomatologiei clinice, caracter fugace al aspectului radiologic și prin testele de 
laborator (eozinofilie, reacția Bordet-Wassermann pozitivă). 

3. Edemul pulmonar dă aspecte similare, localizările leziunilor sunt tipice în regiunile medii 
şi bazale, conturul opacităților este difuz, intensitatea este redusă, ele dispar rapid după 
tratament. 

4. Alte afecțiuni specifice sau nespecifice: metastazele pulmonare, limfogranulomatoza 
(boala Hodgkin), echinococoza pulmonară, toxoplasmoza, cisticercoza, pneumoconioze, 
micoze pulmonare etc. 


3.4.3.3 PNEUMONIA INTERSTIŢIALĂ (pneumonie atipică) 


Pneumopatiile interstiţiale reprezintă procese inflamatorii acute ale interstițiului pulmonar, uneori 
putând fi asociate cu leziuni alveolare. Ele pot fi primare sau secundare. 


Etiologie: virusul gripal, virusul ornitozei, psitacozei, mononucleozei infecțioase, herpes zoster, 
parotidita epidemică, hepatita epidemică, rujeola, varicela, tusea convulsivă, febra Q, adenovirusuri. 


Anatomopatologic: 
| -  infiltraţie limfo-monocitară intezstiţială în țesutul peribronho-vascular sau perilobular; 

- leziuni alveolare: grupe alveolare invadate de exudat şi de lichid edematos, alternează cu 
grupe alveolare bine aerate; 


-  atelectazii lobulare, uneori chiar segmentare produse prin obstrucţia bronhiolelor sau a 
bronhiilor mari prin dopuri de produse patologice. 


Modificări radiografice 
- infiltrate localizate mai frecvent spre bază şi segmentele posterioare; 
- accentuarea uni-/ bilaterală a desenului hilar (hiluri în aripi de fluture), cu prelungiri sub 
formă de cordoane opace, care diverg de la hil spre baze („imagine în evantai”) şi traduc 
infiltrația peribronho-vasculară; 


- desen pulmonar mai accentuat (în rețea), atât în vecinătatea hilului, cât şi la distanță. 


Forme radiologice 
(a) Forma hilară 
- accentuarea desenului hilar și infrahilar, realizând aspectul „în evantai”, „în reţea”, „în 
măciucă”; 
-  opacităţi nodulare, mici de-a lungul traveelor bronho-vasculare — aspect reticulonodular; 


Figura 46. Pneumonie intesrstițială de tip hilar 


| (b)Forma macronodulară — cu focare puţine. 


-  opacităţi (2 sau 3), omogene, de dimensiuni variate (5-10 cm diametru), de intensitate mică, 
difuz conturate, cu sediu bazal și în strânsă legătură cu hilul; 
- aceste opacităţi nu au tendinţă la confluare; 

Figura 47. Pneumonie interstițială de tip macronodular 


| (c)Forma micronodulară diseminată 
- apare la copii şi bătrâni; 
- aspectul radiografic este de „sticlă de geam mat”, imagine de miliară adevărată, 
bronhopneumonie cu opacități mici. 


Aspectul C.T. — depinde de stadiul evolutiv. 

Iniţial, imediat după inhalarea agentului patogen, procesul inflamator debutează la nivelul căilor 
aeriene, iar aspectul C.T. evidențiază zone heterogene hiperdense (atenuare crescută față de a 
parenchimului pulmonar normal, din jur) şi aspect de „pom înmugurit” datorită impactării bronşice. 

În faza subacută, se observă accentuarea septelor interlobulare prin îngroşarea vaselor limfatice, a 
interstițiului central bronho-vascular şi modificări bronşice. 

În evoluţie, infecția afectează și pereţii alveolari, producând edem inflamator şi hemoragie, aspectul 
C.I. având o evoluție spre arii de consolidare pulmonară, cu pattern bronho-pneumonic. (Prokop M, 


Galanski M. Spiral and Multislice Computed Tomography of the Body, New York; Thieme Stuttgart; 2003, 
pg.345-346) 


Figura 48. Pneumonie interstiţială 

| Cowplicaţii: 
- infecţii bacteriene supraadăugate; 
-  supuraţii pulmonare; 
-  scleroză peribronho-vasculară cu sau fără bronşiectazii. 


Diagnostic diferenţial radiologic se face cu: pneumoniile tipice, bronşite cronice, fibrozele 
pulmonare, TBC pulmonar cronic, cancerul pulmonar forma infiltrativă, limfangita carcinomatoasă, 
afecțiuni imunoalergice, colagenoze, pneumoconioze, pneumonii prin inhalarea de substanţe toxice. 


3.4.3.4 SUPURAŢIILE BRONHO-PULMONARE 


Supuraţiile bronho-pulmonare sunt afecțiuni inflamatorii acute, subacute sau cronice, care au în 
comun caracterul supurativ al procesului inflamator bronho-pulmonar, în cursul căruia se produce necroza 
țesutului pulmonar infectat. 

Supuraţiile pulmonare pot fi localizate sau difuze. Supuraţiile pulmonare localizate cuprind atât 
abcesul pulmonar, cât şi toate supuraţiile secundare unei leziuni parenchimatoase preexistente cum ar fi 
bula sau chistul aerian, necroza tumorală sau necroza postembolică infectată. 

Cauza determinantă a supuraţiilor bronho-pulmonare o constituie infectarea parenchimului 
pulmonar, determinată în primul rând de bacterii și în special de germenii Gram negativi. 

Germenii aerobi cel mai frecvent întâlniți în supurații sunt: Stafilococul, Pneumococul, K. 
pneumoniae, Streptococul ş.a. 

Germenii anaerobi mai des întâlniți sunt: diferite varietăți de Streptococ (foetidus, anaerobius, palidus, 
parvulus), Bacilul funduliformis, Ramibacterium ramoozus, B. perfringens, B. coli, Vitionul holetic. 

Ca factori predispozanți trebuie menționată vârsta, în special între 30 şi 45 de ani, deoarece în 
această perioadă oamenii sunt mai frecvent expuși agresiunii mediului. Sexul masculin este mai des afectat 
pentru că profesiunile îl expun la schimbări bruște de temperatură sau la intemperii. 

Bolile generale sau cele locale pulmonare constituie, de asemenea, factori favorizanți ai bolii, astfel, 
diabetul, guta, saturnismul, alcoolismul, denutriția şi luesul (ca factori generali) sau bolile premergătoare 
pulmonare (pneumonie, bronho-pneumonie, infarctul pulmonar, bronşitele cronice, neoplasmul pulmonar 
etc.), precum şi ititația pulmonară prin praf, fum sau alte impurități (ca factori locali) creează condiții 
pentru instalarea bronho-pneumoniei. 

Un factor predispozant important este frigul (în special trecerea bruscă de la temperatură caldă la 
alta rece), deoarece prin scăderea rezistenţei generale a organismului sau prin vasoconstricția locală creează 
condiții favorabile agresiunii florei microbiene. 

Condiţii propice dezvoltării supurațiilor sunt şi intervențiile chirurgicale pe abdomen, torace sau 
rinofaringe, când procesul ia naştere prin aspirarea materiilor infectante. Mai pot fi menționate ca factori 
favorizanţi: agresiunile pulmonare locale, prin corpi străini sau traumatisme. 


3.4.3.4.1 ABCESUL PULMONAR 


Este o infecţie supurativă a plămânului, cu necroză asociată. 
Etiopatogenie — abcesele pulmonare pot fi primitive şi secundare. 

— În abcesele pulmonare primitive, numite și pneumonii necrotice specifice, calea de 
infecție este de obicei aeriană, iar supurația se produce într-un parenchim aparent 
sănătos anterior și se datorează florei microbiene care se găseşte în stare saprofită în 
căile respiratorii, dar care datorită unor factori favorizanți sau predispozanți (frig, boli 
intercurente, diabet, deficit imunitar) devine patogenă. 

—  Abcesele pulmonare secundare, ce reprezintă 50% din cazuri, se împart în abcese 
pulmonare secundare de cauze pulmonare și extrapulmonare: 

-  supuraţiile de origine pulmonară apar ca o afecțiune secundară unei 
pneumopatii, pe fondul căreia se grefează factorul supurativ (pneumonie, 
bronho-pneumonie, silicoză, obstrucţie bronşică cu atelectazie secundară, 
neoplasm pulmonar, infarct pulmonar) sau se dezvoltă într-o cavitate 
preexistentă ce se infectează (chist hidatic, bulă de emfizem, chist aerian, 
sechestru pulmonar, bronşiectazie); 

-  supuraţiile de origine extrapulmonară pot fi determinate de: 

1. aspirația materialului septic şi invadare pulmonară după amigdalectomii, 
operaţii pe abdomen sau ficat, sub anestezie generală. Aspiraţia septică 
se produce în special când este abolit reflexul de tuse: alcoolism acut, 
narcoză, stări comatoase, boli neurologice, miopatie primitivă etc. 
Aspiratul de conţinut alimentar gastric sau esofagian adaugă la obstrucție 
şi infecție şi iritația chimică. 

2. propagarea de la o boală de vecinătate (focare supurative sub- 
diafragmatice, esofagiene, mediastinale). 


3. diseminare pe cale sanguină (metastaze septice), în cursul diferitelor boli 
septice  (osteomielită, apendicită,  colecistită, infecții  puerperale, 
endocardite) sau în cursul unei septicopioemil. 

4. efracţie, ca urmare a unui traumatism sau a unor plăgi prin armă de foc 
(abcesele pulmonare prin penetraţie transparietală). 


În evoluția abcesului pulmonar se desctiu 3 faze: 
1. faza de constituire sau faza pneumonică, 
2. faza de supuraţie cu vomică, 
3. faza de abces constituit cu evacuare bronșică. 


Anatomo-patologic se succed următoarele procese generale: inflamație, supurație, necroză, scleroză. 


Clinic: 
- debutul este acut, de pneumopatie bacteriană, cu febră, tuse, junghi toracic; 
- debutul poate fi insidios, cu tuse, expectorație, febră moderată, fără semne care să evoce 
posibilitatea evoluției spre abcedare; 
- după câteva zile, cantitatea de spută creşte, devine purulentă și tristratificată (fetidă, în 
cazul infecției cu anaerobi), apar eventuale hemoptizii şi durere toracică. 


Modificările radiologice 
În perioada de constituire a pneumoniei supurative: 
-  Opacitate rotunjită, cu contur în general imprecis (specific proceselor inflamatorii), fără 
adenopatie satelită, omogenă, cu mici opacități nodulare în jur; 
-  Opacitate sistematizată cu topografie segmentară, de formă triunghiulară; de intensitate 
costală; 
- pe C.I. se va urmări apariția unei imagini hipertransparente în blocul opac, care nu trebuie 
confundată cu o bulă de emfizem. 


In stadiul de supuraţie colectată, după comunicarea cu arborele bronșic şi după vomică, apare o 
imagine hidroaerică situată oriunde la nivelul câmpurilor pulmonare. 

Figura 49. Fazele de evoluţie ale abcesului pulmonar 


Figura 50. Abces pulmonar drept constituit 


In evoluţie, prin resorbția procesului inflamator din jur, imaginea devine ovală cu axul mare vertical 
constituită dintr-o zonă transparentă situată deasupra unei zone opace, ele fiind separate printr-un nivel 
orizontal, care rămâne orizontal oricum am înclina bolnavul. 


Aspectul C.T. al abcesului pulmonar — o masă de densitate medie cu centrul hipodens, localizată 
într-un infiltrat pneumonic. Administrarea substanţei de contrast face mai clară demnarcaţia dintre zona 
centrală hipodensă si contur, care devine hiperdens. Se va putea evidenția un nivel hidroaeric în cazul în 


care se va produce o eroziune la nivelul unei bronhii, iar țesutul necrozat va fi înlocuit cu aer. (Prokop M, 
Galanski M. Spiral and Multislice Computed Tomography of the Body, New York; Thieme Stuttgart; 2003, 
pg. 340-341). 

Figura 51. Abces pulmonar, aspect C.T. 


Complicatii: pneumonii de vecinătate, pneumatocele compresive şi dispneizante (la copil), abcese 
bilaterale în cadrul pioemiei stafilococice, bronşiectazii, infectarea pleurei (empiem) şi fistule bronho- 
pleurale, abcese cerebrale, renale, pericardite, endocardite acute şi meningite, amiloidoză, anemie, 
malnutriție, caşexie în supurațiile cronice. 


Diagnosticul diferenţial al abcesului pulmonar depinde de perioada în care examinăm bonavul. 

În prima fază el trebuie deosebit de toate afecțiunile care determină opacități de tip pneumonic. 

Apariţia vomicii şi a imaginii hidroaerice confirmă diagnosticul de abces pulmonar. 

În această etapă trebuie făcută diferenţierea abcesului pulmonar de alte afecțiuni care determină 
imagini  hidroaerice: caverna TBC cu lichid, chisturi hidatice parțial excavate, bronșiectazii, 
hidropneumotorax, pleurezii interlobare puncţionate, hidropericard puncționat, hernii diafragmatice, 
megaesofagul, stafilococia pulmonară, caverne micotice suprainfectate, gome luetice excavate, chiste 
congenitale inflamate, cancer pulmonar primar excavat, metastaze pulmonare excavate, pleurezii interlobare 
puncționate, silicom excavat, sarcoidoză pulmonară excavată, sechestrația pulmonară chistică, bule de 
emfizem etc. 


3.4,3.4.2 GANGRENA PULMONARĂ 


Este cauzată de apariţia florei anaerobe cu fuzospirili asociată celei banale şi apare pe un fond de 
reactivitate locală foarte scăzută. Leziunile în plămâni sunt difuze, cu focare de necroză septică, sfacele şi 
cavități multiple în care supuraţia se adaugă procesului dominant de putrefacție. 


Aspectul radiologic - se constată un focar pneumonic întins, ocupând lobul mediu şi lobul 
inferior, în interiorul acestuia apărând, după vomică, una sau mai multe cavități anfractuoase cu nivel 
hidroaeric, cavitățile multiple se pot contopi. 

Evoluţia este de obicei rapidă și gravă, desfășurându-se continuu, progresiv, fără remisiuni sau cu 
remisiuni mici, fără importanță. 

După vindecarea clinică imaginea RX este în puține cazuri normală; foarte frecvent rămân sechele 
scleroase sau sclero-purulente (bronşiectazii, focare supurative). 

Cronicizarea gangrenei pulmonare este rară, dar posibilă, procesul fiind în bună parte înăbuşit de 
țesutul de scleroză; oricând pot surveni recrudescenţe evolutive. 

Diferenţierea gangrenei pulmonare față de abcesul pulmonar şi supuraţiile pulmonare difuze se 
poate face numai pe baza examenului complex clinic şi de laborator. 


3.4.3.4.3 SUPURAŢIILE PULMONARE DIFUZE 


În etiologia supuraţiilor pulmonare difuze se incriminează aceeaşi floră piogenă şi anaerobă care, în 
alte condiții individuale, determină abcesul și gangrena pulmonară. În supurațiile difuze lipseşte reacția 
tisulară limitativă. 

Datele clinice şi de laborator sunt similare în faza de debut cu cele ale pneumopatiilor inflamatorii 
acute, la care, în faza de supurație, se adaugă expectoraţia abundentă sau vomica. 

Evoluţia şi complicațiile sunt aceleaşi ca şi în cazul abcesului pulmonar. 


Modificări radiologice 

- procesul supurativ evoluează treptat, cuprinzând zone din ce în ce mai mari; 

-  opacitatea omogenă (pneumonică) se întinde repede, neregulat în câmpul pulmonar, poate 
să prezinte imagini hidroaerice şi mici zone transparente; 

- după apariția zonelor de destrucţie, aspectul RX poate fi comparat cu acel de „miez de 
pâine”; 

- schimbarea apreciabilă a aspectului de la o examinare la alta (întinderea treptată și 
şerpuitoare a imaginii) este importantă pentru diagnostic. 


Diagnosticul diferențial al supuratiilor pulmonare difuze 

Supuraţiile pulmonare difuze trebuie diferențiate de: 'TBC, chisturile aeriene mici supra-infectate, 
bronșiectazia intricată, stafilococia pulmonară, abcesul, procesele diverse de alveolită acută, pneumonia 
cronică, micozele pulmonare. 


3.4.4 TUBERCULOZA PULMONARĂ 


Examenul radiologic are limite care îl fac să reprezinte doar un element în cadrul bateriei semnelor clinice și 
de laborator necesare diagnosticului de certitudine al tuberculozei pulmonare. 


Clasificare 
Evoluția tuberculozei se face în mai multe stadii. 
- după Ranke: 
I TBC primar 
II TBC de diseminare 
II TBC secundar 
- după Ivanova: 
I TBC primar + TBC de diseminare 
II TBC secundar 
III reinfecția tuberculosă. 


3.4.4.1 TUBERCULOZA PULMONARĂ PRIMARĂ 


E Complexul primar 
-  Focarul pulmonar constituit după pătrunderea bacilului KOCH pe cale aeriană într-un 
organism indemn de infecţie tuberculoasă reprezintă şancrul de inoculare sau afectul 
primar tuberculos. 
- El este un focar pneumonic limitat, situat mai ales la bazele lobilor, unde ventilația este 
mai vie, iar perfuzia mai abundentă. 

- În ţările cu endemie TBC ridicată sau medie, afectul primar TBC apare în special în 
prima copilărie, atunci când copilul nu a fost vaccinat sau când vaccinul nu a fost de 
bună calitate şi deci nu a oferit protecţie. 

-  Afectul primar TBC poate apărea și la o vârstă mai avansată, în special la tinerii de 
vârsta armatei, care nu au fost infectați anterior şi când aceştia vin în contact cu surse 
virulente de infecție. 

- [mediat după apariţia afectului primar se constituie şi leziunile satelite ale acestuia — 
limfangita şi adenopatia TBC — elemente ce relizează în ansamblul lor „complexul 
primar” complex lezional specific primoinfecției TBC, la un individ lipsit de reacție 
specifică la bacil şi mai ales la toxina tuberculoasă (alergie). 


Examenul radiologic nu poate prevedea de la început modul de evoluţie a complexului, el putând fi 
de la început foarte zgomotos clinic şi după scurt timp să se resoarbă complet, fără a lăsa vreo urmă, după 
cum poate lua o alură gravă de la început până la sfârșit sau să prezinte un aspect clinico-radiologic benign 
până într-un moment când, datorită unei cauze oarecare, aspectul şi evoluţia să devină dramatică. 


I. Afectul primar 
Focarul de alveolită exudativă este situat în special la baza lobilor inferiori, de dimensiuni extrem de 
variate, de la 1cm sau chiar mai puţin, până la dimensiunile unui segment sau chiar peste. 


Figura 52. Complexul primar, dreapta afect primar calcificat 


Afectul devine bine vizibil însă, dacă nu s-a resorbit sau a rămas foarte mic, după ce s-a fibrozat, sau 
mai bine, după ce s-a calcificat, persistând ca atare de multe ori toată viața. În marea majoritate a 
cazurilor afectul primar este unic, de formă rotundă sau neregulat poligonală. Ca orice leziune 
exudativă, afectul are intensitate mică, subcostală. Intensitatea opacităţii creşte însă odată cu 
transformarea lui fibroasă. Conturul afectului este şters, aşa cum apare la majoritatea focarelor 
exudative, structura este omogenă, cu excepţia descreşterii intensității spre periferie; ea începe să 
devină neomogenă şi când focarul se fibrozează şi mai ales se calcifică. 


Evoluţia în timp a afectului primar TBC este aceea a oricărei leziuni exudative: 
e poate să se resoarbă cu restitutio ad integrum, deci fără urme radiologice; 
e se poate cazeifica şi să se fibrozeze, lăsând un câmp de induraţie fibroasă pe locul afectului 
sau, când devine foarte mic, să dispară printre formațiunile anatomice învecinate; 
e uneori, în jurul procesului specific se produce un proces inflamator nespecific 
(epituberculoză) care măreşte dimensiunile afectului primar. 

e. 9. e. 


Figura 53. Evoluţia complexului primar — cavernă primară, lobită TBC, epituberculoză 


e se poate încapsula după cazeificare, transformându-se într-un tuberculom; 
e se poate ulcera, transformându-se într-o cavernă primară. 


II. Limfangita TBC 
Al doilea element al complexului primar este reprezentat de un proces de angeită şi periangeită 
specifică, vasele limfatice reprezintă vectorul procesului infecțios de la afect la ganglionii sateliți. 
Radiologic: 
- Se prezintă sub formă de benzi opace cu contur la început şters, cu direcţie hilipetă, de 
intensitate mică, cu noduli miliari în „şirag de perle” înşirați de-a lungul lor. 
- După un oarecare timp, procesul se resoarbe sau se fibrozează, intensitatea benzilor creşte, 
iar conturul devine net. 
- Imaginea radiologică a limfangitei poate persista timp îndelungat, de cele mai multe ori însă 
benzile se pierd între imaginile vaselor pulmonare din regiune. 


III. Adenopatia satelită 

Este al treilea element al complexului primar şi elementul precumpănitor în evoluţia ulterioară a 
infecției TBC datorită evoluţiei ei lente. Ea este elementul responsabil al majorității complicațiilor 
complexului primar malign. 


Morfologic 

Adenopatia TBC este rezultatul unei hipertrofii ganglionare cu modificare extensivă a țesutului limfatic 
ce evoluează spre cazeificare şi un proces proliferativ granulomatos specific cu tendință mai mică la 
cazeificare. Ganglionul sau grupul ganglionar afectat cuprinde teritoriile de drenaj limfatic. 

Radiologic 

Adenopatia realizează o opacitate rotundă sau ovalară, de dimensiuni variate — de la câțiva mm la câțiva 
cm, uni- sau bilaterală, de intensitatea opacității mediastinale şi contur net, policiclic în cazul interesării 
mai multor grupe ganglionare. 

În cazul unei evoluții benigne, imaginea radiologică a adenopatiei descrește încet, până la dispariție sau 
păstrează imagini remanente fibroase sau calcare (uniforme), care se pot confunda cu imaginea vaselor 
din regiunea hilară prinse axial în conul de raze. 

Radiologic, ganglionii apar ca opacități neomogene, muriforme, de intensitate supracostală, bine 
conturate. 

Figura 54. Calcificări ganglionare hilare 


Când cele trei elemente ale complexului primar sunt vizibile pe imaginea radiologică, iau aspectul 
caracteristic bipolar „în halteră”. Uneori însă situația elementelor în conul de raze sau înglobarea lor într-o 
masă de congestie perifocală integrează elementele într-o singură opacitate realizând un aspect unipolar. 


E Complexul primar progresiv 

Denumit şi complex primar complicat, malign, se instalează ca şi cel simplu, dar evoluția sa nu este 
spre vindecare ci generează complicații care pot fi foarte grave sau pot lăsa sechele morfologice sau 
amputaţii funcționale importante. 

Complicațiile complexului primar progresiv pot fi: localizate şi diseminate. 


| Complicaţiile localizate: pot interesa bronhia, pleura sau parenchimul pulmonar. 
a) complicaţii bronşice 
Fistula adenobronşică reprezintă o complicație pornită de la ganglionul cazeificat şi fistulizat, dar 
manifestările majore sunt la nivelul bronbhiei. 
În evoluţia adenopatiei se produce destul de frecvent un proces de cazeificare, care, ca orice proces 
necrotic, poate să se fibrozeze, să se încapsuleze sau să se lichefieze şi să evacueze. Evacuarea 
cazeumului lichefiat se produce pe o fistulă a unei bronhii din vecinătate. 
Radiologic 
În momentul constituirii fistulei, imaginea adenopatiei se modifică, conturul masei ganglionare 
se şterge, devine difuz, iar dimensiunile scad într-un ritm destul de accelerat (proporțional cu 
cantitatea de cazeum ce se evacuează din ganglion), având în centru o imagine hipertransparentă 
înconjurată de un inel radioopac gros în jur. 


b) complicaţii pleurale 
Manifestate, în special, prin revărsate lichidiene în marea cavitate sau interlobar, de data aceasta 
purulente, cu bacil KOCH* și evoluţie foarte înceată şi capricioasă. 

| Radiologic — imaginea nu are nimic specific, în afara dinamicii în timp. 


c) complicaţii pulmonare: condensările pulmonare pot fi mecanice reflexe sau inflamatorii. 


Condensările mecanice reflexe sunt reprezentate de atelectazii despre care s-a vorbit anterior. 
Condensările inflamatorii pot fi cazeificante şi necazeificante: 

+  condensările inflamatorii necazeificante (benigne) sunt reprezentate de: lobite, segmentite, 
congestii perifocale, corticopleutite, periscizurite. Toate aceste forme recunosc un substrat 
exudativ de cauză alergică, apar rapid, evoluează fără un tablou clinic evident sau frust şi 
necaracteristic. 

e  condensările inflamatorii cazeificante (maligne) sunt reprezentate în special prin pneumonia 
cazeoasă, complicaţie a complexului primar la orice vârstă, dar mai ales în prima copilărie. 


Caverna primară se poate localiza la nivelul afectului primar sau a adenopatiei. 


3.4.4.2 TUBERCULOZA de DISEMINARE 


Reprezintă modul cel mai adesea întâlnit în procesul de progresiune al TBC, important atât pentru 
evoluţia ulterioară a bolii, cât şi pentru gravitatea sechelelor morfologice sau funcționale. 
Căile de diseminare sunt: bronbhice, limfatice şi hematogene. 


a). Diseminările bronhogene 

- Reprezintă una din formele cele mai obişnuite de diseminare a TBC, atât în stadiul primar, 
cât şi în cel secundar, atunci când un focar cazeos lichefiat a fost vehiculat pe o bronhic. 

- La copil, această diseminare se produce în special după instalarea fistulei adenobronhice, 
materialul infectat fiind vehiculat prin tuse spre bronhiile distale. 

- După importanța masei vehiculate pot să se producă focare de diseminare puțin 
importante ca număr şi volum (noduli Simon Abricosov), după cum pot apărea focare 
multiple care să intereseze ambele câmpuri pulmonare (bronhopneumonie). 


Figura 55. Nodulii Simon Abricosov 


Bronhopneumonia TBC 
Este cea mai gravă formă de diseminare bronhogenă, dar și cea mai rar întâlnită, mai ales după apariția 
tuberculostaticelor. 


Această formă, ca şi pneumonia cazeoasă, își datorează gravitatea scăderii posibilității de apărare a 
organismului, fiind întâlnită mai ales la copilul mic. Aspect radioimagistic: opacități nodulare mici şi 
mijlocii difuz conturate, localizate de obicei în ambele câmpuri pulmonare, mai frecvent în cele două 
treimi superioare. Uneori, ele pot fi localizate într-un lob sau segment pulmonar (bronhopneumonie 
pseudolobară). 

Figura 56. Bronhopneumonie miliară TBC 


Figura 57. Bronhopneumonie pseudolobară 


Opacităţile au tendința la confluare şi la escavare. Evoluția leziunilor este mai lentă decât în 
bronhopneumoniile nespecifice. 


b) Diseminările hematogene sunt caracterizate prin apariția unor opacități, de obicei, 
micronodulare diseminate uniform în ambele câmpuri pulmonare. 


3.4.4.3 TUBERCULOZA SECUNDARĂ (FIIZIA) 


Reprezintă forma caracteristică vârstei adultului, înregistrând frecvența maximă la tineri şi maturi în 
teritoriile cu incidență maximă şi afectează preponderent populaţia vârstnică în ţările cu risc foarte mic de 
infecţie. 

În TBC secundară se încadrează toate formele de tuberculoză care survin, de obicei, tardiv (uneori 
şi în continuitate), după vindecarea complexului primar, prin reactivarea pe loc sau la distanță, prin 
mecanisme variate, a unuia sau mai multor focare latente postprimare. Aceste forme de tuberculoză au o 
evoluție cronică, în pusee, cu extindere bronhogenă, cu formare de leziuni cazeos-cavitare, cu eliminare de 
BK, cu tendință de vindecare prin fibrozare (nu prin calcifiere ca în tuberculoza primară). 

Examenul radiologic pune în evidență etapele de debut care pot elucida modul de instalare a 
tuberculozei secundare. Ftizia se produce prin următoarele mecanisme, care în ordinea importanței și 
frecvenţei sunt: 

1.  Ftiziogeneza apicală. Ftizia începe sub forma reactivării leziunilor nodulare apicale (noduli 
Simon), consecinţa la rândul lor a unor diseminări discrete, hematogene post-primare (pornite 


de la elementele complexului primar). 


2. Mecanismul ganglio-bronhogen, în care consecutiv perforaţiei se produce aspirarea 


conținutului cazeos în segmentul pulmonar respectiv. 


3. In situaţii foarte rare, ftizia poate avea originea dintr-o tuberculoză bronşică primitivă, din 


nodulii miliari ai unei granulii vindecate. 


Formele clinice de ftizie corespund, de fapt, etapelor succesive prin care trec leziunile tuberculoase: 


A. Tuberculoza în focare nodulare apicale 

Radiologic, se observă opacități nodulare mici, de intensitate costală-subcostală, cu contur fluu, cu zone 
de confluare, uneori, chiar cu discrete zone transparente în interior, (corespunzătoare unor 
microulcerații), situate apical, leziuni cu dinamică radiologică, fie în sensul unei extinderi, fie al 
diminuării lor (în special sub tratament). Adesea, investigația radiologică necesită efectuarea de 
tomografii ale vârfurilor în poziții multiple. 


Clinic, această formă este aproape complet asimptomatică, sau cu semne discrete de activitate. 
Baciloscopia este pozitivă numai la culturi repetate. 


B. Tuberculoza infiltrativă 
Cuprinde diversele tipuri de infiltrate precoce inclusiv infiltratele formate 77 situ, pe fondul leziunilor 
nodulare apicale deja amintite. 


e Infiltratul rotund subclavicular Assman -— poate constitui, în unele cazuri, leziunea de 
debut a TBC secundare, reprezentat de un focar exudativ, situat de preferință în segmentul dorsal, 
retro- sau subclavicular (Figura 58). 


Radiologic, se manifestă sub formă de opacitate rotundă, de 1-3 cm diametru (uneori se găsesc 2 sau 3 
infiltrate simultan, a căror dinamică poate diferi total una de alta), cu caracterele leziunilor exudative — 
intensitate subcostală, contur şters, omogenă. Dinamica radiologică a acestei formațiuni este foarte vie, 
putându-se resorbi sau excava în 2-3 săptămâni astfel că urmărirea radiologică trebuie să se facă în 
etape scurte. 


a. 


Figura 58. Tipuri de infiltrate tuberculoase secundare 


Resorbția se produce în majoritatea cazurilor de la periferie spre centru, cu reducerea diametrului. Când 
evoluţia este favorabilă, resorbția realizează un discret câmp de induraţie fibroasă care se poate 
confunda cu desenul pulmonar din regiune sau merge până la restitutio ad integrum. 


Sunt cazuri când focarul exudativ se cazeifică, se încapsulează şi se transformă în tuberculom; în multe 
cazuri se lichefiază realizând o cavernă. 

Figura 59. Infiltrat tuberculos subclavicular dreapta 


Diagnosticul diferenţial radiologic este foarte dificil, putând fi elucidat doar prin dinamica în timp a 
imaginii sub tuberculostatice, sau prin examenul histologic după toracotomie exploratorie. Trebuie 
luate în considerare: carcinomul primitiv nodular rotund periferic, metastazele hematogene unice se 
manifestă tot ca opacități rotunde solitare, tot în grupa neoplasmelor care dau opacități rotunde solitare 
se include şi sarcomul primitiv, asemănător ca aspect radiologic cu carcinomul periferic, dar cu o 
dinamică mai vie, şi localizarea pulmonară a mielomului multiplu (plasmocitomul), tuberculomul, 
considerat de mulți autori ca imaginea tipică pentru opacitate rotundă solitară, infiltratul (rotund) 
fugace Löffler, granulomul de corp străin inhalat, chistul hidatic etc. 


o Infiltratul nebulos periferic Rădeker — apare mai frecvent decât forma precedentă. Este 
reprezentat de un proces întins de alveolită exudativă intricată cu leziuni de proliferare, mase de 
colagen şi fibroză, fapt ce dă procesului un aspect neomogen proteiform. 


Radiologic, imaginea corespunde substratului morfologic descris, în sensul că opacitatea este întinsă, 
poate interesa o mare parte dintr-un segment, de regulă segmentul dorsal sau apical inferior, uneori 
afectează parţial ambele segmente, localizat predominant în manta, intensitatea opacităţii este 
predominant subcostală, uneori greu de sesizat, iar structura neomogenă prin prezența de opacități mai 
intense corespunzătoare focarelor proliferative şi fibroase (aspect nebulos). De multe ori, apar în masa 
opacității imagini de hipertransparenţă, corespondent al ulceraţiilor şi al bulelor rezultate prin procese 
de ventil expirator. 


Diagnostic diferenţial: pneumoniile acute, pneumonia Friendlănder, congestia perifocală tuberculoasă 
(epituberculoza), chistul hidatic, neoplasmul pulmonar, limfogranulomatoza malignă Hodgkin, tumorile 
benigne, infarctul pulmonar, pneumonia francă lobară. 


e Infiltratul pneumonic segmentar 
Se prezintă ca o opacifitate omogenă cu localizare strict segmentară, cu delimitare netă pe scizură şi 
structură neomogenă. 


Evoluţia. Infiltratul precoce, deşi nu reprezintă chiar prima manifestare anatomo-radiologică a ftiziei, 
trebuie considerat ca o fază critică, deoarece evoluția se poate face în sensuri diferite în funcție de 
reactivitatea organismului şi de tratamentul aplicat. 


In cazul unui tratament precoce, eficace, leziunile infiltrative se resorb în întregime, cu resżitutio ad 
integrum. 


În majoritatea cazurilor se resorb numai parţial, transformându-se în leziuni fibro-nodulare mai discrete 
sau mai evidente, sau într-o zonă de induraţie fibroasă cu caracter sechelar. 

In alte cazuri, infiltratele de orice tip, mai ales în situația unor tratamente ineficiente, pot duce la 
formarea unor zone de cazeum care se încapsulează, dau naştere la tuberculoame sau cazeoame. 

Figura 60. Infiltrat TBC de tip pneumonie 


In situaţia unei evoluţii nefavorabile, infiltratele vor progresa spre cavernizare; concomitent cu 
excavatea se produce şi însămânțarea bronşică la distanță homolateral, sau, foarte frecvent, 
controlateral, cu formarea de noi focare infiltrative. 


C. Tuberculoza fibro-cazeoasă cavitară 

Reprezintă o etapă mai avansată, când TBC infiltrativă a ajuns în faza de cazeificare şi lichefiere 
devenind forma obişnuită (comună) a tuberculozei adultului. 

Elementul cardinal al acestei forme este caverna, care este asociată cu alte tipuri de leziuni: infiltrate, 
stenoze bronșice, zone de atelectazie, emfizem, bronşiectazii, modificări pleurale etc. 


Figura 61. Diferite aspecte ale cavernelor TBC 


| Expresia radiologică a diverselor stadii evolutive ale unei caverne cuprinde: 

- Caverne recente (gradul I) caracterizate prin zone transparente neregulate, în cuprinsul unor 
opacități rău delimitate. 

- Caverne elastice (gradul II) cu aspect de inel opac cu grosime egală (1-2 mm) cu contur regulat, 
ce delimitează o arie transparentă în interior; ele corespund stadiului de eliminare 
cvasicompletă a substanţei cazeoase şi de configurare a unui perete conjunctiv delimitat de 
lumenul cavitar care a luat naştere în acest fel; prezintă frecvent şi bronhie de drenaj. 

Figura 62. Cavernă TBC subclaviculară stângă 


-  Caverne fibroase (gradul III) al căror inel opac apare mai gros (3-4 mm), mai dens, cu o arie 
transparentă mai voluminoasă în interior, uneori cu nivel orizontal. 


Dispoziţia cavernelor tuberculoase este preferenţială în lobii superiori, dar se pot dezvolta şi vârful 
lobilor inferiori, lobul mediu sau chiar în piramidele bazale. Dimensiunea este variată, de la 1 cm până 
la caverne gigante, care ocupă un întreg; lob (evidări lobare). 


Figura 63. Aspecte diferite — caverne TBC 


Diagnostic diferenţial: abcesul pulmonar, neoplasmul pulmonar excavat, tumorile pulmonare benigne, 
chisturile aeriene, în special cele solitare, dilataţiile bronşice, în special forma „pseudo-chistică” sau 
chisturile bronşice, chistul hidatic evacuat, micozele pulmonare cavitare, infiltratele fugace ulcerate, 
silicoza pseudotumorală cavitară, emfizemul bulos. 


D. 'Tuberculozele fibroase 

Sunt forme caracterizate prin predominanţa elementelor fibroase, ireversibile, printr-o evoluţie lentă şi 
relativ benignă, dezvoltate în absența manifestărilor hiperergice. 

Se descriu mai multe forme ale fibrozei pleuro-pulmonare posttuberculoase: 

e  Scleroza nodulară apicală apărută prin transformarea fibroconjunctivă a leziunilor ftizice 
nodulare, infiltrative sau chiar cavitare. 


Figura 64. Tuberculoză fibroasă apicală dreapta 


e  Sclerozele difuze, sistematizate, manifestate printr-o fibroză perivasculară şi peri-lobulară 
limitate la un teritoriu lobar sau extinse la unul sau ambii plămâni. 

e  Fibrozele dense „mutilante” — se produc prin transformarea fibroasă secundară a unor 
leziuni fibrocazeoase localizate într-un segment, un lob sau chiar un întreg plămân. Procesul 
expansiv fibros alterează arhitectura parenchimatoasă, vasele, motiv pentru care acestor 
fibroze li s-a conferit denumirea de fibrotorax. 

e  Fibrozele pleurale constituie consecințele progresiunii unui proces de organizare 
conjunctivă pleurală înspre parenchimul pulmonar. 


Figura 65. Leziuni fibrocavitare diseminate bilateral 

Figura 66. Fibrotorax posttuberculos cu pneumotorax închistat bazal dreapta 


Diagnosticul diferenţial al TBC de tip fibros difuz sau dens 

Sclerozele tuberculoase difuze trebuie diferenţiate de pneumopatiile interstițiale difuze nespecifice: 
sarcoidoza pulmonară, mucoviscidoza, fibroza interstițială difuză, alveolitele alergice, silicoza şi celelalte 
pneumoconioze, colagenozele. 

Fibrotoraxul trebuie diferențiat de afecțiunile care pot realiza „sindromul hemitoracelui opac” cum 
sunt: atelectazia pulmonară, pleureziile masive, pahipleuritele masive, plămânul distrus. 


TUBERCULOMUL 

Punctul de formare poate să fie orice focar cazeos activ sau regresiv (indiferent de mecanismul de 
apariție, limfohematogen sau bronhogen). 

Radiologic (Figura 67); opacitate rotund — ovală, relativ omogenă, de intensitate costală/ 
supracostală, cu contur net, regulat, cu diametrul de 2-4 cm, localizată în lobul superior apico-dorsal, 
conținând calcificări în interior. Când devine activ, conturul se estompează și apar zone de transparenţă în 
interior. 


Figura 67. Tuberculom subclavicular dreapta 


Evoluţia lor este spre vindecare: 50% rămân staționare, 25% sunt regresive, dar fără resorbție 
completă şi 25% mai ales cele cu diametrul >5 cm se vor reactiva. 

Aspect C.T. 
- Înfiltratele acinare, opacităţi difuze, slab delimitate, apărute în urma diseminării bronhogene 
a tuberculozei, sunt semn de boală acută. Au aproximativ 2-10 mm, sunt localizate 
peribronhovascular, cu posibilă tendință la confluare, când formează tuberculoza 
pseudolobară. 


Figura 68. Infiltrate TB, aspect C.T. 


-  Noduliui miliari apar ca opacităţi nodulare de 1-2 mm, cu distribuţie în întreg parenchimul 
pulmonar, dar cu predominanţă în zonele perivasculare şi paraseptale. Fi rezultă din 
diseminările hematogene. 


Figura 69. Tuberculoză miliară, aspect C.T. 


Cavernele T.B. apar ca zone hipertransparente, cu un perete opac, de dimensiuni variabile. Sunt 
localizate predominant apical şi subclavicular sau intercleidohilar. (Prokop M, Galanski M. Spiral and 
Multislice Computed Tomography of the Body, New York; Thieme Stuttgart; 2003, pg.335-336). 

Figura 70. Caverne TB, aspect C.T. 


3.4.4.4 PLĂMÂNUL OPERAT POST TBC 


Înaintea erei tuberculostaticelor, una dintre metodele de tratament era colapsoterapia care asigura 
vindecarea procesului inflamator parenchimatos specific prin asigurarea unui repaus funcțional. 
Acesta se putea realiza prin: 

Pneumotorax terapeutic. Acesta fiind realizabil în condițiile în care nu există simfize pleurale. 
Operația Iacobeus permitea instituirea acestuia în cazul unor simfize pleurale puțin extinse. 

Extrapleural cu bile de celuloid sau ulei steril (oleotorax). În situația existenței unor aderențe 
pleurale extinse, frecvente în TBC, pneumotoraxul nu mai este posibil astfel se poate aborda spațiul 
extrapleural introducându-se diferite elemente ca bile de celuloid, ulei steril. 

Toracoplastia constă în rezecția primelor coaste cu introducerea părților moi în torace, realizând în 
acest fel compresia parenchimului adiacent. 


Spitalul Judetean de Urgenta Timi 
11206-191024 303-114318 


20111206-19 


Acq Tm: 19:10;:25.0( 


Figura 71. Toracoplastie Figura 72. Oleotorax 


81 


3.4.5 MICOZELE PULMONARE 


Micozele pulmonare sunt inflamații cronice, rar acute, determinate de flora fungică endogenă sau exogenă. 
În ultimii ani se observă creșterea frecvenţei afecțiunilor micotice. Creşterea pare a fi datorată tratamentului 
de lungă durată cu antibiotice şi corticosteroizi. 

Agenţii cauzali sunt nişte ciuperci ce se găsesc sub forma de micelii şi spori. Foarte multe ciuperci 
trăiesc ca saprofite în căile respiratorii superioare și, în anumite condiții, devin patogene. În general produc 
afecţiuni uşoare, nefiind totuşi rare cazurile când pot da afecţiuni cu evoluție gravă. Poarta de intrare cea 
mai comună este pielea, plămânul ocupând locul al doilea. Majoritatea afecțiunilor fungice rămân cantonate 
la poarta de intrare. În puţine cazuri se poate produce o generalizare hematogenă, localizările de elecție 
fund plămânul şi sistemul nervos central. Odată ciuperca pătrunsă într-un ţesut, se produce o reacţie 
tisulară secundară care constă în necroza purulentă în jurul ciupercii, cu formarea unui țesut de granulaţie 
histiocitar şi incapsularea focarului patologic. 

Procesul micotic se poate localiza la nivelul căilor aeriene superioare (orofaringe, laringe, trahee, 
bronhii mari) sau profunde (sistemul bronho-alveolar). 

Clinic, micozele pulmonare evoluează atât sub forma de pneumopatii și bronhopneumopatii acute 
sau subacute cu posibilitatea de a se transforma în supuraţii, cât şi sub forma de pneumopatii cronice 
localizate sau difuze. În afara de imaginile tipice care caracterizează aspergilomul, aspectele radiologice sunt 
destul de polimorfe. Se pot observa imagini cavitare şi adenopatii. Diagnosticul se pune pe datele de 
laborator, prin examenul microscopic al sputei, uneori fiind necesară efectuarea de culturi. 


E ASPERGILOZA PULMONARĂ 

Este produsă de Aspergillus (este un saprofit obişnuit al căilor respiratorii superioare, dar care, în 
anumite condiții, devine patogen). Ciuperca proliferează în anumite condiţii biologice: depresie imunitară 
după tratamente prelungite cu corticosteroizi, antibiotice, antimitotice, după radioterapie cu doze mati, 
după boli de sistem şi cancere şi într-o serie de boli generale de lungă durată şi anergizante. Este mai 
frecventă la bărbaţi decât la femei (3:1). 


Forme radioclinice: 

1.  Bronşita aspergilară 

2.  Pneumopatia aspergilară se traduce prin prezența unor focare de tip pneumonic sau 
bronhopneumonic bacteriene. 

3.  Aspergiloza diseminată, invadantă are o evoluție rapid extensivă, cu focare bronho- 
pneumonice cu tendința la necroză. Prezintă frecvent diseminări de tip septicemic cu 
localizări viscerale. 

4.  Aspergilomul (micetomul) reprezintă cea mai frecventă formă. Se grefează pe orice 
cavitate pulmonară preexistentă: cavitați tuberculoase, cavitați reziduale după abces 
pulmonar, cancer pulmonar excavat, bronșiectazii, distrofii polichistice, chisturi aeriece, 
bule de emfizem, cavități restante după chist hidatic etc. în majoritatea cazurilor se grefează 
pe caverne tuberculoase ce au devenit abacilare, mai ales pe caverne vechi fibroase sau 
deterjate. 


Aspect radiologic 

Apariţia maselor miceliene în interiorul cavității reprezentate radiologic ca o opacitate rotund- 
ovalară sau reniformă, cu un diametru de 3-5 cm, de intensitate costală, omogenă, cu contururi nete sau 
mamelonate în interiorul cavernei. 

Figura 73. Micetomul 


Caracteristica principală a acestei mase opace este mobilitatea ei în cavități, imaginile radiografice 
efectuate în decubit dorsal sau lateral confirmă această mobilitate. În timp, masa miceliană creată devine 
neomogenă, umplând parțial cavitatea şi menajând o zonă aerică semilunară la polul superior al cavității. 
Semiluna aerică este de dimensiuni variate, după marimea cavităţii şi a masei miceliene. Uneori este foarte 
subțire şi are forma unui disc sau o formă liniară. În decubit dorsal, spaţiul radiotransparent înconjoară ca 
un halou masa micelană. 


Figura 74. Aspergilom în cavernă TB — aspect C.T. 


Evoluţia aspergilomului pare să depindă mai mult de caracteristicile cavității şi de calitatea 
ţesuturilor decât de virulenţa ciupercii. Foarte rar este posibilă moartea ciupercii (cel mai adesea după o 
suprainfecție) cu reducerea masei aspergilare și calcificarea ulterioară, în cavitate apărând cavernoliți. Mai 
rată este regresiunea spontană a aspergilomului. Uneori este posibilă suprainfectarea. Cel mai adesea 
bacteriile invadează cavitatea după moartea ciupercii, ducând la abcedare. O altă modalitate evolutivă, 
foarte rară, este aceea a „plămânului mucegăit” ce se caracterizează printr-o colonizare fungică masivă și 
difuză a tuturor spațiilor aerice pulmonare. Această evoluție deosebit de malignă se întâlnește la bolnavii 
debilitați și tarați în urma unor boli de sistem, neoplasme şi boli cronice. 

E HISIOPLASMOZA 

Este o micoză al cărei agent patogen este o ciuperca denumită Histoplasma. Histoplasma produce 
leziuni pulmonare necaracteristice care constau în calcificări nodulare multiple localizate predominant în 
câmpurile pulmonare superioare şi în regiunile hilare însoţite de adenopatii asemănătoare cu cele din 
tuberculoză. Diagnosticul se poate determina numai prin explorări alergo-imunologice precum şi prin 
evidențierea parazitului în sângele periferic, în țesuturi şi în spută. 


E ACTINOMICOZA PULMONARĂ 

Este produsă de ciuperca Actynomices israelii. Ciuperca trăieşte ca saprofit la nivelul cavității 
bucale. Înainte de descoperirea antibioticelor era infecția fungică cea mai frecventă. Afecțiunea are 
maximum de incidență între 20 şi 40 de ani și este mai frecventă la bărbați decât la femei. 


E CANDIDOZA PULMONARĂ 
Este o micoză produsă de diferite specii de Candida (C. albicans, C. tropicalis, C. pseudotropicalis, 
C. parakrusei etc.). C. albicans poate trăi ca saprofit la nivelul orofaringelui, vaginului şi pielii. Există două 
forme de candidoză: 
- candidoza bronhopulmonară se traduce radiologic prin opacităţi de tip pneumonic. 
- forma diseminată de tip miliar. Foarte frecvent se observă o hipertrofie a ganglionilor 
hilari. 
Diagnosticul se bazează pe punerea în evidență a ciupercii în aspiratul bronşic, intradermoreacția la 
Candida şi testele imunologice. 


3.4.6 PARAZITOZELE PULMONARE 


E ECHINOCOCOZA PULMONARĂ 

Este cea mai frecventă formă de parazitoză pulmonară al carei agent patogen este zaenia echinococceuns. 

În organismul uman locurile de predilecție ale parazitului sunt ficatul şi plămânii. Localizările la 
nivelul creierului, splinei, cordului, rinichilor şi pancreasului sunt rare. 

La nivelul toracelui, chistul hidatic este repartizat astfel: 95% la nivelul plămânilor, 5% la nivelul 
mediastinului, pleurei şi diafragmului. 

Chistul conține un lichid clar, ca apa de stâncă, şi nisip reprezentat de scolecși, iar în ficat poate 
conține numeroase vezicule fiice în suspensie. La plămân, chistul hidatic poate avea sediul periferic, în 
centrul unui lob sau în aproprierea hilului. Parenchimul pulmonar din jurul adventicei chistului hidatic 
poate fi perfect sănătos, contur net, alteori este sediul unor procese congestive şi atelectatice care explică 
hemoptizia şi conturul care este pierdut, şters. 

În chistul hidatic se disting mai multe perioade evolutive: 

- de constituire sau de chist închis 
- de vomică 
- de evacuare şi supuraţie. 


Semne radiologice 
Semnele radiologice variază în raport cu faza clinică în care se face examenul. 
Chistul hidatic necomplicat (închis) se prezintă sub forma unei opacități cu următoarele caractere: 

— forma rotundă sau ovalară, uneori aplatizată când vine în contact cu peretele toracic, 
mediastin, diafragm, scizuri. Alteori poate prezenta o ancoşă sau un aspect polilobat, când 
se găseşte în apropierea unor structuri bronhovasculare rigide. 

— structura: omogenă. 

— intensitatea: în general subcostală, prin ea observându-se coastele şi desenul pulmonar al 
parenchimului suprapus la acelaşi nivel. 


84 


contur: net, dar care poate deveni şters când chistul creşte şi se produc reacții inflamatorii 
în jur. 
dimensiuni: variate, de la 1 la 20 cm, uneori mai mult. 
localizarea: pare mai frecventă în dreapta, cu predilecție pentru lobii inferiori. 
număr: de obicei unic; în 16% din cazuri se constată localizări multiple. 
plasticitatea: chistului hidatic se pune în evidență prin mişcări respiratorii forțate şi 
schimbări de poziţie, în care dimensiunile şi forma chistului hidatic se modifică discret şi 
realizează semnul ESCUDERO-NEMENOV („respirația chistului”): 

- în inspir forțat, chistul hidatic se alungeşte cranio-caudal 

- în expir, chistul se turteşte transversal. 


S Ca E 
[| 
fe 


Figura 75. Echinococoză pulmonară- stânga multiplă, dreapta unică 


Chistul hidatic complicat: se prezintă sub următoarele forme: 


când se produce o fisurare a adventicei sau a unei bronhii invecinate, aerul pătrunde printr- 
un sistem de supapă cu ventil expirator în spațiul dintre adventice şi exochist unde este 
reținut. Radiologic, se observă o transparenţă la polul superior al opacității chistului sub 
formă de semilună (semnul MORQUIO). 

când se produce o ruptură a chistului cu realizarea unei fistule mari și apariția unei vomici cu 
lichid clar şi sărat, chistul prezintă aspecte radiologice variate: „semnul dublului arc”, imagine 
hidroaerică tipică, membrana aflându-se sub nivelul lichidului, „semnul membranei 
plutitoare” etc. 


Uneori chisturile corticale se rup în cavitatea pleurală ducând la apariția unei pneurezii. Ruptura 
unui chist în pericard este excepţională. 


Diagnosticul diferențial: 


chistul hidatic plin trebuie diferențiat de toate opacităţile rotunde sau ovalare: infiltratul 
rotund tuberculos, tuberculomul, cancerul pulmonar periferic, metastaza solitară, sarcomul, 
tumorile benigne etc. 

chistele hidatice multiple trebuie diferențiate de toate opacitățile rotunde multiple: TBC 
pulmonară, bronhopneumonia nespecifică, abcesele multiple, silicoza, neoplasmul pulmonar 
multicentric, metastazele pulmonare etc. 

chistul hidatic supurat trebuie diferențiat în primul rând de abcesul pulmonar. 

-  chistului hidatic evacuat în totalitate prin vomică — diagnosticul diferențial se face cu 
imaginile radiotransparente: caverna tuberculoasă, chistul aeric, bula de emfizem, abcesul 
pulmonar evacuat în totalitate. 


Evoluție 

Chistul hidatic se poate vindeca fără să producă vomică. Este o modalitate de evoluţie rar întâlnită. 
Alteori vindecarea se produce după vomică cu eliminarea lichidului în totalitate şi a membranei proligere. O 
asemenea vindecare este destul de rară. 

O altă modalitate de evoluție este infectarea chistului şi transformarea lui într-o supuraţie cu o 
evoluţie foarte lungă. 

Calcificarea chistului hidatic se produce la cele care au sediu hepatic, dar nu se întâlneşte la cele 
pulmonare. În cursul calcificării, chistul hidatic se poate micșora, iar în cele din urmă rămâne o cicatrice 
fibrocalcară. 

Tratamentul de elecție al chistului hidatic este cel chirurgical şi constă fie în enuclearea chistului, fie 
în exereza segmentului sau lobului în care este situat chistul. Tratamentul medical cu clorochin urmărește 
omorârea larvelor și a dat unele rezultate. 


Aspect C.T. 
Imagine rotund ovalară, cu pereţi subțiri, conţinut lichidian. Când membrana este erodată într-o 
bronhie, iar o parte din conţinut este eliminat prin vomică, vom avea o imagine cu nivel hidro-aeric, cu 


membrana proligeră parţial colabată. (Prokop M, Galanski M. Spiral and Multislice Computed Tomography 
of the Body, New York; Thieme Stuttgart, 2003, pg. 340). 


Figura 76. Chist hidatic pulmonar — aspect C.T. 


E CISTICERCOZA PULMONARĂ 

Este foarte rară şi este determinată de embrionul hexacant al zaeniei solium. Gazda definitivă a 
parazitului este omul, iar cea intermediară este, de obicei, porcul. 'Țesuturile mai des afectate sunt pielea și 
țesutul subcutanat, creierul şi meningele, muşchii, globul ocular, inima, ficatul. După o evoluţie de câţiva 
ani, parazitul moare şi se impregnează cu săruri calcare. Localizarea pulmonară este rară. 

Radiologic, la început se observă opacități nodulare multiple, rotunde sau ovalare, net delimitate, 
răspândite în ambele arii pulmonare, de intensitate subcostală, care seamănă cu metastazele. Diagnosticul 
radiologic este dificil în forma evolutivă. 

Figura 77. Cisticercoza pulmonară 


După moartea parazitului, opacitățile se calcifică central, periferic sau în totalitate, devin mai mici și 
neomogene. Imaginea radiologică este, de cele mai multe ori, cu aspect de mici chisturi lichidiene în 
interiorul cărora se evidențiază parazitul mort, calcificat, în formă de virgulă sau arc. Opacităţile rotunde 
sau ovalare calcificate pot fi vizibile și în afara plămânilor în masele musculare ale membrelor unde sunt 
uşor de evidențiat. 


E ASCARIDIOZA 

Agentul patogen este Ascaris lumbricoides. Este o afecţiune de largă răspândire pe toate continentele. 
Larvele traversează peretele intestinului subțire şi ajung în lmfaticele intestinale sau în circulația portă. Prin 
limfatice, larvele sunt duse spre ganglionii mezenterici de unde pot trece în cavitatea petitoneală sau ajung 
în cordul drept. Prin vena portă, larvele trec prin ficat şi, de aici, sunt transportate de curentul sanguin prin 
inimă în mica circulație. De aici, ele pot urma două căi: unele rup capilarele pulmonare şi pătrund în țesutul 
pulmonar, putând ajunge în alveole şi în bronhiole, de unde sunt eliminate în trahee, laringe și faringe, de 
unde pot fi expectorate; altele trec prin capilarele pulmonare, ajung în marea circulație și sunt duse, sub 
formă de emboli, în diverse organe. 


Radiologic 

Larvele trecând prin plămân declanşează reacții alergice de tipul infiltratelor Löffler. Diagnosticul 
se bazează pe prezenţa ouălor de ascarizi sau viermi adulți în scaun şi punerea în evidenţă a larvelor în 
produsele de expectoraţie. Ele se prezintă sub forma unei sau mai multor opacități de formă rotundă sau 
ovalară, uneori bine delimitate alteori cu contururi difuze, diametre între 1-8 cm care pot fi localizate 
oriunde la nivelul câmpurilor pulmonare. Imaginile sunt pasagere, ele dispar în câteva zile și pot reapărea 
într-o altă regiune pulmonară. Datorită acestei caracteristici ele se mai numesc și infiltrate fugace. În 
tabloul biologic se constată o eozinofilie marcată. 


E INFESTĂRILE cu PROTOZOARE 
TOXOPLASMOZA este o parazitoză dată de Toxoplasma gondii. Aceasta se găseşte la aproape toate 
animalele domestice: iepuri de casă, găini, porumbei, câini, şoareci. Boala poate fi congenitală sau 


dobândită. 

Toxoplasmoza congenitală apare în cursul vieţii intrauterine şi se manifestă la copil imediat după 
naştere sau după câteva luni. Ea atacă sistemul nervos central şi produce hidrocefalie şi microcefalie. 
Modificările pulmonare în această formă sunt foarte rare. 


Toxoplasmoza dobândită este produsă prin contaminarea cu carnea animalelor bolnave, insuficient 
preparată. 


Radiologic, aspectul este necaracteristic şi constă în focare de tip pneumonic (cel mai adesea de tip 
virotic) sau de tip bronhopneumonic. Foarte rar, se observă diseminări de tip miliar. Modificările 
pulmonare pot fi asociate cu leziuni cerebromeningee, cutanate, ganglionare, hepatosplenice, 
miocardice. După vindecare, se observă zone de fibroză şi numeroase focare de calcificare. 


Diagnosticul se pune numai pe examene de laborator. Prognosticul este destul de grav. 


PNEUMOPATIA cu PNEUMOCYSTIS CARINII. Această parazitoză afectează prematuri, 


adulții debili şi taraţi de boli cronice și care au efectuat tratamente cu imunosupresoare. 


Anatomopatologic: leziunile constau în infiltrate cu limfocite şi mai rar cu celule plasmocitare. Cazurile 
severe constau într-un edem mare interstiţial şi alveolar. 


Radiologic, se observă infiltrate pneumonice, cel mai frecvent de tip interstițial. 

Prognosticul este sever, adesea fatal. 

Aspect C.T. 

Procese de condensare predominant alveolară, cu aspect de „stică de geam mat, cu distribuţie difuză, 
bilaterală, mai accentuate perihilar. In evoluţie, la pacienţii imunocompromişi vor apărea blocuri de 


condensare extinse, cu bronhogramă aerică prezentă. (Prokop M, Galanski M. Spiral and Multislice 
Computed Tomography of the Body, New York; Thieme Stuttgart; 2003, pg.338) 


Figura 78. Pneumocystis carinii — aspect C.T. 


3.4.7 PNEUMOCONIOZELE 


Sunt boli profesionale cauzate de inhalarea cronică a unor pulberi fin dispersate în aer. În funcţie de tipul 
de pulbere inhalată, pneumoconiozele se clasifică în: silicoză (bioxid de siliciu), antracoză (pulberea de 
cărbune), azbestoză (azbest), talcoză (silicat de aluminiu hidratat = pulbere de talc), sideroză (oxid de fier), 
berilioză (pulberi sau aerosoli insolubili ai beriliului), bauxitoză (aerosoli de aluminiu), bisinoză (pulberi 
vegetale de bumbac), bagasoză (muncitorii din industria trestiei de zahăr). 

In general, majoritatea autorilor împart pneumoconiozele în două mari categorii: cu forme 
sclerogene şi nesclerogene. Cele sclerogene pot fi maligne (pulberi de cuarţ, azbest etc.) sau benigne (oxid 
de fier, cărbune etc.). Dintre toate pneumoconiozele, silicoza este cea mai cunoscută și cea mai frecvent 


întâlnită. 


3.4.7.1 SILICOZA 


Praful nociv inhalat străbate pereții alveolelor și este fagocitat. Limfocitele impregnate cu particulele 
de bioxid de siliciu pătrund în țesutul celular interstițial din manşoanele peribronho-vasculare, ganglionii 
hilului şi ai mediastinului care se vor tumefia. 

Din punct de vedere radiologic se disting mai multe stadii: 


a. 


b. 


stadiul presilicotic: constă în accentuarea opacităţilor hilare, de la care pleacă trabecule 
fibroase groase, plămânul având aspect de „arbore de iarnă”. 

stadiul I: fibroza interstițială progresează, umbra hilurilor se extinde, există prelungiri până la 
periferia plămânului. Apar noduli silicotici tipici (1 mm diametru), diseminați în jurul 
hilurilor. Ulterior aceşti noduli cresc până la 1,5-3 mm. Aspectul este de „arbore de 
primăvară” 

stadiul II: se caracterizează prin diseminări nodulare pe ambele arii pulmonare. Nodulii au 
dimensiuni de la 2-3 mm până 1cm, asemănătoare „fulgilor de zăpadă în furtună”. 

stadiul III: prin confluența nodulilor apar opacități nodulare rotunde, ovoidale sau 
neregulate, bilaterale, cu aspect pseudotumoral. Apar îngroșări pleurale, bronşiectazii. Uneori 
masele silicotice pseudotumorale se pot necroza prin ischemie rezultând caverna 
pneumoconiotică. Ganglionii limfatici sunt hipertrofiați, mai târziu putând prezenta calcificări 
periferice în „coajă de ou”. 


Figura 79. Modificările din silicoză — schematic, dreapta calcificări ganglionare 


Complicaţiile decelabile radiologic ale silicozei sunt: pneumonia, bronhopneumonia, abcesul 
pulmonar, emfizemul, pneumotoraxul spontan, silicotuberculoza. 

Figura 80. Silicoza stadiul III 


Diagnosticul diferențial al silicozei se face cu: plămânul de stază — în stadiile I şi II, bronsitele 
cronice şi bronșiectaziile (pot să fie şi complicații ale silicozei), limfangita carcinomatoasă, sifilis miliar, 
carcinomatoza miliară, histoplasmoza, tuberculoza pulmonară, sarcoidoza sau boala Besnier-Boeck- 
Schaumann, unele colagenoze. 


Aspect C.T. — forma nodulară: multiplii noduli de la 1 la 5 mm, bine delimitaţi, răspândiți în 
întreaga arie pulmonară, dar cu predilecție în jumătăţile superioare. Aceşti noduli pot conflua, formând 
macronoduli de până la 20 mm. Perihilar apar imagini hiperdense, rotund-ovalare, uneori cu pereţi 
calcificaţi, cu aspect de coajă de ou — ganglioni calcificaţi. (Prokop M, Galanski M. Spiral and Multislice 
Computed Tomography of the Body, New York; Thieme Stuttgart; 2003, pg. 352) 


Figura 81. Silicoză stadiul II, aspect C.T. 

Figura 82. Ganglioni în „coajă de ou” aspect C.T. 


STADIALIZAREA SILICOZEI 


Absența pneumoconiozei: 0 


Pneumoconioză 
Opacităţi mici Opacităţi rotunde Opacități neregulate 
TIP p q n s t U 
ÎNTINDERE MOS T T aa aa a S aaa S a” 
Opacități mari A B C 
Pleura Calcificări pleurale Leziuni pleurale 


Simboluri adiționale 
a bé e e e e Ade e e nha k o p aga ww 
xo āno A n o p v i f m s i o dl aq x Í a u 


CARACTERISTICI ALE OPACITĂŢILOR MICI 


Opacităţi rotunde Opacităţi neregulate 
SIMBOLURI p = Ø< 1,5mm s = opacit. nereg. sau liniară fină 
(dimensiunea nodulilor) q = Ø = 1,5-3mm t = opacit. neregulată medie 

n = Ø =3-10mm u = opacit. neregulată mare 
CATEGORIA 1 = câțiva noduli 1 = câțiva noduli 
(extinderea 2 = noduli numeroşi 2 = noduli numeroşi 
nodulilor) 3 = noduli foarte numeroşi 3 = noduli foarte numeroşi 


CARACTERISTICI ALE OPACITĂŢILOR MARI 

CATEGORIA A = opacitate cu Ø mare, între 1-5cm sau multe opacităţi cu suma diametrelor < 
5cm 

CATEGORIA B = una sau mai multe opacități mai mari sau mai numeroase decât cele din 
categoria A, a căror arie nu este egală cu lobul drept superior pulmonar 

CATEGORIA C = una sau mai multe opacități a căror suprafață este mai mare decât cea a lobului 
pulmonar superior drept 


SEMNIFICAȚIA SIMBOLURILOR ADIȚIONALE 


ax = confluența nodulilor pneumoconiotici es = noduli calcificați (în „coajă de ou”) 
bu = bule hi = limfadenopatia hilară sau mediastinală 
ca = cancer pulmonar sau pleural ho =imagine în „fagure de miere” 

cn = calcificări ale opacităţilor k = leziuni Kerley 

pneumoconiotice mici od = leziuni nonpneumoconiotice 

co = anomalii ale volumului cardiac pq = îngroşări pleurale (necalcificate) 

cp = cord pulmonar px = pneumotorax 

cv = cavitate rl = pneumoconioză reumatoidă 

di = deformări ale org. intratoracice tba = tuberculoză probabil activă 

ef = leziuni pleurale tbv = tuberculoză cu activitate incertă 


em = emfizem 

3.4.8 TUMORILE BRONHO-PULMONARE 


Clasificarea tumorilor bronho-pulmonare intratotacice este dificilă din cauza multitudinii țesuturilor 
şi organelor de la care pot să plece, a straturilor histologice complexe și a sediului anatomic variabil (tumori 
bronho-pulmonare, pleurale, mediastinale). 

Tumorile bronhopulmonare pot fi benigne, semimaligne sau maligne şi pot lua naştere din țesutul 
epitelial (adenocarcinoame, carcinoame) sau din cel conjunctiv (sarcoame). 

Tumorile bronşice iau naştere din țesutul epitelial. 


3.4.8.1 TUMORILE BENIGNE BRONHO-PULMONARE 


Sunt reprezentate de papilomul bronşic, polipul bronșic, hamartomul, lpomul, fibromul, 
leiomiomul. Se întâlnesc rar, reprezintă mai puţin de 5% din totalul tumorilor bronho-pulmonare. În cele 
mai multe cazuri diagnosticul nu este posibil decât histologic, după intervenția chirurgicală. Imaginea 
radiologică este de opacitate rotund-ovalară, cu contur net, de cele mai multe ori omogenă şi cu dinamică 
foarte lentă (cresc în diametru cu 2-3 mm pe an), nu sunt însoțite de adenopatii. 

Când se dezvoltă în lumenul bronşic, se traduc indirect prin tulburări de ventilație (emfizem, 
atelectazie). 


Aspect C.T. 

Tumorile benigne au de obicei contururi bine delimitate, sunt omogene şi sunt mai mici de 2 cm. 
Nu prezintă caracteristici C.I. specifice, biopsia fiind necesară pentru a stabili un diagnostic. (Prokop M, 
Galanski M. Spiral and Multislice Computed Tomography of the Body, New York; Thieme Stuttgart; 2003, 


pe. 303). 


= Hamartomul 

Constituie tumora benignă care determină o opacitate rotundă solitară, este întâlnită mai frecvent 
între de 45-60 de ani, este de două ori mai frecventă la bărbați 

Anatomopatologic conţine: cartilaj costal, muşchi, ţesut conjunctiv fibros, grăsimi, elemente 
epiteliale. Rar prezintă travee osoase şi calcificări. Localizare: tumora periferică, se dezvoltă în plin 
parenchim pulmonar. 10% este endobronșică. 

Radiologic, apare ca o opacitate rotundă, unică, circumsctrisă, 3-4 cm, uneori până la 10 cm, 
intensitate costală, omogenă, contururi și limite nete și regulate, uneori polilobate. Calcificările sunt rar 
prezente, osificările excepționale. 


Figura 83. Tumoră benignă pulmonară — hamartom 

a Lipomul 
Este cel mai frecvent endobronşic, poate obstrua bronhia ducând la atelectazie și infecție. 


m Fibromul 
Cel mai frecvent este endobronşic. 


m Lceiomiomul 
Este localizat, de obicei, periferic şi este asimptomatic. 


Alte tumori benigne bronho-pulmonare (rare) sunt: condromul, hemangiomul, hemangio- 
pericitomul, endometrioza, mioblastomul. 


| Diagnosticul diferenţial al tumorilor bronșice benigne se face cu: 


1. 


2. 


A 


Neoplasmul — carcinomul primitiv pulmonar periferic bronhoalveolar. Caracteristică este 
dinamica radiologică foarte vie, diametrul opacității crescând cu 2-3 cm pe lună. 
Metastazele hematogene unice — diagnosticul lor este uşurat da faptul că apar la bolnavii cu 
tumora primitivă, de obicei cunoscută. 
Tuberculoza pulmonară: 

- infiltratul rotund Assman — se însoţeşte de tuse cu sau fără expectorație şi sub tratament 

tuberculostatic imaginea regresează foarte repede; 

-  tuberculomul; 

- pneumonia cronică tuberculoasă. 
Infiltratul Loffler rotund — caracteristică este dinamica vie, în maximum două săptămâni dispare, 
cu restitutio ad integrum (semn patognomonic). 
Aspergilomul — imaginea este neomogenă cu zone de hipertransparenţă la polul superior. 
Granulomul de corp străin. 
Chistul hidatic. 


Adenomul bronşic (Jackson) şi adenomatoza alveolară sunt considerate, de unii autori, tumori 


semimaligne. 


Adenomul bronşic, din punct de vedere histologic, pare a fi o tumoră carcinoidă, 
cilindromă sau tumoră unică epidermoidă care metastazează uneori şi secretă 5- 
hidrozitriptamina, producând sindromul carcinoid. Radiologic, apare ca o opacitate rotundă 
sau ovalară, cu contur net, omogenă, cu dinamica foarte lentă. 


Adenomatoza pulmonară, după unii autori, are punct de plecare alveolar, după alții, din 
epiteliul bronhiolelor terminale, de unde și denumirea de carcinom alveolar, carcinom al 
bronhiolelor terminale etc. Este tot atât de frecventă la ambele sexe. 


Radiologic, în adenomatoză, se pot constata leziuni parenchimatoase diseminate de tip 
micronodular, asemănătoare cu cele din granulia canceroasă sau leziuni de tip infiltrativ 
difuz, asemănătoare cu focarele bronhopneumonice sau inflamaţiile lobare. 


In 26% din cazuri se pot traduce printr-o opacitate unică, rotundă ca și „cancerul bronşșic 
solitar”, periferic, care pleacă din mucoasa bronhiilor mici. Leziunile se pot însoţi de exudat 
pleural masiv. 

3.4.8.2 TUMORI MALIGNE BRONHO-PULMONARE 


A. CANCERUL BRONHO-PULMONAR 


Este o tumoră malignă primitivă cu punct de plecare de la nivelul epiteliului bronhiilor mari (şi 
intermediare) sau de la bronhiile periferice- cancerul solitar. Cancerul bronșic este cea mai frecventă tumoră 


intratoracică, reprezentând peste 90% din totalul tumorilor maligne cu această localizare. 


Când pleacă din mucoasa bronhiilor mici, de gradul 5, și mai mici (în 25% din cazuri) se dezvoltă 


periferic, ca un nodul solitar, fiind din punct de vedere histologic, adenocarcinom. 


1. CANCERUL BRONHIILOR MARI (CENTRAL) 
Poate avea evoluţie endo- sau exobronşică, ceea ce este hotărâtor pentru imaginea radiologică. 


A. Cancerul endobronşic sau obliterant, în cazurile în care este diagnosticat precoce și are sediul 
la distanță suficientă de bifurcaţie, este operabil. In această etapă, el realizează mai multe forme clinico- 


radiologice care sunt, în același timp, şi etape evolutive: 


1; 


Cancerul bronşic — varietate bronhoscopică. 

Clinic bolnavul acuză tuse ititativă şi, uneori, elimină sputa hemoptoică. La examenul radiologic 
nu se constată nici o modificare. Confirmarea diagnosticului se face prin bronhoscopie, 
bronhogirafie. 


Cancerul endobronşic — varietate destructivă. 

Dacă tumora nu este diagnosticată în faza bronhoscopică, leziunea creşte în dimensiuni și 
îngustează lumenul bronşic, fapt care poate avea consecințe mecanice cum sunt bronhostenoza 
cu hipoventilație, emfizemul de obstrucție distală carcinomului și atelectazia cu modificări de 
transparență. 


Aspect C.T. — aspectul C.T. al tumorilor endobronşice este de masă nodulară bine conturată, iar 
atelectazia apare ca o zonă omogenă, cu densitatea crescută, de formă triunghiulară, localizată în 
dreptul bronbhiei obstruate de tumoră. (Prokop M, Galanski M. Spiral and Muluslice Computed 
Tomography of the Body, New York; Thieme Stuttgart; 2003, pg. 320). 


Ser 


Figura 84. Cancer endobronşic cu atelectazie, aspect C.T. 

Figura 86. Emfizemul de obstrucţie distală 


3. Cancerul bronşic — forma supurativă. Apare în cancerele incipiente în teritoriul 
atelectatic prin fenomene inflamatorii şi supurative. 
Evoluţia cancerului bronșic este progresivă; el infiltrează şi se extinde la structurile anatomice 
din jur, produce adenopatii satelite și în mediastin, metastaze în creier și schelet. În cancerul 
central, adenopatiile se produc masiv (80% din cazuri) şi precoce. Cancerul periferic afectează 
ganglionii mai târziu şi prima staţie este constituită din ganglionii lobari (interbronşici). 


B. Cancerul central cu evoluţie exobronşică poate realiza mai multe forme anatomo-patologice: 
1. Cancerul bronhogen ramificat — tumora are originea în mucoasa bronhică, infiltrează de la început 
toate tunicile peretelui bronhic şi se dezvoltă în afara lumenului bronhic, în țesutul interstițial 


peribronhovascular din hil şi se extinde — retrograd — pe căile limfatice (blocate prin adenopatii). 


Radiologic se constată că opacitatea hilului este mai mare și din ea se desprind opacități liniare orientate 
în sensul desenului vascular care radiază divergent spre periferia hemitoracelului şi se răsfiră ca 
„armătura unui evantai”. 

Figura 87. Cancer exobronşic hilar stânga 


2. Cancerul masiv al hilului — constă într-o opacitate nodulară, de dimensiuni variabile care se 
localizează în hil şi este intim unit cu umbra mediastinului. Conturul medial este pierdut în mediastin, 
dar conturul lateral poate fi net şi arciform. 


Aspect C.I. — poate apărea ca un nodul bine delimitat, sau poate avea spiculi infiltrativi în țesutul 
înconjurător. Majoritatea au o structură neomogenă cu densități mixte, și produc tracționarea 
structurilor învecinate. Poate fi prezentă şi pleurezia. (Prokop M, Galanski M. Spiral and Multislice 
Computed Tomography of the Body, New York; Thieme Stuttgart; 2003, pg. 324) 


~ 


Figura 88. Cancer nodular central 


Figura 89. Tomografie computerizată- cancer central 

3. Cancerul lobar şi pneumonia canceroasă — procesul tumoral care pleacă de la nivelul mucoasei 
unei bronhii mari din hil sau de la mucoasa unei bronhiole periferice, invadează parenchimul vecin şi 
poate cuprinde tot teritoriul unui lob pulmonar. 


Dacă extinderea se face pe cale aeriană şi alveolele sunt invadate prin mugurii ce progresează şi se 
întind de-a lungul lumenelor bronbhice, apare pneumonia canceroasă. 


Dacă procesul patologic se extinde de la mucoasă, pe cale interstițială şi, în cele din urmă, sunt prinse şi 
alveolele se realizează cancerul lobar. 


Radiologic, se constată o opacitate întinsă, net conturată, expansivă, care bombează scizura, peretele 
toracic, se însoţeşte de adenopatii şi împinge mediastinul. 


4. Cancerul bronşic, varietate mediastinală — leziunea iniţială se dezvoltă pe o bronhie mare în hil 
şi cancerul rămâne minimal, inaparent atât clinic cât şi radiologic. 


5. Limfangita carcinomatoasă — poate fi primară sau secundară (metastatică) — Figura 90. Se 
întâlneşte în cursul cancerului bronhic minimal sau inaparent şi se explică prin blocarea ganglionilor 
limfatici, fenomen care produce stază pe teritoriul limfatic şi însămânțare retrogradă. 


Figura 91. Limfangită carcinomatoasă 


Radiologic, se constată opacităţi liniare, orientate în sensul desenului vascular, trabecule care pleacă de 
la hil şi radiază spre periferia toracelui unde se epuizează într-o reţea evidentă. În lungul opacităților 
liniare se pot vedea, pe alocuri, noduli canceroşi. 

Aspect C.T. — îngroşarea intesstiţiului peribronhovascular şi a septutilor, liniar sau cu aspect mărgelat, 
producând un desen reticulat cu îngroşarea septurilor interlobulare, evidențiind lobulii. [Prokop M, 
Galanski M. Spiral and Multislice Computed Tomography of the Body, New York; Thieme Stuttgart; 
2003, pg. 349) 


Figura 92. Limfangită carcinomatoasă, aspect C.T. 


2. CANCERUL BRONHIC PERIFERIC SAU CANCERUL BRONHIILOR MICI 

Nu prezintă simptomatologie clinică la începutul evoluției şi este descoperit întâmplător cu ocazia 
unui examen de rutină. Radiologic, apare ca o opacitate de formă rotundă, mărime variabilă cu diametrul 
între 2-6 cm situat în plin parenchim pulmonar, la distanță de hil. 

Imaginea radiologică seamănă cu un chist hidatic de care se deosebește prin aceea că intensitatea 
este mai mare şi conturul mai net. În hil ṣi mediastin ganglionii sunt măriți (realizează imagine de complex 
bipolar). În cursul dezvoltării, tumora poate avea aspect ușor polilobat sau ombilicat. 

Aspectul C.T. — poate varia de la aspectul de nodul bine delimitat la leziuni ce au aspect 
caracteristic malign, sugerat de margini imprecis delimitate cu spiculi ce pătrund în parenchimul 
inconjurător, producând tracționări. (Prokop M, Galanski M. Spiral and Multislice Computed Tomography of the 
Body, New York; Thieme Stuttgart; 2003, pg. 318) 

Ombilicarea tumorii constituie semnul lui RIGLER care reprezintă un focar de necroză sau de 
scleroză la periferia tumorii. De asemenea, din periferia tumorii apar în evoluție mici prelungiri (spiculi) 
spre parenchim. Cancerul solitar se escavează frecvent. O varietate a cancerului periferic este cancerul 
vârfului pulmonar descris de PANCOAST şi TOBIAS în care tumora are tendinţa la dezvoltare pleuro- 
parietală în zona sulcusului, cu invazia și distrugerea arcului posterior al coastei 1 și 2 sau apofizelor 
transverse ale vertebrelor T1-T2; se însoţeşte de simptome neurologice caracteristice (din partea plexului 
brahial, dureri şi paralizie a membrului superior) și tulburări ale simpaticului cervical (sindromul Claude- 
Bernard-Horner). 


98 


Figura 93. Cancer bronhopulmonar periferic 


Figura 94. Cancer pulmonar periferic, aspect C.T. 


Da A 


Figura 95. Tumora Pancoast-Tobias 

Caverna canceroasă — în masa tumorală se produc tulburări ischemice care au ca urmare necroza 
unei porțiuni din tumoră. Porțiunea sfacelată se fluidifică şi se elimină pe cale bronşică; în locul produsului 
eliminat apare caverna prin intrarea aerului. Caverna canceroasă se caracterizează prin aceea că are conturul 
interior anfractuos datorită mugurilor care tind să o umple şi peretele gros, contur extern infiltrativ. 


Figura 96. Caverna canceroasă 


Transparenţa ei este neomogenă datorită mugurilor tumorali care se proiectează ortograd. Pereţii 
cavernei pot fi constituiți dintr-un strat gros de ţesut tumoral, care determină un cadru opac în jurul 
transparenţei cavitare realizând caverna cu chenar. Metastazele cancerului bronșic se produc pe cale 
limfatică sau hematogenă în creier, în oasele plate şi coloană, ficat şi glandele suprarenale precum și la 
plămânul contralateral. 


Diagnosticul diferenţial al cancerului bronşic 

Limfangita carcinomatoasă: staza pulmonară, EPA, insuficienţa inimii stângi, hiperemia pulmonară, 
diseminarea hematogenă tuberculoasă, virozele cu determinări pulmonare, histoplasmoza, leucemia, 
pneumoconioze, fibroza pulmonară sistematizată, sarcoidoza, atelectazia discoidală Fleschner. 


Cancerul bronşic periferic: tumori pulmonare benigne, toate procesele care dau opacitate rotundă 
unică. 

Lobita canceroasă: pneumonia franca lobară, atelectazia pulmonară, lobita fibroasă retractilă, 
fibrotoraxul, sindromul de lob mediu, aplazia pulmonară, sechestrația pulmonară, tuberculoza 
pulmonară, pneumonii nespecifice, infarctul pulmonar, infecția cu fungi, sifilisul, procese inhalatorii, 
obstrucția bronşică prin dop de mucus, pneumonia lipidică. 


Cancerul bronşic periferic escavat cu perete gros (caverna în chenar): tumori pulmonare benigne 
escavate, metastaze pulmonare hematogene escavate, silicom escavat, angeita necrozantă WEGENER 
escavată, sarcoidoza pulmonară escavată, abcesul golit, caverna TB parțial umplută. 


Cancerul bronşic central cu/sau fără adenopatie hilară: adenopatia TBC, adenopatiile din 
pneumonia francă lobară, bronhopneumonia nespecifică, stafilococie etc., adenoviroze, histoplasmoza, 
limfosarcomul, sarcomatoza generalizată Kundrat, boala Hodgkin, leucemia, procese inhalatorii, 
silicoza, alveolita alergică, sarcoidoza, limfomul giganto-folicular Brill-Symmens, boala Hamman-Rich, 
histiocitoza X, hemosideroza idiopatică, mucoviscodoza. 

B. SARCOMUL PULMONAR PRIMITIV 


Are originea în țesutul conjunctiv, este o formă rară reprezentând în majoritatea cazurilor extensia 
în plămân a sarcoamelor mediastinale. Primitiv pulmonar poate fi, din punct de vedere histologic: 
limfosarcom, reticulosarcom, fibrosarcom, mixisarcom. 

Radiologic, apare ca o opacitate omogenă, rotund-ovalară, intensitate costală, contur net, fără 
semne de obstrucţie bronșică sau vasculară (pe care le împinge). 

Limfosarcomul este foarte radiosensibil (3000-5000R), dar recidivează precoce (față de 
reticulosarcom sau fibrosarcom). 

Diagnosticul diferenţial se face cu toate opacitățile rotunde, unice. 


C. TUMORILE PULMONARE SECUNDARE (METASTAZE) 


Pe cale sanguină sau limfatică pot metastaza în plămân apoape toate tumorile primitive din alte 
organe: osteosarcomul, cancerul de sân, de tiroidă, de prostată, seminomul, melanomul și altele. După 
modul cum se împrăștie matastazele în organism, se descriu trei tipuri de metastaze: tipul cav; tipul port; 
tipul pulmonar. 

În tipul cav, celulele tumorale, ajung prin venele cave, în inima dreaptă, iar plămânul este primul 
filtru unde se pot opri aceste celule. 

În tipul port, care este propriu organelor tubului digestiv, celulele tumorale, prin vena portă, ajung 
la ficat, care este primul filtru, apoi trec prin inima dreaptă în plămân, al doilea filtru, şi numai după ce au 
trecut prin inima stângă, sunt răspândite în restul organismului care formează al treilea filtru. 

În tipul pulmonar, metastazele pleacă de la un cancer bronșic și se dezvoltă tot în plămân. 

În raport cu forma metastazelor, în plămân pot apărea următoarele forme de metastaze: forma 
nodulară, forma miliară, forma mediastinală, forma de limfangită carcinomatoasă, forma mixtă. 

Forma nodulară este caracterizată prin existența unor opacități multiple (5-30 şi mai multe) de 
formă rotundă, cu mărimea variabilă de la câțiva milimetri la câțiva centimetri, la început izolate apoi 
confluează. 

Figura 97. Metastaze pulmonare — forma nodulară 


Forma miliară constă în existența a numeroase opacități micronodulare, diseminate pe ambele 
câmpuri pulmonare, asemănătoare cu granulia TBC. 

Forma mediastinală apare când sunt invadați ganglionii hilari, iar radiologic, opacitatea 
mediastinală este mărită, deseori cu contur policiclic. 

Forma de limfangită carcinomatoasă apare radiologic ca opacităţi liniare care radiază divergent 
de la hil spre câmpurile pulmonare. Ea se întâlneşte mai frecvent în cancerul mamar, cancerul gastric etc. 


Figura 98. Limfangita carcinomatoasă 


Forma mixtă constă în asocierea diferitelor forme amintite. Aspectul radiologic este format de 
diferite opacităţi, variabile ca formă şi mărime, unele rotunde, mici și mari, altele liniare. 

Aspect C.I. — de obicei metastazele au marginile bine delimitate, dar acestea pot deveni difuz 
conturate în caz de limfedem local, hemoragie intralezională sau cicatrizare post chimioterapie. De 
asemenea prin angio C.I. se poate evidenția artera nutritivă a leziunii. (Prokop M, Galanski M. Spiral and 
Multislice Computed Tomography of the Body, New York; Thieme Stuttgart; 2003, pg. 316) 


Figura 99. Metastaze pulmonare, aspect C.T. 

3.4.9 BOLILE PLEUREI 


Seroasa pleurală reacționează la agresiunea diverșilor agenți patologici determinând mai multe tipuri 
de modificări: 

A. Modificări exudative reprezentate de revărsatele pleurale. 

B. Modificări proliferative ca pleuritele şi tumorile pleurale. 

C. Hipertransparente şi imagini hidroaerice reprezentate de pneumotorax şi 
hidropneumotorax. 

D. Modificări fibrinoase şi calcificări reprezentând, în general, faza de cicatrizare a 
formelor anterioare. 


A. REVĂRSATELE PLEURALE 

După natura lichidului, revărsatul pleural poate fi seros, transudat sau exudat în hidrotorax; 
purulent în piotorax; hemoragic în hemotorax şi chilos sau chiliform în chilotorax. Pot exista şi aspecte 
mixte de lichid serosangvinolent, seropurulent sau piohemoragic. Radiologic, natura lichidului nu poate fi 
decelată, toate revarsatele fiind considerate lichid pleurale. 

Lichidul pleural poate fi liber în marea cavitate pleurală, sau poate fi închistat. 

În pleurezia cu lichid liber în cavitatea pleurală, indiferent de porțiunea de pleură interesată, 
dacă cavitatea pleurală este liberă (fără aderenţe) lichidul se scurge în porțiunea cea mai declivă, între fața 
inferioară a plămânului şi hemidiafragm, mai întâi posterior, în sinusul costodiafragmatic, apoi lateral şi 
eventual anterior iar, pe masură ce se acumulează, lichidul îmbracă convexitatea pulmonară. 

În funcţie de timpul care a trecut de la debut şi de cantitatea de lichid din cavitatea pleurală, se 
descriu trei forme clinice şi radiologice: pleurezia incipientă, pleurezia cu lichid în cantitate medie și 
pleurezia masivă. 

În pleurezia incipientă când cantitatea de lichid nu este încă suficientă ca să se traducă prin 
opacitate la baza hemitoracelui respectiv, se poate observa doar o poziție mai înaltă și o mobilitate mai 
redusă a diafragmului ce contrastează cu diafragmul de partea sănătoasă care are poziţie şi mobilitate 
normală sau chiar exagerată complementar. 


Figura 100. Pleurezia incipientă 


Uneori unicul semn al pleureziei este îngroşarea scizurilor interlobare. 

O cantitate minimă de lichid în sinusul costodiafragmatic posterior poate trece neobservat pe 
radiografia de față, lichidul fiind mascat de diafragm. Acesta poate fi pus în evidenţă pe o radiografie de 
profil cu tubul lateral, incidență în care sinusul posterior nu mai este mascat de umbra hepatică ca pe 
imaginea de față. 

Lichidul devine vizibil pe o radiografie de faţă, în ortostatism la cantități de 250-600 ml. 

Radiologic: opacitate omogenă, de intensitate cu atât mai mare cu cât cantitatea de lichid este mai 
mare; delimitată net şi care ocupă sinusul costo diafragmatic. În Trendelenburg, cantitatea mică de lichid de 
la bază migrează între foițele pleurale și opacifiază vârful pulmonului respectiv, această manevră putând să 
facă diagnosticul diferențial între o pleurezie minimă şi o îngroșare pleurală sechelară. 

Aspect C.I. — pleurezia liberă în cavitate se vizualizează în regiunile postero-bazale şi formează o 
colecţie semilunară ce urmăreşte peretele toracic. Pleureziile închistate pot fi localizate oriunde în cavitatea 
pleurală, septurile fibroase neputând însă fi vizualizate prin C.T. Colecţiile pleurale interlobare au o formă 
caracteristică biconvexă, iar nivel hidroaeric poate apărea în urma formării unei comunicări cu o bronhie 


sau în urma tentativelor de evacuare prin puncționare. (Prokop M, Galanski M. Spiral and Multislice Computed 
Tomography of the Body, New York; Thieme Stuttgart; 2003, pg. 398) 


Figura 101. Pleurezie în cantitate medie, aspect C.T. 


Pleurezia cu cantitate medie de lichid apare la o cantitate de lichid de 1000-1500 ml care va 
opacifia complet baza hemitoracelui, cu tendința de a urca anterior, lateral și posterior spre jumătatea 
acestuia; acumularea pe fața mediastinală este mai redusă decât la nivelul convexității pentru că și reculul 
elastic este mai redus ca urmare a fixării plămânului la hil și la ligamentul triunghiular. În incidența 
posteroanterioară, avem opacitate triunghiulară (triunghiul lui Leobardi) cu o latură pe diafragm, una la 
peretele axilar al toracelui și a treia spre transparența pulmonară. Această latură are aspect curb, cu 
concavitatea în sus și înăuntru — curba Damoiseau-Ellis-Kkimbock. 

Figura 102. Pleurezia în cantitate medie 

În multe cazuri, curba lui Damoiseau se prelungeşte de-a lungul peretelui lateral al toracelui cu o 
opacitate de lichid lamelară care urcă până la claviculă (linia Tournant) şi care poate să înconjoare vârful 
(curba vârfului Chaumet). 

Opacitatea dată de pleurezie este omogenă, de intensitate costală ce nu permite vizualizarea 
desenului pulmonar fie din cauză că plămânul este împins de lichid, fie pentru că lichidul este în strat gros 
şi nu permite vizualizarea desenului pulmonar. 

În pleurezia masivă, lichidul opacifiază omogen toată cavitatea pleurală, dar descrește în 
intensitate spre vârf. Hemitoracele este crescut în dimensiuni: peretele toracic este bombat, spațiile 
intercostale lărgite, mediastinul împins spre partea sănătoasă. 


Figura 103. Pleurezia masivă, dreapta pleurezia în cască 


Figura 104. Pleurezia în cască 


Există forme atipice de pleurezie ce apar în caz de leziuni asociate parenchimatoase într-o anumită 
porțiune a plămânului, care modifică retractilitatea pulmonară în regiunea lezată. 

In pleurezia în manta Fleischner, lichidul poate fi repartizat într-o lamă mai mult sau mai puţin 
uniformă de jur împrejurul plămânului sau numai pe fața lui costală şi diafragmatică. Atunci, aspectul 
radiologic este de opacitate „în manta”, de jur împrejurul plămânului. Din față, avem opacitate difuză de 
intensitate subcostală, iar din profil opacitate în lamă net conturată spre transparența pulmonară. Acest tip 
de pleurezie apare mai ales în caz de plămân cu fibroză. 

Diagnosticul diferențial al pleureziei libere în marea cavitate se face cu: pneumonia, pleurezii 
parapneumonice, atelectazia pulmonară, pahipleurita întinsă. 

Pleureziile închistate sunt frecvente şi prezintă aspecte polimorfe în funcție de sediul lor: parietal, 
diafragmatic, mediastinal, apical, axilar, interlobar. Apar datorită formării de aderenţe între foițele pleurale și 
pot fi aparent primitive sau reprezintă închistări secundare în cursul evoluţiei unei pleurezii a marii cavități. 
Pleureziile închistate sunt de cele mai multe ori purulente. 

Pleurezia închistată parietal (costal) când este privită tangenţial, dă opacitate pleuretică net şi 
liniar delimitată spre câmpul pulmonar, de obicei fuziformă, emisferică, cu baza la peretele costal. 


Figura 105. Pleurezii închistate 


Pleurezia închistată diafragmatic: în dreapta, conturul diafragmului drept este mult ridicat, iar 
mişcările reduse sau absente, dar niciodată paradoxale. Se poate confunda cu procesele subdiafragmatice 
(abces subfrenic, tumori hepatice, ficat mărit) sau cu relaxarea diafragmatică, paralizia frenicului. 
Diagnosticul se precizează ultrasonografic. În stânga, pleurezia diafragmatică închistată comportă mai 
puţine dificultăți datorită prezenţei bulei de gaz a stomacului. 


Figura 106. Pleurezii închistate dia fragmatic 

Figura 107. Pleurezie închistată diafragmatic 


Pleurezia închistată mediastinal poate fi: totală (când lichidul ocupă etajul superior al spaţiului 
pleural mediastinal cât şi cele două camere ale etajului inferior — anterioară şi posterioară) sau parțială. 


Pleurezia totală realizează o opacitate în bandă care transpare prin opacitatea mediastinală (cord, vase) 
sau care o depăşeşte lateral fiind net şi liniar conturată spre plămân. Contutul poate fi convex sau 
concav. Uneori, în dreptul hilului, colecția în bandă poate fi îngustată de prezența pedicolului vascular 
şi opacitatea ia aspect „în ceas de nisip”. 


Pleureziile închistate parţial pot fi: 

- Pleureziile mediastinale inferioare — dau opacitate triunghiulară cu vârful la hil —triunghiul 
Chauffard-Rist care are o latură spre coloana vertebrală, alta spre diafragm şi ipotenuza 
spre transparența pulmonară. Radiografia de profil face diferențierea între localizarea 
anterioară şi cea posterioară. 

- Pleureziile mediastinale superioare sunt întâlnite mai rar în practică şi foarte rar izolate. Se 
traduc printr-o umbră juxtamediastinală care lărgeşte pediculul vascular, are formă vag 
triunghiulară şi coboară de la vârful plămânului până la hil. 


Diagnosticul diferenţial al pleureziilor mediastinale trebuie făcut cu alte afecțiuni mediastinale: 
mediastinite, abcese, tumori, anevrisme, ectazii vasculare, deplasări de organe mediastinale, dilatații 
cardiace parțiale. 


Pleurezia închistată la nivelul vârfului este de obicei purulentă şi dă opacitatea „în cască”. 
Diagnosticul diferențial se face cu cancerul apical. 


Pleurezia închistată axilar — lichidul se închistează spre peretele axilar al toracelui. Radiologic, 
avem opacitate fusiformă lipită de peretele toracic, cu contur net şi bombat spre aria pulmonară. 
Diagnosticul diferenţial se face cu pahipleurita axilară în care opacitatea are acelaşi sediu şi formă, dar are 
structură neomogenă, contur dințat înspre plămân şi determină retracţia coastelor şi a hemitoracelui. 


Pleurezia închistată interlobar are aspecte radiologice foarte variate după cum lichidul ocupă tot 
sau numai parțial spaţiul interlobar, după sediul colecţiei în acel spațiu, după cantitatea de lichid. 

Figura 108. Pleurezia închistată în scizura orizontală dreaptă 


E 


Figura 109. Pleurezie închistată 


Pleurezia închistată de tip mixt, lichidul putând ocupa spaţii pleurale diverse: pleurezia 
mediastino-diafragmatică, mediastino-interlobo-diafragmatică, parieto-diafragmatică. 


B. PLEUREZIILE USCATE SAU PLEURITELE 

Sunt inflamații ale pleurei care nu sunt însoțite de exsudațje lichidiană. Se produc depozite de 
fibrină mai ales pe pleura parietală, ulterior şi pe cea viscerală şi rezultă o îngroşare a foițelor cu simfiză 
între ele. Pleurita uscată însoţeşte orice boală a plămânului care se propagă până spre suprafața lobului. Ca 
boală independentă poate fi o manifestare a infecției tuberculoase. 

Pleurita este săracă în semne radiologice, putându-se evidenția un voal discret pe radiografia de 
faţă, voal care se transformă în linie sau bandă opacă în poziţiile oblic sau profil, când pleura îngroșată este 
tangentă la razele X. 

Pleurita are predilecție pentru vârful plămânului, realizând pleurita descrisă de Sergent şi care 
radiologic prezintă voalare a vârfului pulmonar care nu dispare la tuse — semnul Rist-kKreutzfuchs. 

Pleurita bazală descrisă de Kraus şi Eppinger se traduce prin: 

e diminuarea excusrsiilor hemidiafragmului respectiv, mai ales la examinarea scopică; 

e  ascensionarea diafragmului; 

e  îngroșarea liniei diafragmatice cu estomparea în dreptul placardului de pleurită rezultând un 
contur diafragmatic discontinuu; 

e ştergerea contururilor sinusului costodiafragmatic. 


După resorbția procesului inflamator, în câteva zile, pleurita poate dispărea complet sau lasă după 
ea simfize, aderențe și placarde de pahipleurită. 


108 


Corticopleurita 


neexpresiv. 


asociază, pe lângă opacitatea cu caractere pleurale, și leziuni nodulare sau 
trabeculare în parenchimul pulmonar. Se întâlneşte cel mai frecvent la vârful plămânului dând 
corticopleurita Chaumet cu opacitate proiectată la nivelul coastei a 2-a care poate lăsa cicatrici nodulare 
sclero-calcare. 

Îngroşările pleurale scizurale sunt expresia unor procese inflamatorii în activitate sau a unor 
sechele pahipleurale şi se traduc radiologic prin opacifieri liniare când bolnavul este rotat pentru ca scizura 
să devină ortogradă. La incidenţa de față, se poate vedea doar îngroșarea scizurii orizontale drepte, scizurile 
oblice fiind situate aproape în plan frontal, îngroșarea scizurală nu se vede deloc sau dă doar un voal 


TUMORILE PLEURALE pot fi: 

benigne (foarte rare şi se prezintă ca o opacitate circumscrisă, rotundă sau uşor lobulată, net 
delimitată, de intensitate costală şi omogenă, uneori voluminoasă, cu baza pe peretele costal. La 
examenul radioscopic, se mişcă cu coastele în inspir, expir şi tuse. Pot fi: fibrom, angiom, 
condrom, tumoră amiloidă pleurală, lipom. Radiologic, nu pot fi diferențiate neavând nimic 
caracteristic. Hiperplaziile lpomatoase subpleurale sunt foarte rare, adesea bilaterale. Apar ca 
opacități rotunde, de intensitate subcostală, eşalonate de-a lungul peretelui toracic. 

maligne (sarcoame şi carcinoame primare şi secundare ce dau aspecte de multe ori identice din 
punct de vedere radiologic): opacitate rotundă sau ovalară, bine conturată. Uneori sunt însoțite 
de osteolize costale sau condensare parenchimatoasă prin invazia plămânului. Mai frecvent este 
endoteliomul pleural sau mezoteliomul care este de două tipuri: 


Mezoteliomul local situat pe pleura viscerală sau parietală, este benign, apare după 40 
ani, atât la femei cât şi la bărbaţi. Radiologic: opacitate largă, omogenă, circumscrisă, cu 
diametrul de 2-15 cm, mobilă cu respirația. Când este localizat în scizuri, simulează un 
nodul solitar intrapulmonar sau un închistat interlobar. Pe convexitate, apare ca o 
tumoră solitară, sesilă sau pediculată racordată în unghi obtuz la perete. 

Mezotelioamele difuze sunt întotdeauna foarte maligne, apar ca îngroşări mari şi 
multiple ale pleurei, cu baza largă de implantare, care în incidență tangențială, realizează 
o bandă opacă mamelonată, ce poate fi confundată cu o pahipleurită difuză. Iniţial sunt 
localizate pe convexitate, mai ales în dreapta, după care se extind repede pe toată 
suprafața pleurală, ca o carapace. Mai mult sau mai puţin precoce, apare un revărsat 
pleural masiv hemoragic care poate deplasa cordul şi mediastinul. După evacuarea 
lichidului se pot evidenția mai bine opacităţile rotunjite sau ovoide ca nişte formațiuni 
lichidiene, implantate pe pleură. Mezotelioamele dau rar leziuni costale sau metastaze. 
Mezoteliomul localizat mediastinal produce compresii şi atelectazie. 


p i Îi ul 


Figura 110. Mezoteliomul pleural 

Merastazele pleurale au aspect asemănător mezoteliomului, examenul histopatologic precizând 
diagnosticul. 


C. PNEUMOTORAXUL 

Pneumotoraxul se formează când în cavitatea pleurală pătrunde aer, foițele pleurale sunt 
îndepărtate între ele, cavitatea pleurală se destinde și din virtuală devine reală. După modul de pătrundere a 
aerului în cavitatea pleurală, pneumotoraxul poate fi: traumatic, spontan sau artificial (terapeutic sau 
iatrogen, în scop diagnostic). 

Pneumotoraxul traumatic se produce în caz de fracturi costale sau plăgi penetrante ale peretelui 
toracic sau după manevre terapeutice ca: respirație artificială, intubație traheală, bronhoscopie, 
esofagoscopie. După pătrunderea aerului coeziunea foițelor pleurale cedează, iar plămânul este colabat la 


hil. 


Figura 111. Pneumotorax stâng, respectiv drept cu plamân colabat în hil 


Pneumotoraxul spontan apare frecvent la bărbaţi de 30-40 ani. Este mai frecvent de partea 
dreaptă, rar bilateral; în 30% din cazuri este recurent pe aceeași parte, în 10% pe partea opusă. Se produce 
prin ruperea în cavitatea pleurală a unei bule de aer subpleurale. Se produce după un efort, după scăderea 
presiunii atmosferice, sau se asociază cu diferite boli: TBC, pneumopatii acute, emfizem difuz, obstrucții 
bronşice. În unele cazuti se produce aparent fără nici o cauză. 


Radiologic, în pneumotorax avem: 
e Zonă de transparenţă crescută cu sediul parietal; 
e [ipsa desenului pulmonar la acest nivel; 
e  Plămânul colabat la hil are transparenţa scăzută şi desenul pulmonar mai sărac; 
e Delimitarea între plămânul colabat şi colecția aerică pleurală se face de către pleura viscerală 
care apare ca o dungă fină continuă. 


După gradul de extensie pneumotoraxul poate fi: 

Total — cu aspectul descris anterior. 

Parţial — mai greu de diagnosticat, uneori trecând neobservat. Se produce când cavitatea pleurală 
prezintă bride sau aderenţe și aspectul pneumotoraxului este de pungă transparentă variată ca topografie şi 
dimensiuni. În unele cazuri simulează o bulă de emfizem care, de altfel, poate coexista. 

Există o formă aparte: pneumotoraxul în manta în care aerul se aşează ca o lamă transparentă în 
jurul plămânului. 

Pneumotoraxul poate produce dislocarea lobilor sau/şi a mediastinului, aerul se insinuează între 
lobi sau între mediastin şi plămân pe care îl împinge spre convexitatea hemitoracelui unde este fixat de 
aderenţe. 

Pneumotoraxul poate fi închis, deschis sau cu supapă (în care aerul pătrunde intermitent în 
cavitatea pleurală în inspir ceea ce determină o creştere treptată a presiunii intracavitare cu deplasarea 
mediastinului, deprimarea hemicupolei diafragmatice şi cu tulburări respiratorii sau cardiovasculare. 

În mod normal, pneumotoraxul se resoarbe spontan după două luni. În caz de fenomene 
inflamatorii supraadăugate sau când foițele pleurale sunt îngroșate, cu calcificări, pneumotoraxul poate 
deveni cronic. 

Când pneumotoraxul se asociază cu lichid pleural se produc imagini mixte pleurale- hidroaerice. 

Aspect C.I. — evidenţiază plămânul colabat la hil împreună cu pleura viscerală şi prezenţa aerului 
în cavitatea pleurală. În cazul hidropneumotoraxului se evidenţiază nivel hidroaeric. (Prokop M, Galanski 
M. Spiral and Multislice Computed Tomography of the Body, New York; Thieme Stuttgart; 2003, pg. 401) 


Figura 112. Pneumotorax, bule de emfizem, aspect C.T. 


Hidropneumotoraxul poate fi seros, hemoragic sau purulent, radiologic nu se poate stabili natura 
lichidului. Aspectul radiologic este de nivel orizontal între transparența aerică superioară și opacitatea 
intensă inferioară. Nivelul de lichid oscilează dacă înclinăm sau mișcăm bolnavul; de asemenea oscilează cu 
pulsaţiile cordului şi cu mişcările respiratorii. 

Uneori diafragmul poate avea mişcări paradoxale: urcă în inspir şi coboară în expir — fenomenul 
Kiembock. 

Lichidul din hidropneumotorax se poate încapsula mono- sau multilocular, unele pungi prezentând 
nivel de lichid, altele nu. Pungile pot comunica între ele, examinarea în diverse poziții demonstrează 
trecerea lichidului dintr-o pungă în alta. Diagnosticul în cel multilocular este mai dificil putând fi confundat 
cu abcese pulmonare corticale. 

Figura 113. Hidropneumotorax 


D. SECHELELE PLEURALE după diferite afecțiuni pleurale sunt de asemenea importante. 

Simfizele pleurale se formează prin îngroşarea şi lipirea foițelor pleurale. 

La nivelul sinusului costodiafragmatic simfiza foiţelor pleurale provoacă închiderea şi dispariția 
sinusului, iar în timpul respirației mişcarea în balama. La nivelul diafragmului se produc dințături în „vârf de 
cort”, de la fiecare dințătură plecând un trabecul opac spre hil. 

Pahipleurita reprezintă faza finală, de vindecare, prin resorbție şi cicatrizare, a modificărilor 
exudative şi proliferative. Pentru a da imagine radiologică de față, îngroşarea pleurală trebuie să aibă o 
grosime de 1,5 cm pe linia axilară sau de 3 mm în lungul scizurilor. Este mai frecventă localizarea bazală şi 
se traduce printr-o opacitate triunghiulară ce seamănă cu pleurezia, dar se deosebeşte prin faptul că poate fi 
neomogenă, de intensitate mai crescută ca în pleurezie, retractă peretele toracic, micşorează spaţiile 
intercostale, atrage diafragmul care devine orizontal, uneori concav şi deviază mediastinul spre focarul de 
îngroșare pleurală. Localizările apicale, axilare, mediastinale, scizurale sunt mai rar întâlnite 

Calcificările pleurale apar după revărsate pleurale, cel mai frecvent după hemotorax, dar apar și în 
azbestoză, silicoză şi fibrotorax. 


Figura 114. Schematizare calcificări pleurale 

Figura 115. Pahipleurită 


Pot apărea sub formă de opacități multiple cu contur dințat, diseminați pe zona de elecție, la bază, 
în şanțul costo-vertebral şi pe linia axilară posterioară; sau pot conflua în placarde ce dau opacități intense 
sub formă de scut, platoşă sau în „fier de lance”. 

CAPITOLUL 


4 


DIAGNOSTICUL RADIOIMAGISTIC al AFECTIUNILOR MEDIASTINALE 


Feiler Alina, Ungureanu Ana-Maria, Mogoşeanu Maria 


4.1 ANATOMIA RADIOLOGICĂ a MEDIASTINULUI 


Mediastinul este spaţiul anatomic situat în regiunea mediană a toracelui, limitat lateral de cele două regiuni 
pleuropulmonare, anterior de stern, posterior de coloana vertebrală şi șanțurile costovertebrale, diafragmul 
inferior, proximal continuându-se, prin deschiderea superioară a toracelui, cu spaţiile celulare ale gâtului. 

Pentru a localiza mai precis elementele anatomice şi patologice, mediastinul a fost împărțit în etaje 

și compartimente. 

Pe imaginea radiologică de față, se delimitează trei etaje: superior, mijlociu şi inferior prin două linii 

imaginare care trec orizontal prin limita superioară respectiv cea inferioară a hilurilor pulmonare. 
De profil, regiunea se împarte în trei compartimente: anterior, mijlociu şi posterior delimitate de două 
planuri convenţionale care trec pe fața anterioară respectiv posterioară a traheei. 

1. Compartimentul anterior conţine timusul şi ganglionii limfatici anteriori. 

2. Compartimentul mijlociu conţine traheea şi bronhiile primitive, cordul cu pericardul, vasele 
mari de la baza cordului, grupele ganglionare limfatice paratraheale şi traheobronşice, nervii 
frenici şi porțiunea superioară a nervilor vagi. 

3. Compartimentul posterior conţine aorta toracală descendentă, esofagul, ductul toracic, 
porțiunea inferioară a nervilor vagi, grupul posterior al ganglionilor mediastinali, iar în șanțurile 
costovertebrale se găsesc venele azygos şi hemiazygos, lanţul ganglionilor simpatici, nervii 
periferici şi rădăcinile nervilor intercostali. 


Toate aceste organe sunt incluse într-o masă de ţesut conjunctiv care se continuă cu țesutul 
conjunctiv al organelor şi regiunilor învecinate. 


4.2 MODIFICĂRI RADIOIMAGISTICE în AFECTIUNILE MEDIASTINULUI 


E HERNIA PULMONARĂ MEDIASTINALĂ 

Definiţie 

Reprezintă protruzia prin septul mediastinal a unei mase pulmonare dintr-un hemitorace în cel 
contralateral. 

Ea poate fi: congenitală și dobândită (posttraumatică, postoperatorie, spontană). 

Hernia se produce în zonele cu rezistență anatomică scăzută; anterior, prin spațiul retrosternal, și 
posterior, între cord şi aorta descendentă — mult mai rar. 

Radiologic — Imaginea radiologică de față evidențiază o hipertransparență, ovalară sau rotundă care 
depăşeşte umbra mediastinului, convexă lateral, bine delimitată de linia opacă realizată de cele patru foițe 
pleurale şi țesutul celular mediastinal care le reuneşte. 

Aspectul C.T. are un rol important pentru diagnostic, evidențiind cu precizie localizarea porțiunii 
de plămân herniat, ce apare ca o zonă hipodensă cu desen interstiţial alveolar şi arterial, bine delimitată. 

Figura 116. Herniere cervicală a plămânului 


E INFLAMAŢIILE MEDIASTINULUI sau MEDIASTINITELE 


Definiţie 


Mediastinitele sunt modificări inflamatorii ale țesutului celulogrăsos mediastinal. 

Acest ţesut, care comunică strâns cu țesutul conjunctiv interstițial al plămânului şi bazei gâtului, 
face din mediastin o gazdă perfectă pentru procesele inflamatorii venite din vecinătate, dar și de la distanţă, 
pe cale limfatică sau sangvină. 

Clasificare — pot fi: 


- acute sau cronice 
- difuze sau localizate. 


Mediastinitele acute 


Sunt consecutive unor afecțiuni de vecinătate sau unor procese iatrogene. Apar după: 


a. 


e. 


Perforații esofagiene; se pot produce la nivelul unor tumori, prin înghițirea unor corpi 
străini, perforații ale unor diverticuli esofagieni, a unor ulcere esofagiene sau esofagite 
cronice post caustice, prin manevre greșite în timpul esofagoscopiilor. 

Soluţii de continuitate traheobronşice: prin manevre greşite din timpul bronhoscopiilor 
sau prin ulcerarea unor tumori. 

Infecţiile şi supuraţiile acute ale spațiilor perifaringiene sau periesofagiene, prin 
contiguitate. 

Deschiderea unei colecţii purulente din plămân, pleură sau pericard (pneumonia 
nectozantă fund cauza majoră a mediastinitelor la copii). 

În mod excepţional, mediastinite acute primitive din cadrul septicemiilor. 


Clinic, mediastinitele acute prezintă o simptomatologie polimorfă, dominată de durere toracică 
profundă, febră şi semne specifice organelor afectate, putând realiza şi sindroame tipice. Acestea sunt: 
a. sindromul de compresiune mediastinală superioară sau sindromul de compresiune a venei 
cave superioare; 
sindromul mediastinal mijlociu sau bronho-recurențial; 
c. sindromul mediastinal inferior sau sindromul de compresiune a venei cave inferioare. 


Aspectul radiologic se traduce prin: 
-  Lărgirea opacităţii mediastinale cantonată mai ales în etajul superior, putând însă interesa 
întreg mediastinul, cu contur difuz, omogenă sau neomogenă prin pătrunderea aerului în 
caz de ruptură a esofagului sau a traheei. 

În caz de  mediastinită acută gravă sau după plăgi înțepate cu  fistulă 
bronhomediastinopleurală, imaginea  radiologică se complică, conturul  opacității 
mediastinale ştergându-se și apare un nivel lichidian unic sau multiplu. 

Investigarea cu substanță de contrast în caz de fistulă esofagiană evidențiază multiple 
traiecte fistuloase, iar când procesul este extins şi conţine lichid substanța uleioasă realizează 
bule rotunde, opace. Examinarea se face cu lipiodol sau alte substanţe iodate, care se resorb 
şi nu cu bariu, care generează granuloame care rămân cantonate în mediastin. 


Aspect C.T. — scăderea densităţii grăsimii mediastinale; înlocuirea completă a grăsimii mediastinale 
cu structuri ce au densitate de lichid sau de ţesuturi moi este un semn de mediastinită severă cu edem şi 
infiltrate inflamatorii. Abcesele apar ca şi colecţii fluide bine definite ce pot conţine şi aer în interior. 
Mediastinitele cronice au aspect fibrozat şi imaginile diferă în funcţie de localizarea şi extensia fibrozei. 
(Prokop M, Galanski M. Spiral and Multislice Computed Tomography of the Body, New York; Thieme Stuttgart; 


2003, pg. 397) 


Figura 117. Mediastinită acută, aspect C.I. 


Forme clinice: 


a. 


b. 


Mediastinita acută nesupurată — determină lărgirea discretă a opacității mediastinale şi lipsa 
de precizie a conturului. 
Flegmonul mediastinal — modificările radiologice apar tardiv în câteva zile, opacitatea fiind 
difuză ocupând pe radiografia de profil spaţiul retrosternal sau cel retrocardiac 
Abcesul mediastinal: 

- posterior 

- anterior. 


Cele posterioare sunt cele mai frecvente, fiind consecutive perforaţiei esofagiene. Imaginea 
radiologică debutează cu un manşon de emfizem care înglobează esofagul şi opacifierea difuză a 
țesutului celular periesofagian. 


- Pe imaginea de față, opacitatea mediastinului şi a hilului vascular se lărgeşte mai mult 
sau mai puţin simetric, realizând o imagine ovalară de o parte şi de alta a coloanei. 

- De profil, se constată bombarea și îngroșarea părților moi prevertebrale. 

- În colecție se poate injecta substanță de contrast printr-o sondă subțire faringiană. 


Abcesele mediastinale anterioare dau o opacitate rotundă sau fusiformă pe flancul traheei sau 
opacitate paracardiacă bilaterală bine delimitată. 

Diagnosticul diferențial se face cu hematomul mediastinal, care survine după traumatisme toracice, 
sau ruptura unui anevrism aortic şi cu abcesele paramediastinale ale plămânului care pot imita imagini 
hidro-aerice mediastinale, contextul clinic elucidând diagnosticul, şi cu formaţiuni tumorale vertebrale, 
pentru cele posterioare. 


Tumorile mediastinale 
Definiţie 
Sunt considerate tumori mediastinale toate formațiunile mediastinale care realizează opacități 
radiologice rotunjite, ovalare sau policiclice independente sau făcând parte integrantă dintr-un element 
mediastinal. Ele pot fi tumori adevărate — benigne sau maligne — dilatații anevrismale, adenopatii, hernii, 
chisturi hidatice și altele. 
Clasificarea acestor tumori se poate face în funcție de localizarea lor în: 
- tumori ganglionare şi adenopatii; 
- tumori propriu-zise, neganglionare, 
sau mai complet, mixt morfologic şi topografic după Fraser clasificare pe care o voi prezenta în continuare. 


Clasificarea americană (Fraser): 
a. Compartimentul anterior: 

— tumoti timice — Figura 118-A 

— tumori ale celulelor germinale: 
- chisturi dermoide - Figura 118-B 
- teratoame 
-  seminoame 
-  carcinoame primare. 

— tumori tiroidine 

— tumori paratiroidiene 

— tumori ale țesutului mezenchimal: 
-  lipoame — Figura 118-C 
-  fibroame 
-  limfangioame — higroame. 


Figura 118. Compartimentele mediastinului 

b. Compartimentul mijlociu: 

i tumori ganglionare: 
-  limfoame 
-  adenopatia leucemică 
-  adenopatia metastatică - Figura 118-E 
-  adenopatia din mediastinita granulomatoasă 
-  adenopatia hiperplazică Castelman 
-  adenopatia infecțioasă monocitară. 

= tumori ale traheei 

= chistul bronhogenetic - Figura 118-D 

= tumori în unghiul cardiofrenic: 
- chistul pleuropericardic - Figura 118-G 
- hernia Larrey 
- necroza țes. grăsos pericardic. 

= dilatații ale arterelor pulmonare 

= dilatații ale venelor mari: 
- vena cavă superioară 
- venele azygos şi hemiazygos. 

= dilatații ale aortel. 


c. Compartimentul posterior: 
= tumori nervoase — Figura 118-H 
= meningocelul 
= chistul ncurenteric şi gastroenteric 
— tumori esofagiene, diverticuli, megaesofag 
= hernii hiatale şi prin foramenul Bochdalek. 


Clinic, simptomatologia este de cele mai multe ori necaracteristică reflectând complicații de 
vecinătate. 


4.2.1 TIMUSUL NORMAL şi PATOLOGIC 


Timusul este un organ situat în partea superioară a mediastinului anterior. La naştere, timusul este 
mare, cu greutatea de 30 gr. Apoi, cu vârsta, involuează şi în locul lui, la adult, rămâne un pachet celulo- 
grăsos. În majoritatea cazurilor (70%) timusul are doi lobi, tar un lob (20%) şi mult mai tat (10%) trei lobi. 

Timusul se suprapune peste pediculul vascular pe care-l lărgeşte uşor bilateral la sugar, sau numai 
deoparte. 

Examenul radiologic trebuie făcut din față şi profil, în inspir şi expir. 


E Hipertrofia de timus a sugarului 

Mărimea timusului se poate observa mai bine prin examen radiologic în inspir, expir sau în timpul 
plânsului. Această afecțiune se întâlneşte la unii sugari, la care dă tulburări respiratorii. 

Radiologic, se observă o opacitate la nivelul mediastinului superior, care depăşeşte pediculul 
vascular de formă variată: în butoi, trapezoidală, dreptunghiulară etc, situată de profil în mediastinul 
anterior; la sugar diagnosticul diferenţial al hipertrofiei de timus trebuie făcut cu: pleurezia mediastinală 
închistată, adenopatia mediastinală, atelectazia segmentară, pneumonia, malformaţiile şi hipertrofule 
cardiace, modificări de volum ale vaselor mari din mediastin, tiroide plonjate, sau cu lărgirea umbrei 
mediastinale: în tuse, după supt etc., care duc la dilatarea pediculului vascular. Hipertrofia de timus este 
foarte radiosensibilă. 

Figura 119. Hipertrofia de timus 


Aspect C.T. — apar ca structuri rotunde sau ovalare, bine delimitate, cu densitate de țesut moale, 
localizate anterior de aortă, în mediastinul anterior, porțiunea superioară. Calcificările apar în 25% din 
cazuti, iar componentele chistice sunt frecvente. (Prokop M, Galanski M. Spiral and Multislice Computed 
Tomography of the Body, New York; Thieme Stuttgart; 2003, pg. 381). 


Figura 120. Timom, aspect C.T. 


E Tumorile maligne ale timusului 

Se dezvoltă foarte rar la copil sau la adult şi apar, radiologic, ca o opacitate, cel mai frecvent 
simetrică, situată în mediastinul anterior, ocupând spațiul retrosternal. Opacitatea are conturul net și 
deplasează traheea înapoi sau lateral. Aceste tumori sunt foarte puțin radiosensibile, spre deosebire de 
tumorile ganglionare care, uneori, se pot dezvolta la acest nivel și care, de cele mai multe ori, sunt 
radiosensibile. 


4.2.2 HIPERTROFIA GLANDEI TIROIDE 


Poate fi benignă (gușă) sau malignă (cancerul glandei tiroide). Guşa poate fi cervicală sau 
intratoracică. In gușa cervicală, radiologic, se observă opacifiere omogenă net conturată, care ocupă partea 
internă a vârfurilor pulmonare, se continuă, în sus, cu opacifiere caracteristică de la nivel cervical. 

Guşa intratoracică poate fi situată median, înaintea traheei, sau lateral, mai frecvent în partea 
dreaptă a ttaheei, foarte rar înapoia traheei. În acest ultim caz, gușa împinge trahea şi esofagul înainte. 

Guşa intratoracică apare radiologic ca o opacitate de obicei de formă ovalară sau de trapez, cu baza 
mare superioară, cu marginile net conturate. Opacitatea se mişcă în timpul mişcărilor de deglutiție și în tuse, 
împinge traheea înapoi, la dreapta sau la stânga. Uneori tiroida intratoracică se poate calcifica la exterior, 
când se vede ca o opacitate intensă, calcară, de formă ovalară. 


si 


Figura 121. Hipertrofia tiroidiană 


Stroma malignă apare tot ca o opacitate cu contur difuz, situată în regiunea toracică superioară, cu o 
dezvoltare rapidă. Şi în acest caz, traheca şi esofagul sunt deplasate. Creşterea rapidă a tumorii este un semn 
important de malignitate. Examenul cu bariu al esofagului este necesar în toate tumorile situate în 
mediastin. 


Figura 122. Guşă tiroidiană plonjată în mediastinul superior, aspect C.T. 


Aspect C.I. — este util pentru precizarea raportului tumorii cu elementele anatomice din jur, 
pentru decelarea adenopatiilor și a metastazelor. După administrarea de substanță de contrast, țesutul 
tiroidian devine hiperdens. Guşa plonjată în mediastin apare ca o continuare a țesutului tiroidian normal, 
cu modificări chistice şi calcificări ovoidale. Degenerările maligne pot fi diagnosticate cu ajutorul semnelor 
secundare, respectiv evidenţierea modificărilor inflamatorii şi hipertrofie ganglionară. (Prokop M, Galanski 
M. Spiral and Multislice Computed Tomography of the Body, New York; Thieme Stuttgart; 2003, pg. 383). 

4.2.3 CHISTURILE MEDIASTINALE 


La nivelul mediastinului se poate dezvolta: chistul dermoid, chisturile hidatice, chistul bronhogen, 
chisturile pericardice etc. Radiologic, ele apar ca opacități omogene, de diferite mărimi, cu situaţii speciale. 

Astfel chistul dermoid, numit şi teratomul mediastinal, se dezvoltă în mediastinul anterior, în fața 
pediculului vascular, în etajul superior şi mijlociu. Chisturile hidatice ale cordului se localizează mai frecvent 
pe venticulul stâng. 


Figura 123. Chist dermoid 


Chistul bronhogen (Figura 124) se dezvoltă în hil şi se mai numeşte „tumora fantomă”, pentru că se 
poate evacua prin bronhii şi dispare, însă poate reapare. Toate aceste afecțiuni apar ca opacități de formă 
rotundă sau ovalară, uneori cu evoluție lentă, iar în alte cazuri au o evoluţie rapidă. 


Figura 124. Chistul bronhogen 


Chistul pleuro-pericardic (Figura 125) are o topografie caracteristică în sinusul costo-diafragmatic 
anterior. 

Figura 125. Chistul pleuro-pericardic 


4.2.4 AFECŢIUNI ale GANGLIONILOR MEDIASTINALI 
Ganglionii mediastinali reprezintă unul dintre unul dintre cele mai importante filtre limfatice 
drenând limfa unui mare teritoriu al organismului. 


E TUMORILE GANGLIONILOR LIMFATICI 

1. Limfogranulomatoza malignă sau boala Hodgkin 

Este o boală a sistemului limfatic, destul de frecventă, de cauză neelucidată, care interesează, în 
special, tinerii. 

Clinic, realizează un sindrom frust cu subfebrilități, prurit generalizat, astenie, transpiraţii nocturne 
şi adenopatii periferice subclaviculare, axilare sau inghinale, unilaterale sau simetrice, iar hematologic 
hiperleucocitoză moderată cu eozinofilie. 

Radiologic, se constată hipertrofia maselor ganglonare mediastinale şi abdominale. 


Figura 126. Lărgirea mediastinului în afecțiunile mediastinale ganglionare 


În mediastin, se constată o adenopatie de obicei bilaterală, care lărgeşte opacitatea mediastinului 
printr-o opacitate care variază de la 3-4 cm (eventualitate rară prin interesarea unui singur ganglion), până la 
dimensiuni gigante având un contur net sau mai șters, policiclic. În caz de adenopatie bilaterală mediastinul 
este total deformat. 

Figura 127. Limfogranulomatoză malignă 


Când sunt interesați ganglionii bifurcaţiei, aceştia sunt decelați prin radiografie cu raze dure și 
tomografie liniară în plan bronşic. 

Prin ruperea capsulei ganglionare, se produc infiltraţii ale ţesuturilor moi din jur. Astfel imaginea 
hilară şi opacitatea ganglionară capătă un contur şters. Parenchimul pulmonar poate fi infiltrat îmbrăcând 
diferite aspecte: 

-  opacități micronodulare cu aspect de carcinomatoză miliară; 

- nodulare cu contur difuz, cu aspect de bronhopneumonie tuberculoasă 

-  Opacități rotunde macronodulare sau întinse, neregulate și nesistematizate într-un singur 
plămân. 

Infiltrarea unei bronhii mari poate realiza obstrucţii totale cu atelectazie. Infiltrarea pleurei şi a 
pericardului produce un revărsat localizat sau difuz. 

Boala poate produce osteoliză costală și sternală, uneori şi a oaselor la distanță, procese care 
trădează malignitatea bolii. 

Adenopatia este frecvent radiosensibilă. 

Diagnosticul diferenţial se face cu adenite cronice, adenopatia tuberculoasă, adenopatia metastatică, 
boala Besnier-Boeck-Schaumann, hemopatii grave, în formele cu adenopatii mai mici și cu sarcoamele 
mediastinale în formele gigante. 

Dacă sunt interesați ganglionii retrosternali şi ai mediastinului anterior se va face diagnostic 
diferențial cu: tumori timice, tiroidiene și teratoame, localizate de elecție în acest compartiment. 


Aspect C.T. — afectează predominant mediastinul anterior şi are tendinţa de se extinde de la un 
grup ganglionar la următorul. Pleurezia şi edemul pulmonar indică obstrucţii venoase şi limfatice sau 
infiltrare tumorală directă, iar pericardita indică de obicei invadare tumorală directă. Atelectazia poate 
rezulta ca urmare a obstrucţiei unei bronhii. (Prokop M, Galanski M. Spiral and Multislice Computed 
Tomography of the Body, New York; Thieme Stuttgart; 2003, pg. 384) 

Figura 128. Limfom Hodgkin, aspect C.T. 


2. Adenopatia mediastinală în leucoze 

Modificările mediastinale în leucoze se întâlnesc rar. Când apar, se constată lărgirea mediastinului și 
prezența de ganglioni hipertrofiați în hiluri. Frecvent se observă o singură opacitate mare, rotundă sau 
ovalară. 


3. Sarcoame mediastinale 

Definiţie 

Sunt formele corespunzătoare transformării maligne a țesutului limfoid sau a țesutului de susținere 
ganglionar. 

Pe imaginea radiologică de față, mediastinul apare deformat, lărgit, cu contur policiclic, de obicei în 
jumătatea superioară. 

De profil, se evidenţiază interesarea anterioară şi mijlocie, iar după un timp şi cea posterioară. 

Organele învecinate sunt infiltrate, cu stenoze traheobronşice (decelabile în regim dur şi pe 
tomografii în plan bronşic), infiltrarea esofagului și a oaselor cu osteoliză, în special a sternului. 

Masele ganglionare cresc într-un ritm foarte alert. 

Caracteristice limfosarcomului sunt opacitatea „în coloană” a mediastinului, opacitate largă, pe toată 
întinderea lui, cu conturul în linie dreaptă. 

Limfosarcomul este radiosensibil, dar recidivele sunt precoce. 

Diagnosticul diferențial se face, în primul rând, cu Maladia Hodgkin, limfomul gigantofolicular și cu 
adenopatia tuberculoasă (dar şi cu celelalte afecțiuni medistinale care dau lărgirea bilaterală a acestuia). 


4. Limfomul gigantofolicular Brill-Symmers 

Este o afecțiune rară caracterizată prin hipertrofia şi hiperplazia ganglionilor mediastinali precum și 
a celor abdominali şi periferici. 

Iniţial, are aspect benign ca după 3-4 ani să sufere o transformare sarcomatoasă, prognosticul 
devenind infaust. 

Aspectul radiologic este necaracteristic: adenopatie uni- sau bilaterală, asimetrică, predominent 
hilară, uneori şi paratraheală, rotundă ovalară sau policiclică bine conturată, omogenă, rar prezentând 
calcificări în coajă de ou sau în pete. 

Pot apărea modificări infiltrative pulmonare şi revărsate pleurale. Forma benignă este radiosensibilă, 
iar diagnosticul este anatomopatologic. 

5. Metastazele ganglionare 

Ganglionii mediastinali, împreună cu ficatul, sunt filtrele cele mai importante din organism pentru 
celulele canceroase. Metastazele pot să provină de la un cancer bronșic, esofagian sau de la distanță, cancer 
de sân, tiroidă, prostată, testicul și tub digestiv. Corioepiteliomul şi seminomul prind un singur ganglion sau 
numai un grup restrâns. 

Radiologic — adenopatia hilară apare ca o opacitate rotundă, ovalară sau policiclică de obicei 
unilaterală (dacă este bilaterală este asimetrică) omogenă, cu contur net sau dimpotrivă şters. Tumorile 
pulmonare periferice realizează împreună cu adenopatia imaginea de halteră, semn radiologic prețios, dar 
tardiv. Coexistenţa adenopatiei cu metastaze în câmpul pulmonar ușurează diagnosticul. Extensia rapidă, 
neregularitatea contururilor și apariția de noi adenopatii vecine, pledează pentru malignitate. 


6. Inflamaţii ale ganglionilor limfatici (adenite) 
Ele pot fi primitive şi secundare (reacționale), regresează la tratamentul antiinflamator. 


7. Sarcoidoza Besnier-Boeck-Schauman 

Este un proces patologic care interesează orice țesut din organism motiv pentru care mulți autori o 
consideră o colagenoză, însă lipsa aspectului autoagresiv o delimitează de acest grup de afecțiuni. 
Localizarea toracică a sarcoidozei recunoaşte trei forme: mediastinală pură, mediastinopulmonară şi 
pulmonară pură, forme care sunt determinate de stadiul bolii. 

Forma mediastinală pură reprezintă stadiul I al bolu şi este reprezentată de o hipertrofie ganglionară 
hilară cu corpusculi sarcoidotici. 

Radiologic — la început se evidenţiază o opacitate hilară unilaterală, de dimensiuni modeste, ovalară 
sau policiclică net conturată, care creşte în dimensiuni şi în intensitate devenind bilaterală în maximum trei 
luni. Opacitatea creşte continuu până ajunge la forme tumorale după care urmează o perioadă de stagnare. 
Pot apărea calcificări care realizează opacităţi de intensitate supracostală uneori calcificări în coajă de ou. 


Figura 129. Modificări în sarcoidoză 


Evoluţia este lentă, adesea spontan regresivă (ceea ce-i demonstrează caracterul benign) sau boala 
trece în stadiul al II-lea în care apar modificările pulmonare constând în apariția de opacități trabeculare sau 
reticulare, masele ganglionare scăzând în dimensiuni. 

Diagnosticul diferențial este dificil şi se face cu: limfosarcomul, boala Hodgkin, limfomul 
gigantofolicular și adenopatia tuberculoasă. 


125 


4.2.5 AFECŢIUNILE MEDIASTINULUI POSTERIOR 


1. Neurinomul şi Schwanomul 

Sunt situate intratoracic având ca punct de plecare nervii intercostali (Figura 130) şi rădăcinile 
nervoase emergente din găurile de conjugare. 

Radiologic, aceste tumori produc o opacitate de obicei unică, rotundă, omogenă, cu contururi bine 
delimitate, localizată în șanțul costovertebral. Poate avea şi o porțiunea intrarahidiană luând în acest caz 
forma de clepsidră. Tumora osteolizează şi lărgeşte gaura de conjugare şi coastele. 


Figura 131. Schematizarea neurinomului 

Figura 132. Neurinom, aspect I.R.M. 


2. Meningocelul reprezintă o hernie a meningelor rahidiene. 
Imaginea radiologică este asemănătoare neurinomului. Diagnosticul de certitudine se pune 
mielografic: SDC, introdusă prin puncție rahidiană, pătrunde în sacul herniar. 


3. Abcesul rece 
Poate realiza o opacitate localizată în mediastinul posterior, paravertebral, asociată cu modificări de 
spondilodiscită specifice tuberculozei. 


4. Afectiunile esofagului 
Diverticulul Zenker, megaesofagul, tumorile pot lărgi mediastinul simetric sau asimetric. 


Dianosticul se precizează prin bariu pasaj. 

Figura 133. Diverticul Zenker — Bariu pasaj 


5. Anevrismele de aortă 

Anevrismul apare ca o opacitate care poate depăşi marginile mediastinale (marginea dreaptă — 
anevrism de aortă ascendentă, stângă — anevrism de aortă descendentă), şi are caracter pulsatil. Se 
diagnostichează prin C.T., angio C.T., angio IRM și angiografie digitalizată. 

Un rol important în diagnosticul afecțiunilor mediastinale are C.T.: precizează localizarea și 
apartenența formațiunii la unul din organele mediastinale, raportul cu celelalte organe mediastinale, 
stadializează tumorile mediastino-pulmonare. 

Figura 135. Anevrism de aortă toracală 

CAPITOLUL 

DIAGNOSTICUL RADIOIMAGISTIC al AFECTIUNILOR DIAFRAGMULUI 


Ungureanu Ana-Maria, Feiler Alina, Mogoşeanu Maria 


Diafragmul este un organ musculotendinos care separă cele două cavități: toracică și abdominală 
lăsând, prin orificiile pe care le are, să treacă esofagul, vasele şi nervii. Ca muşchi respirator, diafragmul are 
un rol asupra formei şi funcției organelor toracice şi abdominale, ca şi asupra circulației. Se înțelege astfel 
că, diafragmul este afectat atât în afecțiunile organelor toracice, cât şi cele ale cavității abdominale cu care 
vine în contact. 

Diafragmul este constituit dintr-un centru frenic (în formă de treflă), legat spre periferie de perete 
printr-o serie de fascicule musculare: anterioare — sternale, laterale — costale, şi posterioare — lombare, 
purtând denumirea de s7â/pi7 (pilierii) diafragmului. Diafragmul prezintă o serie de orificii pentru organele care 
trec din abdomen în torace și invers: vena cavă inferioară, aorta, esofagul și nervi splanhnici. 

În afara orificiilor descrise, diafragmul mai prezintă anterior şi postero-lateral, două regiuni slabe şi 
simetrice cunoscute sub numele de fanta LARREY (foramen MORGAGNI, şi orificiul BOCKDALEK. 

La marea majoritate a indivizilor normali, hemidiafragmul drept este situat mai sus decât cel stâng, 
cu 1-3 cm. Discrepanţa poziției celor două hemidiafragme este datorată poziției cordului şi nu cum se 
credea, a ficatului. Amplitudinea mișcărilor diafragmatice în poziție verticală este în medie de 2-3 cm în 
timpul unei respiraţii obişnuite. 


5.1 MALFORMAŢIILE CONGENITALE ale DIAFRAGMULUI 


Reprezintă aspecte complexe, cele mai multe fiind legate de tulburări de dezvoltare embrionară. 

Dacă oprirea în dezvoltare se produce înainte de luna a Il-a, când peritoneul nu este încă 
diferențiat, hernia nu va avea sac, organul herniat abdominal se va găsi în torace, în contact intim cu 
viscerele toracice (hernia embrionarà). 

Dacă tulburările de dezvoltare apar după luna a Il-a, hernia este prevăzută cu un sac peritoneal 
(bernia fetala). 

Diafraomul accesoriu este o anomalie foarte rară, hemitoracele drept este împărțit în două 
compartimente printr-o membrană musculo-tendinoasă care seamănă cu un diafragm. 


5.2 MODIFICARI ale POZIŢIEI DIAFRAGMULUI 


Poziţia joasă a diafragmului 
- se observă la cei ce prezintă o hiperinflație pulmonară; 
-  diafragmul apare aplatizat, cu sinusul costodiafragmatic în unghi aproximativ drept; 
-  cordul la aceşti bolnavi este „în picătură”; 
- poziția Joasă a diafragmului se acompaniază totdeauna de tulburări funcționale a căror 
natută și gravitate depind de cauza anomaliei; 
- amplitudinea mișcărilor diafragmatice este redusă, sau chiar absentă; 

în stadiul precoce al bolii, astmaticul prezintă o respirație normală în intervalul dintre crize; 

în emfizemul esențial, cauza principală este pierderea puterii retractile a parenchimului 
pulmonar, se observă o diminuare a amplitudinilor mişcărilor pe seama expirului, care este 
foarte mult redus sau chiar absent; 

coborârea unilaterală a diafragmului este foarte rară şi puțin marcată; o sfenoză cu supapă 
poate să provoace o astfel de coborâre unilaterală. 


Poziţia înaltă a diafragmului 

Este mult mai frecventă. O mare diversitate de afecțiuni ale plămânilor, pleurei şi organelor 
intraabdominale pot duce la o poziţie înaltă a diafragmului şi la reducerea mișcărilor diafragmatice. Printre 
aceste afecțiuni cităm: pneumonia lobului inferior, atelectazia bazală, infarctul pulmonar bazal, pleuritele, 
fractura coastelor şi procesele intraabdominale acute (abcesele subfrenice, colecistitele, peritonitele). 
Trebuie menţionat însă că aceste afecțiuni duc la ridicarea puţin marcată a diafragmului. Poziţia cea mai 
înaltă a diafragmului se poate observa în eventrație şi în paralizie. 


Figura 136. Paralizia diafragmatică 


Paralizia diafragmatică 


aceasta rezultă din întreruperea impulsurilor nervoase prin nervul frenic, datorată, de cele 
mai multe ori, invaziei unui zeoplasm bronhopulmonar, 
mai sunt foarte multe cauze care produc această paralizie; 
foarte multe paralizii, în lipsa unei etiologii bine stabilite, sunt considerate ca idiopatice; 
aceste cazuri survin de obicei la bărbați şi aproape numai pe partea dreaptă; 
într-un studiu asupra modificărilor radiologice ale paraliziei diafragmatice, ALEXANDER a 
descris patru simptome cardinale: 

- ridicarea hemidiafragmului deasupra nivelului normal; 

- mişcări diminuate, absente sau paradoxale în timpul respirației; 

- mişcări paradoxale în condiţii de sarcină mărită (strănutul); 

- deplasarea mediastinului în cursul respirației. 


Eventraţia diafragmatică 
In unele cazuri este destul de greu de făcut diferenţierea între o eventraţie şi o paralizie 


diafragmatică. 


Când o ridicare a hemidiafragmului poate fi atribuită unor cauze specifice (întreruperea nervului 
frenic de către un neoplasm invadant, sau din cauza unei secționări chirurgicale), se întrebuințează 

denumirea de paralizie diafragmatică. După gradul întinderii sale, se disting trei forme: totală, parțială şi 
localizată. 


1. Eventraţia totală 
- cupola sau cel puţin centrul frenic şi porțiunea musculară participă la proces, forma cupolei 
relaxate urmând o curbă neregulată. 


e Examenul radiologic pulmonar: 
- cupola relaxată urcă până la coasta a IV-a sau a III-a, atingând uneori clavicula, pe 
când congenera sa este normal situată; 
- în formele ușoare, se constată o reducere a amplitudinii excursiilor diafragmului; 
- în cazurile avansate, se realizează o respiaţie paradoxală cu ridicarea anormală a 
hemidiafragmului bolnav în inspir. 
e Examenul radiologic al tubului digestiv evidenţiază ascensionarea şi modificarea formei 
stomacului care ia aspectul de U inversat, și a colonului. 


Figura 137. Eventraţia diafragmatică 


2. Eventraţia parțială 


- este localizată mai frecvent în jumătatea internă a cupolei diafragmatice drepte realizând 
„Imaginea în brioşă”. 

Diagnosticul diferențial al eventraţiilor diafragmatice: eventrația diafragmatică pune cel mai 
frecvent probleme de diagnostic diferențial cu hernia diafragmatică. Diagnosticul nu este uşor deoarece nu 
poate fi urmărit întotdeauna conturul cupolei diafragmatice. Când examenul radiologic al toracelui nu pune 
diagosticul, se recurge la examenul radiologic gastro-intestinal. 

Pentru eventrație pledează: ascensiunea egală a stomacului şi colonului şi prezenţa triunghiului 
QUENN şi DUVAL. 


5.3 HERNIILE DIAFRAGMATICE 


Herniile diafragmatice pot fi congenitale sau dobândite (traumatice, netraumatice). 
Leziunile traumatice ale diafragmului pot fi: închise (rupturi) şi deschise (plăgi). 
Rupturile diafragmulu: 
- sunt caracterizate prin existenţa unei soluții de continuitate a diafragmului, survenită în urma 
unui traumatism toraco-abdominal (mecanism indirect). 

Plăgile diafragmului: 


- sunt leziuni produse în urma unui traumatism deschis (prin mecanism direct); 


Rupturile diafragmatice sunt foarte frecvente în stânga 90%, foarte rare în dreapta 9%, excepțional 
bilaterale 1%. 

Poate fi interesat şi nervul frenic, ce antrenează tulburări ale motilității diafragmului. 

Organele care herniază cel mai frecvent sunt: colonul, stomacul, intestinul subțire, splina, 
epiploonul, ficatul şi rinichii. 


Ji 


Figura 138. Hernia diafragmatică 


Herniile prin hiatusul esofagian 
Sunt cele mai frecvente hernii diafragmatice. Deşi o slăbire congenitală a hiatusului esofagian poate 
fi în parte responsabilă pentru dezvoltarea herniei la adulți, este neîndoielnic că factorii dobândiți joacă un 
rol semnificativ. 
După AKERLUND se descriu trei tipuri de hernie: 
a) herniile hiatale cu esofag scurt: 
-  brahiesofagul poate fi congenital sau secundar unei esofagite peptice; 
- în cazul brahiesofagului congenital, nu este vorba de o hernie hiatală, ci de o 
ectopie intratoracică a stomacului; 
- cu cât esofagul este mai scurt, cu atât o porțiune mai mare din stomac se află în 
torace; 
- uneori stomacul atinge nivelul hilului; 
- cardia apare situată intratoracic, pe peretele superior al fornixului; 
- refluxul gastro-esofagian este foarte frecvent. 
b) berniile hiatale paraesofagiene: 
- În aceste cazuri fornixul gastric herniază transhiatal, de-a lungul marginii stângi a 
esofagului distal; 
- sacul herniar se găseşte între marginea dreaptă a fornixului şi marginea stângă a 
esofagului; 
- esofagul are o lungime normală, iar cardia este situată în abdomen; 
- refluxul gastro-esofagian este inconstant. 


c) herniile hiatale prin alunecare: 
- În aceste cazuri, în torace se găseşte fornixul, esofagul abdominal și cardia; 
- esofagul apare cudat; 
- refluxul gastro-esofagian este frecvent. 

Figura 139. Hernia diafragmatică cu esofag scurt (A), paraesofagiană (B), prin alunecare (C) 


O mare parte a bolnavilor cu hernii de hiatus esofagian sunt asimptomatici, anomalia fiind 
descoperită cu ocazia unui examen radiologic gastro-intestinal. 

Când herniile ating dimensiuni mari şi se însoțesc de reflux gastro-esofagian, se traduc printr-o serie 
de simptome ca: arsuri retrosternale, dureri epigastrice, plenitudine, palpitații, dureri precordiale. 

Simptomele apar tipic după mese şi se accentuează când bolnavul stă culcat (poziția de decubit 
favorizând apariția herniei). 


Modificări radioimagistice 
Un examen RX simplu al toracelui pune în evidență, în marile hernii hiatale, lărgirea opacității 
mediastinale, mai marcată de partea dreaptă. 


k: s 
Figura 140. Stomac intratoracal 


Un examen mai amănunțit, în diverse incidențe oblice și de profil, indică o imagine hidroaerică în 
mediastin. 
În cazul în care cea mai mare parte a hetniat, stomacul poate să sufere un volvulus și să se prezinte 
RX sub forma unei imagini hidroaerice: 
- examenul RX trebuie să se facă obligatoriu în poziția Trendelenburg şi să se efectueze toate 
manevrele pentru a pune în evidenţă hernia (poziţia şiretului). 

Herniile prin fanta LARREY 


- aceste hernii mai sunt cunoscute şi sub denumirea de hernii MORGAGNI, „parastemale”, 
„retrosternale”, 


P) 


Figura 141. Hernia prin fanta Larey 


Herniile prin orficiul BOCHDALEK 


- sunt cunoscute și sub numele de Perm prin biatusul pleuro-peritoneal. 


Tumorile diafragmului: 
- tumorile diafragmatice primitive sunt afecțiuni rare; 
- ele sunt în număr egal: benigne şi maligne; 
- de cele mai multe ori se dezvoltă fie din porțiunea tendinoasă a diafragmului, fie din partea 
sa anterioară, musculară. 


Tumorile benigne diafragmatice sunt: lipomul (cel mai frecvent), fibromiomul, leiomiomul, 
leiomiofibromul, angiofibromul, neurofibromul, limfangiomul, teratomul. 

Radiologic: se prezintă sub forma unor opacități rotunde sau ovalare, cu sediul pe diafragm, bine 
conturate, de intensităţi variate şi cu o structură omogenă. O parte din aceste tumori se pot calcifica. 


Tumorile maligne diafragmatice sunt: 

-  sarcoame mezenchimale derivate din muşchi sau ţesuturi fibroase, neurale, mixomatoase sau 
din vase de sânge (fibrosarcoame, neurosarcoame, mixosarcoame, angiosarcoame); 

- în evoluţia lor, tumorile maligne invadează diafragmul disociind fibrele musculare 
diafragmatice şi îşi continuă evoluția fie în abdomen, fie mai ales în torace; 

- ele se complică frecvent cu epanşamente pleurale; 

- prezența tumorilor diafragmatice poate fi stabilită prin pneumotorax şi pneumo-petitoneu; 

- în cazul în care aceste tumori crează aderențe, nici examenele menţionate nu aduc lămuriri. 

DIAGNOSTICUL RADIOIMAGISTIC al AFECȚIUNILOR 
CORDULUI şi VASELOR 


Feiler Alina, Ungureanu Ana-Maria, Socoliuc Cristian, Malița Dan, Cipu Daniela 


Progresele realizate în ultimul timp în domeniul informaticii şi a tehnicii medicale radiologice, precum şi 
îmbunătățirea calității substanțelor de contrast, au ridicat cu mult valoarea explorării radioimagistice a 
cordului şi vaselor, aceasta devenind o metodă de neînlocuit în serialul de investigaţii cardiovasculare. 

Angiografia, cu variantele ei: angiografia digitalizată, angiografia C.T. şi IRM, metodă larg utilizată 
astăzi, a adus o contribuție importantă la studiul nu numai a bolilor vaselor ci şi a structurilor anatomice cu 
implicaţii vasculare, permițând punerea unor diagnostice precise, aprecierea evoluţiei şi prognosticului bolii 
indicând, uneori, soluţiile terapeutice adecvate. 

Examenul radiologic al cordului și vaselor trebuie precedat de examenul clinic complet al 
bolnavului. 


6.1 METODELE de EXAMINARE RADIOIMAGISTICĂ a CORDULUI şi VASELOR 


Dispunem astăzi de numeroase metode de explorare radiologică şi imagistică a cordului şi vaselor a căror 
valoare practică este inegală; alegerea uneia sau alteia se face după un riguros examen clinic cu 
individualizare strictă la caz. Datele obținute trebuie interpretate în colaborare cu datele clinice şi de 
laborator. 


Radioscopia, cea mai simplă metodă radiologică de explorare a aparatului cardiovascular, la 
îndemâna oricărui serviciu medical care dispune de un aparat Röntgen, rămâne metoda radiologică 
fundamentală. Ea ne furnizează date atât asupra aspectului morfologic (formă, volum, situația în torace, 
mobilitate în diferite poziții sau cu mişcările respiratorii), cât şi asupra aspectelor funcționale (bătăile 
cordului şi vaselor mari, viteza de circulație). Radioscopia permite efectuarea examinării în diferite poziții, 
de preferință în poziţie verticală, care conferă cele mai bune condiţii optice şi permite rotirea bolnavului în 
jurul axului longitudinal. Examinarea în decubit dorsal se face pentru studiul dimensiunilor cordului şi 
vaselor mari în condiții de umplere. Decubitul lateral este utilizat pentru studiul mobilității acestor organe. 
Datorită distanţei mici focus-ecran, imaginea radioscopică apare mărită şi deformată. 


Ultrasonografia — metodă neinvazivă, ieftină, la îndemâna specialistului cardioecografist, a 
îmbunătățit substanțial diagnosticul afecțiunilor cardiovasculare prin posibilitatea evaluării unor serii de 
elemente ca: grosimea pereților cavităţilor cardiace și a mărimii lor, a septului ventricular, suprafața 
orificiilor atrio-ventriculare, aortic, pulmonar, prezența lichidului în sacul pericardic şi evaluarea lui 
cantitativă. 


135 


Figura 142. Ultrasonografia cardiacă şi vasculară 


Metoda Doppler — având la bază măsurarea vitezei de circulația a sângelui, utilizând ultrasunetele, 
permite precizarea existenței şi evaluarea magnitudinii refluxurilor ventriculo-atriale, atrio-atriale, 
ventriculo-ventriculare etc. De asemenea, această metodă diagnostichează neinvaziv obstrucțiile arteriale, 
venoase, pune în evidenţă şi localizează venele perforate. 

Radiofotografia medicală constă în fotografierea imaginii radioscopice şi cu posibilitatea 
depistării în masă a bolilor cardiace. 

Rântgencinematografia permite explorarea cordului şi vaselor în activitate — conferindu-se o 
reprezentare dinamică și continuă. 

Angiocardiografia este o metodă de vizualizare a cavităţilor cardiace (drepte — dextrograma, stângi 
- levograma) prin injectarea substanțelor de contrast iodate 70% pe calea unei vene periferice sau prin 
cateterism şi efectuarea de radiografii la intervale scurte de timp. 

Pentru aceasta este necesară existența unei seringi automate, care să permită injectarea sub presiune 
şi rapidă a substanței de contrast, precum şi un seriograf care efectuează radiografii rapide, la intervale 
foarte scurte de timp (6 pe secundă). 

Indicaţiile angiografiei cuprind un număr mare de cardiopatii congenitale și câştigate: cardiopatii 
cianogene, anomalii tricuspidiene, ale aparatului valvular, aortic și mitral, ale venelor pulmonare. O altă 
indicație importantă este studiul circulației funcționale pulmonare (angio-pneumografia) pentru diagnosticul 
trombozelor şi emboliilor pulmonare, a malformaţiilor arterio-venoase pulmonare. 

Figura 143. Angiocardiografia 


În cardiopatiile cu şunt stânga-dreapta, angiocardiografia evidenţiază pătrunderea colaterală prin 
defectul septal sau fereastra aorto-pulmonară ajungând în cavitatea stângă, făcând vizibil refluxul sângelui 
din cordul stâng în cordul drept. 

Ventriculografia stângă este indicată în defectul septal interventricular precum şi pentru evaluarea 
refluxului ventriculo-atrial din insuficiența mitrală. 


Aortografia constă în vizualizarea aortei şi a ramurilor sale prin injectarea unei substanțe de 
contrast. Tehnica aortografiei diferă cu porțiunea pe care dorim să o explorăm. Astfel, distingem: 
aortografia toracică şi aortografia abdominală. 


Aortografia toracică constă în injectarea substanţei de contrast în aorta toracică. Ea se face prin 
cateterism pe calea humerală, axilară, subclaviculară sau pe cale femurală după tehnica Seldinger. 
Cea mai folosită este tehnica Seldinger (Figura 144). Ea se efectuează astfel: 
e  sepuncționează artera femurală în triunghiul Scarpa; 
e  peaculde puncție se introduce un ghid spiral metalic şi se îndepărtează acul; 
e prin mişcări de înșurubare se introduce cateterul până în porțiunea inițială a aortei; 
e injectarea substanţelor de contrast nonionice (lopamiro 370, Ultravist, Omnipaque) 60-70 
ml cu un debit de 30 ml/secundă; 
e efectuarea de radiografii seriate la nivelul aortei toracice, abdominale şi a arterelor periferice 
ale membrelor inferioare şi superioare. 


Tot prin cateterism putem efectua explorări ale ramurilor aortei (a. carotide, a. subclaviculare, a. 
vertebrale, a. coronare, tr. celiac, a. mezenterică, a. renale etc.) realizând arteriografiile selective. 


Aortografia abdominală 


Abordarea aortei abdominale se realizează prin puncţie translombară (metoda directă) sau pe cale 
femurală prin cateterism retrograd după metoda Seldinger sau Hettler (mai sus descrisă). 

Figura 144. Aortografie prin metoda Seldinger 


Aortografia translombară: bolnavul aşezat în procubit este puncţionat cu ajutorul unui ac lung, cu 
bizou scurt, la 8-10 cm în afara liniei mediane, sub marginea inferioara a coastei a 12-a din stânga. Direcţia 
acului este oblică în sus şi spre linia mediană către vertebra a 12-a toracală. Momentul puncționării vasului 
este marcat de senzația pătrunderii în gol şi de evidenţierea unui jet sanguin roşu-deschis abundent și 
pulsatil. Prin intermediul unui tub intermediar de polyetilen se adaptează la ac seringa cu substanța de 
contrast nonionică 40-60 ml (încălzită la temperatura corpului) şi se injectează manual cu maxim de forță, 
efectuându-se radiografii înainte de ultimii 3-4 ml de substanţă de contrast. 


Aortografia femurală: bolnavul aşezat în decubit dorsal este puncționat la nivelul arterei femurale 
în triunghiul lui Scarpa cu acul Seldinger în sens retrograd curentului sanguin. După reuşita puncţiei se 
introduce mandrenul ghid şi se scoate acul din arteră. Pe mandren, prin mișcări de răsucire, se introduce în 
lumenul arterial cateterul, care este condus până la nivelul lui T12-L1. Se scoate mandrenul și se adaptează 
cateterul la seringa de injectare sub presiune. Cu ajutorul seriografului se efectuează radiografii, permițându- 
se în felul acesta vizualizarea nu numai a aortei ci şi a femuralelor, arterelor gambei, până la arterele digitale. 
Prin folosirea cateterului cu vârful curbat se pot vizualiza ramurile viscerale ale aortei abdominale, 
constituind arteriografia selectivă. 


Figura 145. Tehnica puncţiei Seldinger 

Arteriografia vaselor periferice este o metodă de explorare radiologică a arterelor periferice prin 
injectarea substanţelor de contrast nonionice. Ea se poate efectua în continuarea aortografiei, pe cale 
anterogradă, retrogradă, cu sau fără cateter. Cea mai frecvent utilizată este arteriografia femurală. Se 
puncționează retrograd artera femurală în triunghiul lui Scarpa cu ajutorul unui ac cu bizou scurt sau se 
montează o flexulă și se injectează manual 20-40 ml substanță de contrast nonionică. Se efectuează 
radiografii seriate înainte de administrarea întregii cantități de substanță de contrast. 


C SMR d 


Figura 146. Arteriografie periferică-anevrism aortă sub emergența arterelor renale 


Pentru prevenirea fenomenelor dureroase ce se produc prin acțiunea iritantă a substanței de 
contrast şi pentru a produce vasodilatație se administrează inițial Xilină, iar la sfârşitul injectării ser 
fiziologic. 


Angiografia digitalizată este o metodă modernă de investigație care evidențiază şi leziunile 
arterelor mici. Ea constituie un progres important prin caracterul ei neinvaziv. 

Se injectează substanță de contrast într-un vas periferic de unde este antrenată în teritoriul de 
explorat. Prin prelucrare electronică după sistemul digital al imaginilor se obțin informații asupra 
morfologiei vasculare, estompându-se celălalte structuri anatomice. 


Angiografia C.T. (Figura 147) se realizează cu ajutorul aparatelor spirale. Este o metodă 
neinvazivă care permite reprezentarea tridimensională a sistemului arterial. 

Figura 147. Angicardiografia C.T. 

Figura 148. Tehnici de reconstrucţie angiografică C.T. — volume rendering, MIP 


Angiografia prin I.R.M., recent introdusă în practica medicală, contituie a remarcabilă achiziție. 
Costul ridicat al metodei este nesemnificativ față de avantajele ei: performantă, neinvazivă, permite un 
inventar lezional complet, neiradiantă. 


Figuura 149. Examinare cardiacă prin I.R.M. 


Tomografia PET, SPET, metode noi pe plan mondial, la începuturi la noi. 


Flebografia este o metodă de vizualizare a venelor prin administrarea intravenoasă a substanței de 
contrast. 

Spre deosebire de aorto-arteriografie, în flebografie concentrația substanței de contrast trebuie să 
fie mai scăzută de 30%, aceasta pentru prevenirea acţiunii iritante, întrucât viteza de circulație este mai 
mică, în special în condiţii patologice, şi contactul cu endovena este mai lung. 

Dintre metodele utilizate amintim: flebografia anterogradă, flebografia retrogradă, flebografia 
intraosoasă, fleboscopia şi flebografia dinamică. Ele se execută în poziție orizontală, oblică 65% (având ca 
obiectiv vizualizarea şi studierea nu numai a permeabilității şi stării colectorilor venoşi profunzi, dar şi 
funcţia valvulară a venelor perforate) sau verticală (pentru studiul funcției valvulare a venelor profunde și 
superficiale). Ritmul de injectare al substanţei de contrast este mai lent decât la arteriografie, iar efectuarea 
clişeelor radiografice se face la intervale mai mari de timp. 

Figura 150. Flebografii periferice 


Flebografia anterogradă constă în injectarea de substanță de contrast într-o venă de pe faţa dorsală 
a labei piciorului după aplicarea unui garou submaleolar, urmată de efectuarea unor radiografii succesive la 
gambă şi coapsă. 

Flebografia retrogradă evidențiază insuficiența valvulară, prezenţa refluxului venos. Poziţia de 
examinare este verticală. Se puncționează vena femurală superficială la nivelul triunghiul Scarpa. Se 
injectează 60 ml substanţă de contrast. În mod normal fluxul bolului de substanţă de contrast se face spre 
artera femurală comună, venele iliace. Refluxul este considerat normal până la prima pereche de valvule. În 
insuficiența valvulară refluxul poate fi masiv, până la nivelul venelor gambei. 

Flebografia transosoasă este indicată atunci când abordul venos este dificil. Cu ajutorul unui trocar 
se pătrunde în spongioasa calcaneeană în care se injectează substanţă de contrast. 


Examenul radiologic al vaselor şi ganglionilor limfatici 

Explorarea radiologică a vaselor şi ganglionilor limfatici se poate face prin radiografii simple și prin 
radiografii cu substanță de contrast. 

Radiografia simplă — poate evidenția calcificări ale ganglionilor limfatici. 

Limfografia reprezintă o metodă de vizualizare a vaselor limfatice şi ganglionilor cu ajutorul unei 
substanţe de contrast. 


Tehnica: 
1.  Colorarea vaselor limfatice prin injectarea unei substanţe colorate (patent bleu-violet sau 
albastru de metilen) pe fața dorsală a labei piciorului sau mâinii, interdigital. 
2. Descoperirea chirurgicală a vasului limfatic prin incizie cutanată deasupra locului de 
injectare a colorantului. 

Puncţionarea vasului limfatic cu un ac de calibru mic. 

4. Injectarea substanţei de contrast (lipiodol ultrafluid sau substanță de contrast hidrosolubilă) 
în vasul limfatic, cu presiune constantă într-un interval de timp lung. Injectarea se poate face 
cu seringa automată. 

5. Efectuarea de radiografii la diferite intervale de timp în funcţie de teritoriul limfatic pe care 
dorim să-l explorăm. 

Pentru evidențierea vaselor limfatice facem radiografii ale membrului inferior sau superior imediat 
după terminarea injectării. Ganglionii inghinali se opacifiază la 5-10 minute după injectare, ganglionii 
pelvini la 10-15 minute, ganglionii lomboaortici la 20-25 minute, iar canalul toracic după o oră. 

Persistența substanței de contrast la nivelul ganglionilor limfatici este de 5-6 luni până la un an. 

Figura 151. Limfografie 


Vasele limfatice apar ca nişte opacităţi liniare cu calibrul de 1 mm, care prezintă din loc în loc nişte 
dilatări reprezentând locul de inserție a valvulelor limfatice. 
Ganglionii limfatici apar pe radiografie sub forma unor opacități ovalare de aproxmativ 1 cm, 
omogene cu conturul net. La ganglion vin vase limfatice aferente și pleacă vasele limfatice eferente. 
În procesele patologice ale sistemului limfatic se observă diverse modificări radiologice: 
e scăderea numărului de vase limfatice; 
e dilatarea vaselor limfatice; 
e mărirea ganglionilor limfatici; 
e structura neomogenă a opacităţii ganglionilor limfatici prin existența de lacune, dispunerea 
punctiformă a substanței de contrast, opacifierea periferică ganglionară; 
e lipsa de opacifiere ganglionară. 


În tumorile maligne ganglionare, limfografia ne ajută la precizarea diagnosticului, a stadiului de 
evoluţie, a tratamentului aplicat şi a prognosticului bolnavilor trataţi. 
Evaluarea ganglionilor abdominali, retroperitoneali, mediastinali se face prin C.T. 


6.2 POZIȚIILE de EXAMINARE ale CORDULUI şi VASELOR de la BAZĂ 


Imaginea radiologică a cordului și vaselor mari este o imagine sumată şi pentru a-i putea studia elementele 
componente este necesară examinarea în mai multe incidenţe. 
Examenul radiologic trebuie efectuat în plan frontal, sagital și planuri oblice. 
Poziţiile de examinare în planul frontal sunt: 
e poziții posteroanterioare 
e poziții anteroposterioare. 

Poziţiile oblice sunt: 
- oblică anterioară dreaptă (OAD), bolnavul este cu fața anterioară a umărului drept la ecran; 
- oblică anterioară stângă (OAS), bolnavul este cu fața anterioară a umărului stâng la ecran; 
- oblică posterioară dreaptă (OPD), bolnavul stă cu fața posterioară a umărului drept la ecran; 
- oblică posterioară stângă (OPS), bolnavul stă cu fața posterioară a umărului stâng la ecran. 


Poziţiile laterale — în aceste poziţii bolnavul e aşezat cu planul frontal în lungul fasciculului de raze 
X și, după cum stă, cu umărul drept sau cu umărul stâng la ecran, poziţia laterală poartă denumirea de 
poziție laterală dreaptă sau stângă. 


6.3 ANATOMIA RADIOLOGICĂ a INIMII şi VASELOR MARI 


Cordul şi vasele mari sunt situate în regiunea mediastinală, având o poziţie oblică de sus în jos, de la dreapta 
la stânga şi dinnainte înapoi. Se sprijină pe diafragm prin ventriculul drept, care constituie partea anterioară 
a cordului; ventriculul stâng are o situație posterioară şi delimitează marginea stângă a cordului. Atriul stâng 
este situat posterior și nu ajunge la contururile laterale ale cordului. Atriul drept constituie marginea dreaptă 
inferioară a lui. 

Pediculul vascular este constituit de vena cavă superioară, aorta ascendentă şi crosa şi artera 
pulmonară. 


Figura 152. Arcurile inimii 


Imaginea radiologică a cordului şi vaselor mari în poziția posteroanterioară este aceea a unei 
opacități de formă triunghiulară cu baza pe diafragm şi vârful în sus. Marginile opacității cardiovasculare 
sunt reprezentate de trei arcuri în partea stângă, două arcuri în partea dreaptă, delimitate între ele prin 
depresiuni care sunt însemnate cu litere: D — pentru marginea dreaptă, S — pentru imaginea stângă. 

Marginea dreaptă a cordului este constituită din două arcuri: 
- arcul inferior drept format de atriul drept, este convex și situat la o distanță dublă de linia 
mediană față de cel superior; 
- arcul superior drept, format de vena cavă superioră. La persoanele în vârstă, acest arc 
este format de aorta ascendentă. El are o formă rectilinie. 


Depresiunea între arcul superior şi inferior drept e notată cu litera D, iar întretăierea arcului 
inferior drept cu diafragmul cu litera D'. 
Marginea stângă a cordului este reprezentată de trei arcuri: 
e arcul superior, convex — format de butonul aortic; 
e arcul mijlociu, concav — format în cele 2/3 superioare de artera pulmonară, iar în 1/3 
inferioară de urechiuşa stângă; 
e arcul inferior, convex — format de ventricolul stâng. 


Limita dintre arcul mijlociu şi inferior e marcată de punctul S (G), iar vârful cordului prin punctul S' 


(G). 


Diametrele şi dimensiunile cordului 
În medicina umană se utilizează măsurătorile introduse de şcoala franceză Vaquez Bordet. 
Diametrele cordului se pot grupa în: diametre globale şi diametre parțiale. 


Diametre globale: 
e diametrul longitudinal DSi — reprezintă axul cordului şi măsoară aproximativ 13 cm; 
e diametrul transversal — este suma a două linii orizontale h, h1 care unesc punctul cel mai 
proeminent al arcurilor inferioare cu verticala mediană — măsoară 12 cm; 
e diametrul bazal corespunde șanțului atrio-ventricular Di-S — măsoară 10 cm. 


Diametre parțiale: 


e  coardaventriculului drept DD"; 
e coarda ventriculului stâng SS; 

e săgeata ventriculului stâng; 

e coardaventriculului drept DS' 


Figura 153. Diametrele cordului 

În afara acestor diametre pentru măsurarea diametrului cordului se mai utilizează: 
e unghiul de dispariție a vârfului, adică unghiul de rotație a pacientului în OPD la care 
opacitatea coloanei acoperă vârful cordului. În mod normal el măsoară 20-30 
e raportul cardio-pulmonar — reprezintă raportul între lărgimea opacității cordului și lărgimea 
bazei toracelui, acest raport este normal 1/3. 


Măsurarea diametrelor aortei 

Există mai multe metode de determinare a diametrului aortei. Metoda Kreuzfuchs se bazează pe 
raporturile esofagului cu regiunea istmică a aortei. După opacifierea cu bariu a esofagului se măsoară 
distanţa între marginea lui stângă și punctul cel mai lateral al butonului aortic. Diametrul aortic e variabil cu 
vârsta. 


Imaginea cordului în poziţia oblic anterioară dreaptă 
Prin rotirea cu 60 a bolnavului spre stânga obținem poziția OAD (Figura 154). Opacitatea cardiacă 


prezintă în acest caz două imagini: 
e marginea dreaptă răspunde aproape în întregime atriului stâng, formând un arc convex, în 
sus acesta se continuă cu vena cavă superioară; 
e marginea stângă e formată de ventriculul drept, iar superior de trunchiul aortei pulmonare; 
coloana vertebrală împreună cu marginea dreaptă a opacității cardio-vasculare formează 
spaţiul retrocardiac al lui Holzknecht, care măsoară 2-3 cm. 


Figura 154. Imaginea cordului în OAD 


Imaginea cordului în poziția oblic anterioară stângă 

Prin rotirea cu 45° a bolnavului spre dreapta, septul interventricular devine perpendicular pe planul 
de proiecţie, astfel încât, în această incidență, se proiectează toate cavitățile cardiace, această poziţie 
constituind „poziția celor patru cavități”. Marginea dreaptă corespunde superior atriului drept, inferior 
ventriculului drept, iar marginea stângă — superior atriului stâng, inferior ventriculului stâng. În această 
poziție aorta toracică se evidenţiază în toată întinderea ei. Aorta ascendentă se proiectează în porțiunea 

superioară a marginii drepte. Crosa separă spațiul retrocardiac într-o porțiune superioară — „triunghiul 
aortei” şi o porțiune inferioară — „triunghiul pulmonarei” în care se proiectează artera pulmonară stângă. 
Poziţia şi forma cordului variază cu tipul constituțional, cu vârsta şi cu poziţia diafragmului. 


Figura 155. Imaginea cordului în OAS 


Cordul verticalizat — se întâlneşte la astenici, are axul longitudinal aproape vertical, vârful cordului 
apropiat de linia mediană, arcul inferior stâng și drept simetrice, limita între arcurile marginii stângi ştearsă. 


> Bia 2 


Figura 156. Cordul verticalizat 


O variantă a cordului verticalizat este cordul în picătură — în acest caz, conturul inferior al cordului 
este separat, în inspir, de diafragm printr-o zonă clară. 

Cordul orizontalizat — se întâlnește la obezi. Axul longiudinal al cordului este orizontalizat, cordul 
este culcat pe diafragm și se desfăşoară în sens transversal spre stânga. 

Cordul senil — se aseamănă cu cordul orizontalizat. 

Cordul copilului mic — se caracterizează prin: buton aortic șters, pedicul vascular lărgit, golful 
cardiac aplatizat, comparativ cu cordul adultului și volumul toracelui, cordul copilului este mai mare şi cu 
diviziunea în arcuri mai puţin netă. 


a L 


Figura 157. Cordul la copil 


Are configurație mitrală datorită faptului că cordul drept şi conul pulmonarei sunt mai mari în 
primii ani al copilăriei. Uneori, această configuraţie se menţine la femeile adulte. 


6.4 SEMIOLOGIA RADIOIMGISTICĂ a BOLILOR CARDIOVASCULARE 


Afecţiunile cordului şi vaselor produc diferite modificări ale aspectului normal, care însumate, realizează 
tablouri radiologice specifice ce permit punerea diagnosticului. 
Modificările radiologice elementare constau în: 
e modificări de sediu şi poziție; 
e modificări de dimensiuni și formă; 
e modificări ale pulsaţiilor; 
e  calcificări. 


Modificările de sediu şi poziţie: sunt produse de afecțiuni intratoracice (cardiace, extracardiace) 
şi extratoracice. 


Modificările de volum 
Repercursiunile diferitelor boli ale inimii și vaselor asupra fibrei musculare miocardiace se traduc 
prin două tipuri de leziuni — atrofia şi hipertrofia: 
e atrofia se produce atunci când activitatea unei cavități scade şi este caracterizată radiologic 
prin micşorarea ei de volum; 
e hipertrofia şi dilatația se produc atunci când activitatea cordului creşte peste normal, fie 
printr-o umplere cu cantitate mai mare de sânge, fie prin necesitatea învingerii unui 
obstacol. Ele se caracterizează radiologic printr-o mărire a volumului cardiac. 

Dilatarea de rezistenţă 

Existenţa unui obstacol care jenează scurgerea normală a sângelui, produce inițial un proces de 
hipertrofie (dilataţie tonogenă) a fibrei musculare care are drept consecință o mărire a cavităţii în sens 
longitudinal. Cu timpul, fibra musculară devine insuficientă, nu mai poate învinge rezistența şi se produce o 
creştere a diametrului transversal al cavității (dilatație miogenă). 


Dilatarea de umplere 

La fel ca și dilatarea de rezistență, evoluează în două faze: de hipertrofie (dilatație tonogenă) şi de 
dilatație proriu-zisă (dilatație miogenă), datorită efortului musculaturii de a expulza o cantitate sporită de 
sânge în timpul sistolei ventriculare. 


Radiologic dilatația de rezistenţă a ventriculului stâng este caracterizată prin: 
e hipertrofia: 


° rotunjirea arcului inferior stâng cu pulsații ample la acest nivel; 
° accentuarea butonului aortic datorită aportului sanguin crescut. 
e dilatațja: 
o alungirea arcului inferior stâng cu mărirea diametrului transversal; 
a scăderea pulsaţiilor la acest nivel; 
° accentuarea butonului aortic; 
a configuraţie aortică tipică. 


Dilataţia atrială dreaptă — apare ca o mărire a arcului inferior drept, care apare ca o proeminenţă în 
câmpul pulmonar. 


Modificări de formă 
Afecțiunile diferitelor cavități cardiace duc la modificarea formei cordului cu realizarea unor 
configurații patologice cardiovasculare specifice: configurație mitrală, configurație aortică, configurație 
miocarditică, configuraţie pericardică. 
e Configurația mitrală este caracterizată printr-o formă triunghiulară a cordului cu baza pe 
diafragm, vârful în sus şi este realizată prin aspectul rectiliniu al marginii stângi. 


e Configurația aortică este configurația în care există o accentuare a butonului aortic, a arcului 
inferior stâng şi o adâncire a concavităţii golfului cardiac. 


e Configurația miocarditică este caracterizată printr-o mărire globală a opacităţii cardiace, care 
are forma de triunghi isoscel, arcurile cordului sunt puțin exprimate, iar pulsațiile cardiace 
slabe. 

e Configurația pericardică apare atunci când cantitatea de lichid din sacul pericardic este mare. 
Opacitatea cardiacă este mărită, triunghiulară, lipsită de pulsații, arcuri cardiace șterse fără 
modificări ale volumului în inspirație şi expiraţie forțată. Pedicul vascular îngust. Unghiul 
cardiofrenic ascuțit. 


e Modificările pulsațiilor cardiace constau în: modificări ale frecvenței, ritmului (tahicardie, 
bradicardie, aritmie), amplitudini, absenţa pulsaţiilor în anumite porțiuni (zone mute). 
e  Calcificările apar în stenoza mitrală, ateroscleroza coronară, peticardite etc. 

6.5 VALVULOPATII 


E VALVULOPATIILE MITRALE 
1. Stenoza mitrală 


Este o valvulopatie de cauză reumatismală care apare mai frecvent la femei, la pubertate, având 
drept consecință o micşorare a orificiului mitral. Aceasta duce la o creştere a cantității de sânge în atriul 
stâng, la dilatarea lui, la creşterea presiunii în venele pulmonare și ulterior creşterea rezistenței arborelui 
arterial pulmonar. 

Radiologic, în stenoza mitrală, se produc modificări ale siluetei cardiace şi modificări pulmonare. 


a. Modificările siluetei cordului sunt aproape patognomonice, realizând configurația mitral 
stenotică caracterizată prin: 


micşorarea butonului aortic — datorită reducerii debitului sanguin în aortă, a rotației cordului 
spre stânga şi dilatării arterei pulmonare; 
rectitudinea sau bombarea arcului mijlociu este produsă prin: 

- dilatarea arterei pulmonare; 

- dilatarea căii de ieșire a ventriculului drept, care ridică emergența pulmonarei și 

produce o rotaţie a cordului spre stânga; 

- în mai mică măsură prin dilatarea atriului stâng. 
micșorarea arcului inferior stâng — punctul S apropiat de Si, coarda ventriculului stâng 
micșorată 
dilatarea atriului stâng — se evidențiază prin examinarea în poziție OAD, mărimea spațiului 
retrocardiac Holzknecht (normal 2-3 cm), dându-ne relații importante în acest sens. 


Prin examinarea esofagului cu pastă baritată se poate aprecia mai bine această micşorare în 
grade variabile a spațiului retrocardiac (gradul I — amprentă a atriului pe conturul anterior al 
esofagului; gradul II — împingerea esofagului până la coloana vertebrală; gradul III — 
esofagul este împins posterior, dincolo de faţa anterioară a corpilor vertebrali. În poziţie 
posteroanterioară se evidenţiază dilatările cele mai importante ale atriului stâng. Astfel, uneori 
atriul stâng apare în interiorul siluetei cardiace constituind conturul dublu concentric. Atunci 
când depăşeşte conturul drept al cordului, poate forma un al 3-lea arc (mijlociu), contituind 
conturul dublu festonat sau poate înlocui arcul inferior drept — contur dublu inversat. De 
asemenea, prin dilatarea atriului stâng se măreşte unghiul de bifurcare al traheei (70-80). 
Dilatarea atriului stâng nu e proporțională cu gradul stenozei. 


Figura 158. Modificările cordului în configurația mitrală 

Figura 159. Modificările atriului stâng 


Figura 160. Configurații mitrale 


Calcificările valvulelor mitrale apar ca niște concrețiuni radioopace animate de mişcări pulsatile. Ele 
devin evidente pe radiografiile cu raze dure. 


b. Modificările pulmonare 
Constau în: 
— modificări ale hilurilor — așa numitele hiluri de stază, care pot îmbrăca două aspecte: 

- hiluri de tip venos — sunt hilurile mari, de tip stufos cu prelungiri spre parenchim, 
mai bogate intercleidohilar (liniile Syle); 

- hiluri de tip arterial — sunt hilurile cu un desen ceva mai sărac decât precedentele, în 
care se evidențiază imaginea arterelor pulmonare separate printr-o zonă 
transparentă de opacitatea cardiacă, luând aspectul „în toartă de amforă”. 

— modificări în parenchim: transudatele alveolare determină apariția de opacități cu localizare 
mediopulmonară şi bazală de intensitate slabă, de aspect floconos, care dispar la tratamentul 
cu diuretice și tonicardiace. 

Figura 161. Modificările în circulaţia pulmonară (configurația mitrală) 


Staza pulmonară de durată poate duce la impregnarea cu pigment hematic al celulelor 
alveolare, cu apariția unei fibroze reactive în focare miliare — aşa numita hemosideroză. 
Staza limfatică perilobulară duce la apariţia, în regiunile bazale laterale ale plămânilor, a unor 
opacități liniare mici — liniile Kerley B, în regiunile subclaviculare — Kerley A, în regiunile 
mediopulmonare — Kerley C. 

— modificări pleurale — transudat în pleură realizând imagine de revărsat lichidian liber în 


marea cavitate sau închistat în scizuri, 
— mărirea unghiului de bifurcație al traheii. 


Caracteristic modificărilor pulmonare este marea lor variabilitate, dinamica, evoluţia lor rapidă de la o 


zi la alta sub influența tratamentului. 
Diagnosticul diferenţial al stenozei mitrale se face cu cordul pulmonar cronic, în care atriul stâng este 


de dimensiuni normale şi cu afecțiunile cardiace congenitale, în care pe lângă dimensiunile normale ale 


atriului stâng există şi alte semne însoţitoare. 


TIT 


Figura 162. Amprentarea esofagului în stenoza mitrală 

Examenul radiologic permite aprecierea stadiului de evoluţie al stenozei mitrale, a stării de adaptare 
prin aprecierea stării funcționale a miocardului ventriculului drept. Lipsa de interesare a diametrului 
transversal este semnul celei mai bune adaptări funcționale. Interesarea cordului drept duce la mărirea 
diametrului transversal cu ridicarea vârfului cardiac şi a arcului inferior drept, transformând unghiul cardio- 
frenic drept într-un unghi obtuz. De asemenea, se produce o ameliorare a aspectului pulmonar, în schimb 
apare staza în venele cave. 


2. Insuficienta mitrală 

Este o valvulopatie de natură endocarditică reumatismală, de cele mai multe ori asociată cu stenoza 
caracterizată printr-o închidere incompletă a orificiului mitral. Datorită acestui fapt, în timpul sistolei 
ventriculare se produce o regurgitare a sângelui din ventriculul stâng în atriul stâng cu dilatare de umplere a 
acestuia şi hipertrofie de umplere a ventticulului stâng prin sângele pendular. 

Radiologic este caracterizată prin: 

e mărirea ventriculului stâng — se realizează la început în sens anteroposterior, fiind 
evidențiată prin aprecierea unghiului de dispariție a vârfului; în stadiile avansate ea este 
vizibilă prin mărirea arcului inferior stâng — SS' mare, coardei ventriculului stâng și săgeata 
mărită; 

e  atriul stâng dilatat, precum şi dilatarea moderată a arterei pulmonare, duce la aplatizarea 
golfului cardiac. La fiecare sistolă ventriculată, atriul stâng suferă o expansiune şi comprimă 
esofagul aflat în vecinătate, astfel încât la o examinare cu pastă baritată aceasta regurgitează 
— constituind „semnul regurgitației sistolice”. 


Figura 163. Modificările în insuficiența mitrală 


Decompensarea prin insuficiența cordului drept este evidenţiată prin mărirea şi deplasarea spre 
dreapta a inimii însoţită de ameliorarea stazei pulmonare. Trebuie amintită aici și noțiunea de insuficiență 
mitrală funcțională — aceasta reprezintă o dilatare a inelului valvular produsă de diferite afecțiuni — de obicei 
aortice — în care apare aspectul de mitralizare al afecțiunii de bază. 

3. Boala mitrală 

Reprezintă o asociere a stenozel şi insuficienței mitrale cu predominanța uneia dintre ele. Este cel 
mai frecvent întâlnită în practica medicală. Radiologic se caracterizează prin asocierea semnelor celor două 
afecțiuni. 


E VALVULOPATIILE AORTICE 

1. Insuficiența aortică 

Este o valvulopatie caracterizată printr-o închidere incompletă a valvulelor aortice. Poate fi produsă 
de cauze diferite: endocardită valvulară reumatică (Corigan), aortită luetică (Hodgson), ateromatoză, 
traumatisme și funcțională. Datorită închiderii incomplete a valvulelor aortice se produce un reflux diastolic 
ventricular, ceea ce duce la hipertrofia, apoi la dilatarea de umplere a ventticulului stâng, precum şi la 
apariția unor pulsații ample la nivelul aortei. 


Modificările radiologice în insuficiența aortică constituită sunt patognomonice, realizând 
configurația aortică caracterizată prin: 
e lărgirea pediculului vascular prin dilatarea aortei ascendente şi accentuarea importantă a 
butonului aortic; 
e mărirea arcului inferior stâng prin hipertrofia şi dilatarea ventriculului stâng; 
e adâncirea arcului mijlociu. 


Figura 164. Reprezentarea schematică a configurației aortice 


La examenul radioscopic, se evidenţiază pulsații ample la nivelul arcului inferior stâng, a aortei 
ascendente și butonului aortic. 

Dilatarea pronunţată ventriculară stângă duce la lărgirea orificiului mitral cu apariția insuficienței 
mitrale funcționale — vorbim în acest caz de „mitralizarea” inimii. Radiologic, asistăm la o modificare a 
configurației de bază prin aplatizarea golfului cardiac. Se produce, cu timpul, stază pulmonară și apoi o 
dilatare a cordului drept. Atunci când hipertrofia şi dilatarea ventriculară stângă este foarte importantă, el 
proemină în ventriculul drept căruia îi va reduce volumul şi debitul, astfel încât pot apărea semne de stază 
în marea circulaţie. Acesta constituie sindromul Bernheim. 

2. Stenoza aortică 

Este o valvulopatie caracterizată printr-o stenozare a orificiului circumscris de valvulele aortice. Ea 
poate avea origine endocarditică (infecțioasă, reumatismală) sau arterială (luetică). Datorită micșorării 
orificiului aortic se produce o hipertrofie şi dilatare de rezistenţă a ventriculului stâng şi o dilatare a aortei 
ascendente prin izbirea puternică a jetului de sânge pe peretele aortic. 


Lui 


Figura 165. Tipuri de configuraţie aortică 


Figura 166. Cord configurat aortic 

Figura 167. Cord aortico-hipertensiv 

Aspectul radiologic este caracterizat printr-o lărgire a pediculului vascular, prin dilatarea aortei 
ascendente, micșorarea butonului aortic, care prezintă pulsaţii mici și hipertrofia și dilatarea ventriculului 
stâng. 


BE VALVULOPATII TRICUSPIDIENE 
Leziunile valvulelor tricuspide sunt rar întâlnite în practica medicală. Sunt de obicei congenitale și 
însoțesc alte valvulopatii. 


1. Stenoza tricuspidiană este de obicei congenitală. Se caracterizează prin mărirea 
diametrului transversal și deplasarea spre dreapta şi în sus a arcului inferior drept. Câmpurile pulmonare 
sunt foarte transparente, debitul sanguin în artera pulmonară fund mic. 


2. Insuficiența tricuspidiană este cel mai frecvent funcțională, foarte rar de natură 
endocarditică. E caracterizată prin configurația tipic tricuspidiană de „cord în sabot” cu mărirea pronunțată 
a diametrului transversal, ridicarea vârfului cordului şi deplasarea spre dreapta şi în sus a arcului inferior 
drept cu pulsabilitate amplă sistolică la acest nivel. Câmpurile pulmonare sunt hipertransparente. 


E VALVULOPATIILE PULMONAREI 

1. Stenoza arterei pulmonare 

Stenoza arterei pulmonare poate fi congenitală sau dobândită (endocarditică). 

Este caracterizată prin configurația mitrală a cordului cu aspectul normal al atriului stâng. 


Figura 168. Elementele modificate în valvulopatiile pulmonare 


2. Insuficienta valvulelor arterei pulmonare 


Este de cele mai multe ori funcţională, foarte rar dobândită (endocarditică). În închiderea 
incompletă a orificiului pulmonar se produce regurgitația sângelui în ventriculul drept, care se hipertrofiază 
şi apoi se dilată. Se realizează configurația mitrală (dar cu atriul stâng normal) cu pulsații ample la nivelul 
vaselor pulmonare. 


E LEZIUNI VALVULARE COMBINATE 
1. Stenoza mitrală şi insuficienţa aortică realizează cordul mitroaortic caracterizat prin 


configurația mitral-stenotică la care se adaugă mărirea moderată a ventriculului stâng. Aorta este de calibru 
normal, excepţional cu pulsaţii ample, deoarece umplerea deficitară cu sânge a ventriculului stâng împiedică 
crearea condiţiilor necesare dilatării dinamice a aortei. 


2. Viciul _triorificial (mitral, aortic, tricuspidian) realizează aspectul de cord global mărit 


predominant drept. 

3. Leziuni mitrale şi tricuspidiene — duc la apariția unor inimi foarte mari, sferice, cu pedicul 
vascular îngust. 


6.6 AFECTIUNILE MIOCARDULUI 


Majoritatea afecțiunilor cardiace se însoțesc de leziuni ale miocardului care, cu timpul, duc la mărirea de 
volum a inimii. 

Cauzele miocarditelor sunt multiple: reumatism, boli infecto-contagioase, stări alergice, boli 
metabolice, endocrine etc. 

Ele evoluează sub formă supraacută, acută, subacută și un stadiu final cicatricial. 


Figura 169. Configurația miocarditică 


Semnele radiologice ale miocarditelor sunt: mărirea diametrelor cardiace cu realizarea unui cord de 
formă triunghiulară ce se modifică cu inspirația, culcat pe diafragm, cu arcurile foarte puţin evidente. 
Hilurile sunt mari datorită stazei. 

În scleroza coronară nu sunt evidente întotdeauna modificări ale imaginii cardiace; atunci când 
apare pe fondul unei hipertensiuni se produce dilatare ventriculară stângă care realizează configurația 
aortică. Decompensarea stângă se evidenţiază prin apariția mitralizării sau edemului pulmonar perihilar. 
Evidenţierea directă a sclerozei coronarelor este posibilă numai în cazul unor calcificări incluse. 

În unele miocardite, în urma alterării miocardului, apar anevrisme ale cordului care se prezintă ca 
opacităţi intim legate de cord, de formă ovalară. La acest nivel pulsaţiile sunt mici, lipsesc sau sunt de sens 
invers (pulsații paradoxale). 

Investigaţiile imagistice (ecografia, angiocardiografia prin IRM, tomografia SPECT sau PECT) au o 
mare valoare prognostică a acestor tipuri de leziuni. 


Tumorile cardiace — au o frecvenţă redusă. 

Mixomul atrial se localizează la nivelul atriului stâng. Se diagnostichează ecografic și 
angiocardiografic. 

Radiografia cordului poate evidenția o configurație mitral-stenotică. 

6.7 AFECTIUNILE PERICARDULUI 


Revărsatul pericardic 
Existenţa în sacul pericardic a unei cantități de lichid ce depăşeşte 300-500 ml este evidențiată 


radiologic. Natura lichidului poate fi variată: exudativă, transudativă, hemoragică. Repartiția lichidului în 
sacul pericardic nu este uniformă, el este mai abundent în jumătatea stângă, mai ales la vârful inimii și 
supradiafragmatic și în cantitate mai mică în jumătatea dreaptă şi spre peretele anterior. Aspectul opacității 
cardiace este variabil cu cantitatea de lichid. Umbra cardiacă este mărită bilateral, mai ales spre stânga, 
având un aspect triunghiular. Pediculul vascular este îngust, având formă de trapez. Cele două margini ale 
opacităţii cardiace se îndepărtează, descriind arcuri mari convexe spre diafragm. Limitele dintre arcurile 
marginilor cordului sunt şterse. Raportul cardio-toracic e inversat. Uneori, în interiorul acestei mase opace 
se distinge o opacitate mai intensă, care reprezintă opacitatea cordului, realizându-se în felul acesta un 
contur dublu. În poziţia oblică, spaţiile retrocardiac şi presternal sunt pensate. În poziţia orizontală 
imaginea cordului se modifică. Acesta tinde să devină sferic prin deplasarea proximală a lichidului. 


Figura 170. Configurația pericarditică 


Figura 171. Cord în carafă — pericardită 


La examenul radioscopic, în cazul revărsatelor lichidiene mari, pulsaţiile sunt absente. Diagnosticul 
diferenţial se face cu cordul bovin, leziunile mitrale, tricuspidiene şi unele afecțiuni congenitale. 

Revărsatele lichidiene se pot resorbi complet cu restitutio ad integrum, se pot închista parțial sau se 
pot instala simfizele pericardice. 

Revărsatele pericardice închistate apar ca opacități de intensitate costală, ovalare făcând corp 
comun cu opacitatea cardiacă, situate de obicei pe conturul drept al cordului. Ele se alungesc în inspiraţie 
profundă. Trebuie diferențiate de anevrismele vaselor mari, de pleurezie închistată, chisturile 
pleuropetricardice, diverticul pericardic. 


Simfiza pericardică se poate prezenta sub două aspecte: 
e concretio cordis 
e  acretio cordis. 


Concretio cordis — reprezintă simfiza foițelor pericardice între ele cu îngroşarea lor. 
„Acretio cordis — reprezintă simfiza foițelor pericardice parietale cu pleura mediastinală și fascia 
endotoracică. 


In concretio cordis este împiedicată destinderea diastolică a inimii cu insuficiență circulatorie. In 
acretio cordis suferă contracția, producându-se o dilatare a cordului. 


Figura 172. Calcificări pericarditice 


Examenul radiologic evidențiază un cord de mărime normală sau discret mărit cu contururile 
neregulate în acretio cordis şi cu imobilitatea inimii la modificările de poziție, tracțiunea sternului și ridicarea 
hemidiafragmului stâng în sistola ventriculară. În concretio cordis se observă absența pulsațiilor cardiace, 
având însă mobilitatea păstrată, dar forma invariabilă cu poziția. 

Se pot produce depozite calcare care înconjoară complet inima — realizând aspectul de cord în 
cuirasă (panzerherz) — Figura 172 sau sub formă de opacități liniare localizate în zonele mai puțin mobile 


ale cordului. 


Pneumopericardul — Figura 173 — reprezintă prezența de aer în cavitatea pericardică. Atunci când 
este asociată cu lichid, realizează hidro-pneumopericardul. El poate să apară în următoarele împrejurări: 
după puncții pericardice, traumatisme, intervenții chirurgicale pe torace, fistule sau în pericardita cu 
germeni gazogeni. 

Figura 173. Hidropneumopericard 


Radiologic, în ortostatism, apare aspectul unui triunghi transparent de ambele părți ale opacității 
cardiace, delimitată lateral de foițele pericardului îngroșate, iar inferior de lichid. 


Chisturile pericardice 


Sunt întâlnite rar în practica medicală şi sunt, de obicei, congenitale. Apar ca nişte opacități pe 
conturul drept al inimii. 


Tumorile pericardului se întâlnesc foarte rar. Ele pot fi benigne sau maligne. Cele maligne se 
însoțesc frecvent de revărsate pericardice sanguine. 


Plăgile inimii 
Se descoperă radiologic prin apariția unei hemopericardite cu aspectul de tamponadă cardiacă 
(inimă înghețată). 


Corpii străini intracardiaci pot fi localizaţi: 
e intramural 
e  intracavitar. 


6.8 AFECŢIUNI CARDIACE CONGENITALE 


Malformaţiile cardiace congenitale, capitol predominant al patologiei cardiace infantile (de primă copilărie), 
constituie, la adult, 5% din tabloul afecțiunilor cardiace. 


Clasificare: 
1. Malformații cardiace fără şunt: 
a.poziții anormale ale inimii şi vaselor mari (ectopii, dextrocardii, anomalii de arc aortic); 
b. malformații orificiale (stenoze, insuficiențe, boala Epstein); 
c.malformații ale vaselor mari (stenoze, anomalii de implantare a venelor). 
2. Malformații cardiace cu şunt: 
a.şunt stânga-dreapta (necianogene) — comunicație interatrială, comunicare inter-ventriculară, 
persistența canalului arterial; 
b. şunt dreapta-stânga (cianogene) — tetralogia Fallot, complexul Eisenmenger, 
dextropoziția extremă a aortei cu transpoziția arterei pulmonare, transpoziția aortei cu 

pulmonara cu emergență normală, sindromul Taussig-Bing, trilogia Fallot, stenoza sau 
atrezia tricuspidiană, trunchiul arterial comun. 


CIANOGENE NECIANOGENE 
Transpoziţia vaselor mari Persistenţa de canal arterial 
Complexul Eisenmenger Defect septal interventricular 
Tetralogia Fallot Defect septal interatrial 
Trunchi arterial comun Sindromul Lutenbacher 
Atrezie tricupsidiană Stenoză pulmonară izolată 
Trilogia fallot Anomalia Epstein 

Coarctaţia de aortă 

Stenoză pulmonară - ocazional 


Progresele realizate în ultimul timp în domeniul chirurgiei cardiace — ramură tânără a chirurgiei, 
precum și apariția şi dezvoltarea specialității de anestezie-reanimare, permit astăzi, în malformaţiile cardiace 
congenitale, soluții terapeutice cu rezultate uneori spectaculoase. Se desprinde de aici necesitatea unui 
diagnostic de precizie. Din serialul de investigații cardiovasculare, ecocardiografia, angiocardiografia şi 
cateterismul dețin rolul suveran; celelalte metode de explorare având o valoare orientativă. 

Din multitudinea tipurilor de malformații cu asociaţiile lor posibile menționăm pe cele mai frecvent 
întâlnite în practica medicală. 


E STENOZA ISTMULUI AORTIC — reprezintă o îngustare în grade variabile a istmului aortic. 
Este însoțită de multe ori şi de alte malformații (emergența ramurilor crosei). Ea poate fi localizată deasupra 
emergenţei subclavicularei stângi (formă înaltă) sau sub emergenţa ei (formă joasă). 

Există două tipuri de stenoză a istmului aortic: 

1. tipul infantil: caracterizat printr-o stenoză foarte strânsă şi întinsă asociată cu persistența 
canalului arterial, astfel încât 1/2 inferioară a corpului primeşte sânge venos, ceea ce duce la 
apariția cianozei. Prognosticul acestei forme este grav. 

2. tipul adult: caracterizat printr-o stenoză incompletă pe o porțiune redusă a istmului. Circulaţia 
segmentelor substenotice se realizează prin anastomozele vaselor brahiocefalice cu ramurile 
aortei descendente (mamare — intercostale). 


Aspectul radiologic este caracterizat prin modificări ale cordului şi existenţa circulației colaterale. 


Figura 174. Coarctaţia de aortă 

Figura 175. Semnul Rossler 


Modificările cardiace apar cu atât mai repede cu cât stenoza este mai strânsă. În formele largi de 
stenoză, aspectul cordului poate rămâne nemodificat. În stenozele moderate, se realizează configuraţia 
aortică a cordului: cu pedicul vascular lărgit mai ales spre dreapta, cu marginea convexă, butonul aortic — 
mic de obicei, din cauza stenozei, uneori apare un fals buton aortic, situat mai sus, realizat prin dilatarea 
arterei subclaviculare, hipertrofia și dilatarea ventriculului stâng. Dezvoltarea circulației colaterale 
intercostale duce la apariţia de eroziuni pe marginea inferioară a coastelor (semnul lui Rossler). 

Diagnosticul de certitudine al stenozei istmului aortic se face prin aortografia toracică. 


E DEFECTUL SEPTAL ATRIAL: malformaţie constând în persistența unui ostum primum sau 
secundum cu reflux stânga-dreapta, producându-se o încărcare de umplere a cordului drept. 


Figura 176. Defectul septal atrial 


Radiologic: inima apare mărită transversal prin dilatarea cavităţilor drepte şi a conului și trunchiului 
arterei pulmonare, ceea ce onferă cordului aspectul mitral. Hilurile şi desenul pulmonar sunt accentuate. 

Angiocardiografia evidențiază dextrogramă completă concomitentă cu levograma. 

Asocierea defectului septal atrial cu stenoza mitrală constituie sindromul Lutembacher. 


E DEFECTUL SEPTAL VENTRICULAR — malformație constând într-o închidere incompletă 
a septului interventricular în porțiunea membranoasă sau în porțiunea musculară, producndu-se reflux 
stânga-dreapta cu încărcare de umplere a ventriculului drept. 

Radiologic: inima poate fi normală, cu discretă proeminență a arterei pulmonare sau dilatată global, 
de aspect globulos, sferic. 


Figura 177. Defectul septal ventricular 


Angiocardiografia evienţiază dextrogramă incompletă (ventriculară) concomitentă cu levogramă. 
Lipsa de dezvoltare a septului interventricular realizează un ventricul cardiac unic — aşa numita 
inimă triloculară, asocierea unui defect septal interatrial realizează inima biloculară. 


E PERSISTENŢA CANALULUI ARTERIAL — malformaţie mai frecventă la femei, cu şunt 
din aortă în pulmonară, încărcare ventriculară dreaptă şi a circulației pulmonare. 

Radiologic — inima este normală sau mărită global. Artera pulmonară este dilatată, hilurile şi desenul 
pulmonar accentuat. Când implantarea se face pe una din ramurile pulmonarei, aspectul se realizează 
unilateral. 

Diagnosticul se pune prin aortografie. 


E TETRALOGIA FALLOT - este caracterizată prin defect septal interventricular, dextro-poziția 
aortei, stenoză subvalvulară sau infundibulară a arterei pulmonare, dilatare şi hipertrofia ventriculului drept. 


| 


| 


LA] 


A O 


Figura 178. Tetralogia Fallot 


Radiologic: hipertrofia și dilatarea cordului drept cu realizarea aspectului de „cord în sabot”, 
adândirea golfului pulmonarei, pedicul vascular lărgit, hilurile şi desenul pulmonar slab reprezentate. 
Diagnosticul se pune prin cateterism cardiac și angiocardiografie. 

Figura 179. 'Tetralogia Fallot — angiocardiografie 


E COMPLEXUL EISENMENGER este caracterizat prin defect septal interventricular, 
dextropoziția aortei, dilatarea cordului drept. 

Radiologic: inima este mărită transversal cu pulmonara pronunţată. Hilurile şi desenul pulmonar 
sunt accentuate. 

Cateterismul şi angiografia — precizează diagnosticul. 


E TRILOGIA FALLOT este caracterizată prin stenoza arterei pulmonare, defect septal atrial, 
dilatare şi hipertrofie ventriculară dreaptă. 

Radiologic: aspectul cordului seamănă cu cel din stenoza pulmonară pură, la care se adaugă o 
mărire a atriului drept. 


Figura 180. Trilogia Fallot — angiocardiografie 

6.9 AFECȚIUNILE VASELOR 


E AFECŢIUNILE AORTEI 

Aortitele sunt procese inflamatorii de etiologie polimorfă. 

Radiologic se observă o mărire a diametrului aortic, alungirea şi încurbarea ei (derulare aortică), 
creşterea opacităţii, scăderea amplitudinii pulsaţiilor. De obicei, ele se însoțesc de leziuni ale ventriculului 
stâng, care apare mărit. 


Anevrismele reprezintă dilatații localizate ale aortei. Ele pot avea diferite forme: sacciforme, 
fusiforme etc. Cel mai frecvent, sunt situate pe aorta ascendentă. Radiologic, apar ca o opacitate de formă 
ovală, de mărime variabilă, care face corp comun cu aorta, fiind situată în partea dreaptă a opacității 
mediastinale în cazul situației pe aorta ascendentă şi în partea stângă și posterior, atunci când sunt situate pe 
aorta descendentă. 

Conturul opacităţii este, în mod obişnuit, net, uneori este şters, neregulat în cazul unor reacții 
inflamatorii de vecinătate; opacitatea este omogenă, pulsauilă; mai târziu din cauza organizării fibroase a 
cheagurilor şi depunerii de săruri minerale, opacitatea devine neomogenă şi nepulsatilă. Atunci când 
anevrismele se dezvoltă în apropierea unor formaţiuni osoase, ele produc eroziuni (coloană vertebrală, 
stern etc.). 


Figura 182. Anevrisme aortă toracică 

Figura 183. Anevrism aortă abdominală — stânga C.T., dreapta angiografie 


Anevrismele disecante se formează prin decolarea intimei, atunci când există o soluție de 
continuitate la nivelul endarterei. Ecografic şi computer-tomografic se observă lărgirea calibrului aortic, 
existența a două lumene (adevărat și fals) separate de intimă (flapp intimal). 


Figura 184. Anevrism disecant 


Diagnosticul de certitudine se pune prin aortografia clasică, computer-tomografia spirală, I.R.M. 


Tromboza aortică se localizează, de obicei, la nivelul aortei abdominale, la bifurcație. Cuprinde o 
porţiune variabilă a vasului, uneori ajungând sub emergenţa arterelor renale (sindromul Lerriche). 

Figura 185. Sindrom Lerriche — angiografie 


Se precizează diagnosticul prin aortografie, care evidențiază un stop al substanței opace cu limita de 
obicei convexă, neregulată. Circulaţia colaterală abundentă revascularizează segmentul substenotic. 


E AFECŢIUNILE ARTERELOR PERIFERICE 

Malformaţii: agenezii, hipoplazii, ramuri supranumerare, fistule arterio-venoase. 
Traumatisme: secțiuni parțiale sau totale, avulsii, tromboză traumatică. 
Anevrisme de obicei posttraumatice, mai rar de altă etiologie. 


Arterite: 

e Tromboangeita obliterantă sau boala Burger — afecțiune inflamatorie care apare la tineri, 
afectează arterele mici şi medii. Arteriografic — artere subțiri hipoplazice, ocluzii multiple la 
nivelul arterelor medii şi mici. 

e  Arteriopatia aterosclerotică. Semne radiologice: ateroame calcificate pe traiectul areterelor, 
calcificări ale tunicii medii de aspect tubular (mediocalcificări Moenckeberg). 


Arteriografic — artere cu contur neregulat, stenoze parțiale și obliterări ale arterelor, prezența unei 
circulații colaterale care reuşeşte să revascularizeze ineficient sau eficient segmentul substenotic. 


Figura 186. Stenoze la nivelul arterei femurale — angiografie 

E AFECŢIUNILE VENELOR 

Flebografia este utilizată în primul rând pentru diagnosticul trombozelor acute şi cronice, apoi a 
malformaţiilor venoase congenitale, iar în boala varicoasă, pentru aprecierea stării sistemului venos 
profund, a localizării perforatelor, pentru punerea în evidenţă a refluxului superficial sau profund, localizării 
atipice a unor pachete varicoase, pentru precizarea cauzelor de recidivă, în traumatisme (mai ales ale 
membrului superior), în edeme pentru precizarea naturii lor. 


Figura 187. Flebografie, tromboză venoasă profundă 


'Trombozele acute sunt caracterizate prin obstrucția parțială sau totală a lumenului vasului. Uneori 
SDC se insinuează între tromb şi peretele venos realizând un lzereu marginal (imagine „în vitraliu”). 


Trombozele cronice (sindromul posttrombotic) apar radiologic ca zone de întrerupere a 
opacifierii sistemului venos profund cu circulaţie colaterală. Datorită repermeabilizării cheagului, se produc, 
cu timpul, canale care conferă aspectul de treneuri multiple în zona obstruată. 

Valvulele venoase sunt distruse la acest nivel, perforantele se dilată permițând trecerea sângelui din 
sistemul profund în cel superficial. Staza venoasă produce creşterea în volum a părților moi, apariția de 
calcificări și modificări osoase (periostită tibioperonieră). Suprasolicitarea sistemului superficial duce la 
apariţia varicelor. 


Malformaţiile venoase sunt reprezentate de: 

e  Angioame — sunt dilataţii venoase multiple localizate la nivelul sistemului venos superficial, 
care dau aspectul de burete sau ciorchine de strugure. Pot apărea ca manifestare unică sau 
însoțesc alte malformații. 

e Sindromul Klippel-Irenaunay este caracterizat prin existența angioamelor, varice pe 
sistemul superficial, agenezii, hipoplazii, compresiuni prin bride sau fascicule supranumerare 
a sistemului venos profund. Părțile moi ale membrului afectat sunt crescute în volum, iar 
oasele sunt mai lungi cu modificări de structură. 

e Sindromul Parkes-Weber este o malformaţie arterio-venoasă produsă de existența unor 
fistule. Manifestările clinice sunt identice cu cele ale sindromului Klippel-Trenaunay, la care se 
adaugă hipertricoză şi creşterea temperaturii cutanate. Arteriografia evidențiază o dilatare a 
arterelor incriminate — prezența de fistule arterio-venoase care permit opacifierea 
concomitentă a arterelor şi a venelor. Aceastea din urmă sunt dilatate de tip varicos. 


167 


A 
* $ 


Figura 188. Sindromul Klippel-Trenaunay 

